Gaumee Tharaggeege Planthakah Aa Council Thakun Iskan Dheyn Jeheyne - Raees - Vaguthu\nއާ ކައުންސިލްތަކުން އެންމެ ބޮޑު އިސްކަމެއް ދޭންޖެހޭނީ، ގައުމީ ތަރައްގީ ޕްލޭނާ އެއްގޮތަށް، ރައްޔިތުންނަށް އެންމެ ފައިދާހުރި ގޮތަށް، ސިޓީތަކާއި ރަށްތައް ތަރައްޤީކޮށްދިނުމަށް ކަމަށް ރައީސް އިބްރާހިމް މުހައްމަދު ސާލިހް ވިދާޅުވެއްޖެއެވެ.\nރައީސް ސާލިހް މިހެން ވިދާޅުވީ، މިރޭ ގައުމާއި މުހާތަބު ކުރައްވަމުންނެވެ.\nމިއަދަކީ، ހަގީގީލާމަރުކަޒީ ނިޒާމުން، އަތޮޅުތަކާއި ސިޓީތަކާއި ރަށްތައް، ހިންގަން ފެށުނު ދުވަހެވެ. އަދި ފުރަތަމަ ފަހަރަށް ރައްޔިތުންގެ އާންމު ވޯޓަކުން އިންތިހާބުކުރި، އަންހެނުންގެ ތަރައްޤީއަށް މަސައްކަތްކުރާ ކޮމިޓީތައް، ޤާނޫނީ ހައިސިއްޔަތާއެކު މަސައްކަތްކުރަން ފެށި ދުވަހެވެ.\nރައީސް ވިދާޅުވީ، ރައްޔިތުންގެ ނިންމުމާ އެއްގޮތަށް ގެނައި މި ބަދަލުތަކާއެކު، ރާއްޖޭގެ ލާމަރުކަޒީ ނިޒާމުގެ ތާރީހުގައި، މިއަދު މިވަނީ މުޅިން އައު ސަފްހާއެއް ލިޔަން ފަށާފައިކަމަށެވެ. އަދި މި ޞަފްޙާގެ ދެލިގަނޑު ފޭދުނަ ނުދީ، ކުލަގަދަ އަކުރަކުން ލިޔުއްވަމުން ގެންދެވުމަކީ، މިއަދު މަޤާމާ ޙަވާލުވެވަޑައިގެންނެވި ކައުންސިލަރުންގެ އެންމެ މަތީ ޒިންމާ ކަމުގައި ހެއްދެވުމަށް އިލްތިމާސްކުރައްވާ ކަމަށް ރައީސް ވިދާޅުވިއެވެެ.\nރައީސް ވިދާޅުވީ، ލާމަރުކަޒީ ނިޒާމުން ރަށްތަކާއި ސިޓީތައް ހިންގުމުގައި އަންހެނުންގެ ހިއްސާ އިތުރުވުމުން، ގައުމީ ތަރައްގީ ދުވެލި އިތުރުވެގެންދާނެ ކަމެއް ކަމަށެވެ.\n"މިއަދު މި ފެށުނު ކައުންސިލްތަކުގެ ދައުރާއެކު، ފިރިހެނުންނާ އެއް ހަމައެއްގައި، އަދި މަޤާމުގެ ގޮތުންވެސް އެއް ފެންވަރެއްގައި، އަންހެނުން ތަމްސީލުކުރާ މިންވަރު އިތުރުވެގެންދާނެ. އޭގެ ސަބަބުން، އަންހެނުންގެ ޙައްޤުތައް ކަށަވަރުކުރުމާއި، އަންހެނުންނަށް ލިބެންޖެހޭ ރައްކާތެރިކަން އިތުރުކުރުމަށް، ޤައުމީ ފެންވަރުގައި ދެވޭ ސަމާލުކަން މިހާރަށްވުރެ ބޮޑުވެގެންދާނެ".ރައީސް ވިދާޅުވިއެވެ.\nރައީސް ވިދާޅުވީ، މި ބަދަލުތައް ގެނައުމުގެ ކުރިން، ވަރަށް ފުޅާ ދާއިރާއެއްގައި، ރައްޔިތުންގެ ޚިޔާލާއި މަޝްވަރާ ހޯދާފައިވާނެ ކަމަށެވެ. އަދި ރައްޔިތުންގެ މަޝްވަރާއާ އެއްގޮތަށް ޤާނޫނު އިޞްލާޙުކޮށް، ލާމަރުކަޒީ ނިޒާމަށް މި ބަދަލުތައް ގެނައީ، ރައްޔިތުންގެ ވިންދު ހުރީ،އެ ބަދަލުތަކާއިގެން ކުރިއަށް ދިޔުމަށް ކަމަށްވާތީ ކަމާށްވެސް ރައީސް ވިދާޅުވިއެވެ.\nރައީސް ވިދާޅުވިގޮތުގައި، މީގެ ކުރިން މަރުކަޒީ ސަރުކާރުގައި ހުރި، އިދާރީ ވަރަށް ގިނަ ޒިންމާތަކާއި މަސްއޫލިއްޔަތުތަކެއް، މިހާރު އެހުރީ ކައުންސިލްތަކާ ޙަވާލުކުރެވިފައެވެ. އެގޮތުން ކައުންސިލަރުންނަށާއި ކައުންސިލްތަކަށްވެސް ޤާނޫނީ ބާރު ދީ، ރަށްރަށުގެ އިޚްތިޞާޞް މިހާރު ކަނޑައަޅައިފައިވާކަން އެމަނިކުފާނު ފާހަގަކުރެއްވިއެވެ.\nއެމަނިކުފާނު އިތުރަށް ވިދާޅުވީ، ކައުންސިލް އިދާރާތައް ހިންގެވުމާ އާ ކައުންސިލަރުން ހަވާލުވެވަޑައިގަންނަވަނީ، ހަމައެކަނި ވަޒީފާއެއް އަދާކުރެއްވުމުގެ ހައިސިއްޔަތަކުން ނޫން ކަމަށެވެ.\n"ތިޔަބޭފުޅުންގެ ކޮނޑުފުޅުގައި މިއަދު އެޅިގެންދާ ޤައުމީ ވާޖިބާއި ޒިންމާ އެއަށްވުރެ މާބޮޑު. ތިޔަބޭފުޅުންގެ އެންމެ ބޮޑު ޒިންމާއަކީ، ތިޔަބޭފުޅުންނާ ޙަވާލުކުރެވޭ، ރައްޔިތުންގެ އަމާނާތަށް ފުރިހަމައަށް ރައްކާތެރިވެ، ތިޔަބޭފުޅުންގެ ރަށާއި އަތޮޅާއި ސިޓީ ތަރައްޤީކޮށްދެއްވުން. މިއީ މަސައްކަތްކޮށް ނަތީޖާ ނެރެންވީ ވަގުތު. މިއީ ލާމަރުކަޒީ ނިޒާމަށް މިގެނައި ބަދަލުތަކުގެ، ލާބަޔާއި މަންފާ ރައްޔިތުންނަށް ހޯދައިދޭންވީ ވަގުތު"/ ރައީސް ވިދާޅުވިއެވެ.\nކަލޯ ގައުމު އިނދަޖެހިއްޖެ ، ކީއްތިކުރަނީ\nމެއި 17, 2021 19:44\nމާނަޔަކީ ގުޅިފަޅުގެ ޕްލޭން ބަދަލު ނުކުރާނަމޭ!\nމެއި 17, 2021 19:55\nމަރުހަބާ ރަައީސް ގައުމަށް ކުރިއެރުން ލިބޭ ކޮންމެ ކަމެއްގެ ފަހަތުގައި މަނިކުފާނާއި އެކު އަަޅުގަނޑުމެން ތިބޭނަން\nމެއި 17, 2021 21:09\nމިފަހަރު ހޮވިފައިވާ ގިނަ ކައުންސިލް ތަކަކީ އެތަންތަނުގެ ސަބަބުން ޤައުމަށް މާބޮޑު ފައިދާއެއް ކުރާނެ ކައުންސިލް ތަކެއް ނޫން ! ގިނަ ކައުންސިލްތަކުން މިސަރުކާރަށް ޖެއްސުން ކުރުން ނޫންކަމެއް ނުކުރާނެ ! އެމީހުންގެ ބޭނުމަކަށް ވާނީ މިސަރުކާރާއި ރައްޔިތުންގެ މެދުގައި ފިތުނަ ފަސާދަ އުފެއްދުން ! އެއީ އެމީހުން ބޭނުވަނީ ޔާމީނު ޖަލުން ނެރެން ! އެމީހުން ޤަބޫލު ކުރާގޮތުގައ އެކަން ކުރެވެން އަންނަނީ ސަރުކާރާއި ރައްޔިތުންގެ މެދުގައި ނަފުރަތު އުފައްދާ ދޭތެރެ ޖައްސައިގެން ކަމަށް ވާތީ !\nމެއި 17, 2021 22:21\nތިޔަ ޕްލޭން ފެންނާނެ ތަނެއް ބުނެލަދީބަލަ\nމެއި 17, 2021 23:17\nތިޔަދައްކާވާހަކައެއް ރަތްޔެތުންގަބޫލެއްނުކުރާނެ މުޅިންވެސް ދޮގުފުޅުހައްދަވަނީ ވެރިކަމައްއަންނަންވެގެންވީވައުދު ރާއްޖޭގެ ހުރިހާރަށެއްގެ މިސްކިތްތައް އޭސީ ކޮއްދޭނަން ޓާސަރީ ހޮސްޕިޓަލް އަޅައިދޭނަން މީގެ އެއްވެސްކަމެއްމިހާރު ހަނދުމަފުޅެއްނެތް ގޫގުލް އިމޭޖުންނެގި ހޮސްޕިޓަލް ފޮޓޯތައް ކައުންސިލަރުންނައްދެއްކުމަށް މާލެ ގެނަސް މޮޔަހައްދާފައި ކައުންސިލަރުންފޮނުވާލި\nމެއި 18, 2021 00:26\nޕްލޭން ބޮޑުކަމުން ދެއަހަރާބައިވިއިރުވެސް އެއްވެސްކަމެއްނުފެށި ޕްލޭންކޮއްލަކޮއްލާ ފިނިހަކަ ސްޕީޑްގަ\nމެއި 18, 2021 00:55\nކޮންތާކު އޮތް ތަރެއްގީ ގެ ޕްލޭނެއްގެ ވާހަކަ؟؟؟؟؟؟ ރައްޔިތުމީހާ ވަނީ ބިކާރީ. ސިޔާސީވެރިން ގެ ޖީބު ތަރައްޤީވަނީ. ހުސް ޗޯރުން.\nކޮން އަނގައެއްތަޅާކަށް ފުލް ލޮކްޑައުންއަކަށް ގޮސް ރައްޔަތުން ސަލާމަތް ކުރެވޭތޯބަލަންވީ ފުރަތަމަ.\nމަނިކުފާނުގެ އޮތީ ގައުމު ދަވާލުމާއި'މިގައުމުގައި ލާދީނިއްޔަތު ފެތު ރުމުގެ ޕްލޭނެއް އެ ޕްލޭނަށް އިސްކަމެއް މިގައުމުގަ ނުދެވޭނެ.\nމެއި 18, 2021 10:14\nމިދެން ކީއްކުރާ މީހެއްބާއެވެ؟ މުސާރަދީފައިހުރި ބޮލެއް\nމެއި 18, 2021 12:36\nރައީސް އެއްގޮތަކަށްވެސް ނިމިދިޔަ ސަރުކާރުން ގެންނެވި ގޮތަށް ތަރައްގީ ނުގެންނަވާތި ކުރިހުރިހާތަރައްގީއެއްގެ ލޯނުދެއްކުންޖެހިގެން އަންނަ ސަރުކާރެއްގެ ބޮލުގައި އަޅުވާފަ ކަޑުތަކާ ފަޅުތަކާ ގިރިތަކާ ނުވަދިހަ ނުވަ އަހަރަށް ވިއްކާލައިފަ ފައިސާކޮޅު ހުރިހާކުދިންކޮޅު ބަހާ ލައިގެން ހަރާމެއް ހަލައިލެއް ނުބަލާ ކާލިއުސޫލުން


Visnaa! Rahfushah vure ufaaveri thanakah Hulhumale vedhaane baa? | Mihaaru\nހުޅުމާލޭގެ ދެވަނަ ފިޔަވަހީގައި ތަރައްގީކުރާ ސަރަހައްދެއްގެ މޮޑެލް: ރާއްޖޭގެ އެންމެން ހުޅުމާލެ އަށް ހިޖުރަކުރަން ސަރުކާރުން ބޭނުންވޭ.\nވިސްނާ! ރަށަށް ވުރެ އުފާވެރި ތަނަކަށް ހުޅުމާލެ ވެދާނެ ބާ؟\n09 އެޕްރީލް 2018 - 08:11 42 comments\nއދގެ ޖަމާއަތަކުން 2012 އިން ފެށިގެން ނެރެމުން އަންނަ ވޯލްޑް ހެޕިނެސް ރިޕޯޓުގައި މި އަހަރު، ހިޖުރަވެރިންގެ ހިތްހަމަޖެހުން އޮތް މިންވަރު ގެނެސްދީފައިވެ އެވެ. މާޗް މަހު ނެރުނު އެ ރިޕޯޓު ބުނާ ގޮތުން ތަރައްގީވަމުން އަންނަ ގައުމުތަކުގައި ރަށްފުށު މީހުން، އުމްރާނީ ގޮތުން ތަރައްގީވެފައިވާ އާބަން ސަރަހައްދުތަކަށް ހިޖުރަކުރުން އާއްމުވެފައި އޮތަސް އެފަދަ މީހުންގެ ހާލަތު އެނގޭނެ މާ ގިނަ މައުލޫމާތެއް ނެތެވެ. އެކަމަކު ޗައިނާގެ ދިރާސާއަކުން އެކަން ވަރަށް ފުރިހަމަ އަށް ދެނެގެންފައިވާތީ، ވޯލްޑް ހެޕިނެސް ރިޕޯޓުގައި އެ ދިރާސާ އަށް ބަލައިލި އިރު، އެފަދަ ހިޖުރަވެރިންގެ އުފާވެރިކަން، ރަށްފުށުގައި ދިރިއުޅޭ މީހުންގެ އުފާވެރިކަމަށް ވުރެ ކުޑަކަން އެނގުނެވެ. އަދި އޭގެ ސަބަބުތައް ރިޕޯޓުގައި ގެނެސްދީފައިވެ އެވެ.\nޗައިނާގައި ރަށްފުށުން ބޮޑެތި ސިޓީތަކަށް ބަދަލުވާ މީހުން ގިނަކަމުން އެކަން ސިފަކުރެވިފައި ވަނީ "އިންސާނީ ތާރީޚުގެ އެންމެ ބޮޑު ހިޖުރަ"އިގެ ގޮތުގަ އެވެ. އޭގެ މާޒީ އަށް ބަލާ އިރު ރާއްޖެއާ އެއްގޮތް ކަންތައްތަކެއް ޗައިނާ އިން ފާހަގަކުރެވެ އެވެ. މާލެ އާއި އެހެން ރަށްރަށުގެ މީހުންނާ ދެމެދު ޒަމާނުއްސުރެ ގެންގުޅުނު ތަފާތުކުރުންތަކާއި ރަށްރަށުން އެތަކެއް ހާސް މީހުން މާލެ އަށް ހިޖުރަކުރުމުގެ މައްސަލައިންނެވެ. ޗައިނާގެ އާބާދީގެ ދެބައިކުޅަ އެއްބަޔަށް ވުރެ ގިނަ މީހުން މިހާރު ސިޓީތަކުގައި ދިރިއުޅޭ އިރު، މި ފަހުގެ އަހަރުތަކުގައި އެތައް ތަނެއް ސިޓީތަކުގެ ގޮތުގައި ތަރައްގީކޮށްފައިވެ އެވެ. އަދި ވެރިރަށް ބެއިޖިންގެ ބޮޑު ތޮއްޖެހުމަށް ލުޔެއް ގެނައުމުގެ ގޮތުން ކައިރީގައި މެގަ ސިޓީއެއް ތަރައްގީކުރުމުގެ މަސައްކަތް ޗައިނާ ސަރުކާރުން މިދިޔަ އަހަރު ވަނީ ފަށައިފަ އެވެ.\nރާއްޖޭގައި މިހާރު އޮތީ ރަށްފުށުގައި ދިރިއުޅޭ އެންމެން "ގްރޭޓާ މާލެ" ސަރަހައްދަށް ބަދަލުކުރުމުގެ ސިޔާސަތެކެވެ. ރައީސް އަބްދުﷲ ޔާމީން 2015ގައި އިއުލާންކުރައްވާފައިވާ ގޮތުގައި ރާއްޖޭގެ އާބާދީގެ 70 ޕަސެންޓް ހުޅުމާލޭގައި ވަޒަންވެރިކުރުމަކީ ސަރުކާރުގެ އަމާޒެކެވެ. އަދި މިދިޔަ އަހަރު ފަހުކޮޅު އެ މަނިކުފާނު ވަނީ އެ ރަށުގައި 80،000 މީހުންނަށް ފްލެޓް އެޅުމުގެ މަޝްރޫއުއެއް ފައްޓަވައިދެއްވައި، ރާއްޖޭގެ އެންމެން މާލެ/ހުޅުމާލެ އަށް ހިޖުރަކުރަން ދައުވަތު ދެއްވައިފަ އެވެ. އެހެންވީމާ ޗައިނާގެ ހިޖުރަވެރިންގެ ތަޖުރިބާއަކީ ދިވެހިންނަށް ޝައުގުވެރި ވާހަކައަކަށް ވެދާނެ އެވެ.\nހެޕިނެސް ރިޕޯޓުން އެނގޭ ގޮތުގައި، ޗައިނާގެ ރަށްފުށު ސަރަހައްދުތަކުން ސިޓީތަކަށް ބަދަލުވިތާ ހަތް އަހަރާއި ބައި ފަހުން ވެސް، ހިޖުރަވެރިންގެ އުފާވެރިކަން ހުރީ ރަށްފުށުގައި ދިރިއުޅޭ މީހުންނާއި ސިޓީތަކަށް ނިސްބަތްވާ މީހުންނާ އަޅާބަލާ އިރު ކުޑަކޮށެވެ.\nތާރީޚަށް ޖެހިލާ އިރު، ވެރިކަމަށް އައިތާ ކުރީކޮޅު ކޮމިއުނިސްޓް ޕާޓީން ރައްޔިތުން ދެ ދަރަޖައަކަށް ބަހާލި އެވެ. ރަށްފުށާއި އާބަން ސަރަހައްދުތަކާ ދެމެދު "ނުފެންނަ ބޮޑު ފާރެއް" ލީ ގޭބިސީތައް ރަޖިސްޓްރީކުރުމުގެ ނިޒާމެއްގެ ތެރެއިންނެވެ. ރަޖިސްޓްރީ ދޫކުރުމުގައި، އުފަންވީ ތަނަށް ބިނާކޮށް، ރަށްފުށު މީހުންނާއި ސިޓީތަކުގެ މީހުންނަކީ ތަފާތު ދެ ދަރަޖައެއް ކަމަށް ކަނޑައެޅި އެވެ. އެއަށް ފަހު ރަށްފުށުން ސިޓީތަކަށް ހިޖުރަކުރުން އޮތީ ވަރަށް ބޮޑަށް ހިފަހައްޓައި ކޮންޓްރޯލްކޮށްފަ އެވެ.\nއިގްތިސޯދު ރަނގަޅުކުރުމުގެ ފިޔަވަޅުތައް 1978ގައި އަޅަން ފެށި ފަހުން، އިތުރު މަސައްކަތްތެރިން ބޭނުންވެގެން، ވަގުތީ ހިޖުރަ ހުއްދަކުރި ނަމަވެސް އެ ގޮތަށް ރަށްފުށުން ބަދަލުވި މީހުންނަށް ތަފާތުކުރުންތަކާ ކުރިމަތިލާން ޖެހި، ދިރިއުޅެމުން ގެންދިޔައީ ދެވަނަ ދަރަޖައިގެ ރައްޔިތުންގެ ގޮތުގަ އެވެ. ރަށްފުށުގެ ހިޖުރަވެރިންނަށް ސިޓީތަކުގައި ރަށްވެހިކަމުގެ ހައިސިއްޔަތެއް ނުލިބެ އެވެ. އެހެންވެ، އެ މީހުން ތިބީ އަމިއްލަ ގެދޮރު ފަދަ، ސަރުކާރުން ފޯރުކޮށްދޭ އަސާސީ ޚިދުމަތްތަކާއި އިނާޔަތްތަކުން މަހުރޫމްވެފަ އެވެ. އެކަމަކު ވެސް ސަރުކާރުގެ ކޮންޓްރޯލް ދޫކޮށްލުމާ އެކު ހިޖުރަކުރުން އިތުރުވެ، އަވަށްތަކުން މިހާތަނަށް އެތައް ސަތޭކަ މިލިއަން މީހުން ޓައުންތަކަށާއި ސިޓީތަކަށް ބަދަލުވެފައިވެ އެވެ. (ހިޖުރަވެރިންނަށް ސިޓީތަކުން ރަށްވެހިކަން ދިނުމުގެ އާ ސިޔާސަތެއް 2016ގައި ތައާރަފްކޮށް ލަސް ދުވެއްޔެއްގައި އަންނަނީ ތަންފީޒުކުރަމުންނެވެ.)\nހެޕިނެސް ރިޕޯޓްގައި ފާހަގަކޮށްފައިވާ ގޮތުގައި ޗައިނާގެ ރަށްފުށު ސަރަހައްދުތަކުން މި ގޮތަށް ހިޖުރަކުރާ މީހުންގެ އުފާވެރިކަން ހުރި މިންވަރު އެ މީހުންގެ އާމްދަނީއާ އަޅާކިޔާލާ އިރު ލިބެނީ ހައިރާންކަމެކެވެ. އެގޮތުން ސިޓީތަކަށް ބަދަލުވި ފަހުން އާމްދަނީ ގާތްގަނޑަކަށް ދެ ގުނަ އިތުރުވި ނަމަވެސް، ރަށްފުށުގައި ދިރިއުޅުން ކުރިއަށް ގެންދާ މީހުންނަށް ވުރެ ހިޖުރަވެރިންގެ އުފާވެރިކަން ކުޑަ އެވެ. ދިރާސާ އިން އެނގޭ ގޮތުގައި، އުފަން ރަށަށް ނުވަތަ އާއިލާ އަށް ފައިސާ ފޮނުވަން ޖެހޭތީ އެ މީހުން ކަންބޮޑުވަނީއެއް ނޫނެވެ. އަދި ހިޖުރަވެރިންނަކީ ތޮބީއީ ގޮތުން އުފަލުގައި ނޫޅެވޭ ބަޔަކަށް ވަނީއެއް ވެސް ނޫނެވެ. އެކަމަކު، އާބަން ސަރަހައްދުތަކުގައި ހަމަޖެހޭ ދިރިއުޅުމެއް އުޅެވުމުގެ ފުރުސަތު ކުޑަވެފައި އެއީ ރަހުމަތްތެރިން މަދު އަދި ތަފާތުކުރުން ބޮޑު ދިރިއުޅުމަކަށް ވަނީ ކަމަށް ވެދާނެ އެވެ.\nވެރިރަށް ބެއިޖިންގެ ބޭރުމަތި: ބެއިޖިންއަކީ ތޮއްޖެހުން ބޮޑު، ވައި ނުސާފު ސިޓީއެއް.\nހެޕިނެސް ރިޕޯޓު ލިޔުއްވި މާހިރުން ނިންމަވާފައިވާ ގޮތުގައި، ރަށްފުށުން ސިޓީތަކަށް ބަދަލުވި ޗައިނާ މީހުންގެ އުފާވެރިކަން ކުޑައީ މައިގަނޑު ތިން ސަބަބަކާ ހެދި އެވެ. ފުރަތަމަ ކަމަކީ، އެ މީހުންނަށް އުއްމީދުކުރެވުނު ގޮތް ގޯސްވުމެވެ; އެއީ، އާބަން ސަރަހައްދުގައި ދިރިއުޅުމުގެ ކަންކަން ހުންނާނެ ގޮތާއި އަމިއްލަ އަށް ހާސިލްކުރަން ބޭނުންވާ ކަންކަމާ މެދު ވެސް މެ އެވެ. އުއްމީދުކުރި ގޮތާއި ހަގީގަތް ދިމާނުވަނީ ސިޓީ އަށް ބަދަލުވީމާ ކަންތައް ވާނެ ގޮތް ކުރިން ނޭނގި ނުވަތަ އެ ކަމާ ބެހޭ ގޮތުން ގޯސް ތަސައްވުރެއް ލިބި، ހަގީގަތް އޮޅިފައި އޮންނާތީ ކަމަށް ބެލެވެ އެވެ. ދެވަނަ ސަބަބަކީ ދަރިންގެ އުފަލަށްޓަކައި އަމިއްލަ އުފާ ގުރުބާންކުރުން ނުވަތަ ކުރިއަށް އޮތް ތަނުގައި ކަންކަން ރަނގަޅުވާނެ ކަމަށް ބަލައިގެން ތިބުމެވެ. އަދި ތިންވަނަ ކަމަކީ ރަށްފުށުގެ ދިރިއުޅުމުގައި އޮތް އިޖުތިމާއީ ގުޅުންތައް ސީޓީތަކަށް ބަދަލުވާ ހިސާބުން ގެއްލިދިޔުމެވެ.\nރިޕޯޓުގައި ހައްލުތަކެއް ވެސް ހުށަހަޅާފައިވެ އެވެ. އެއް ކަމަކީ ސިޓީތަކުގައި އުޅޭ ހިޖުރަވެރިންގެ ދިރިއުޅުމަށް ނޭދެވޭ އަސަރު ފޯރުވާ ސިޔާސަތުތަކާއި މުއައްސަސާތައް އިސްލާހުކުރުމެވެ. އޭގެ އިތުރުން، ހިޖުރަވެރިންނަށް އަމިއްލަ އަށް ކުރެވިދާނެ ކަމެއް ވެސް އޮތްކަން ފާހަގަކޮށްފައިވެ އެވެ. އެއީ އެއް ހިސާބަކަށް ނިސްބަތްވާ މީހުން ސިޓީތަކަށް ހިޖުރަކުރާ އިރު، ކުރީގެ އިޖުތިމާއީ ގުޅުންތައް ދެމެހެއްޓުމެވެ.\nހެޕިނެސް ރިޕޯޓްގައި ވެސް ފާހަގަކޮށްފައިވާ ގޮތަށް، ތަރައްގީވަމުން އަންނަ ގައުމުތަކުގައި ރަށްފުށު މީހުން ރާސްލާފައި ސިޓީތަކަށް ހިޖުރަކުރުމުގެ ސަބަބުން އިޖުތިމާއީ އެތައް ބަލިމަޑުކަމަކަށް މަގުފަހިވެ، އެ ތަނެއްގައި ދިރިއުޅޭ އެންމެންގެ ދުޅަހެޔޮކަމަށް ނޭދެވޭ އަސަރު ފޯރަ އެވެ. އެފަދަ މައްސަލަތަކުގެ ތެރޭގައި ފަގީރުކަން އިތުރުވުމާއި ސްލަމްސް ނުވަތަ ޖިފުޓިތަކުގައި އުޅެން ޖެހުމާއި އިންފްރާސްޓްރަކްޗާ އަށް ބާރު ބޮޑުވުމުގެ އިތުރުން ވަޒީފާ ނުލިބުމާއި ކުށްކުރުން އިތުރުވުން ހިމެނެ އެވެ.\nރާއްޖޭގެ އެންމެ ފަހުގެ ބޯހިމެނުން ދައްކާގޮތުން އާބާދީގެ 38 ޕަސެންޓް ދިރިއުޅެނީ މާލޭގަ އެވެ. އަދި މާލޭގެ ގިނަ އަދަދެއްގެ ގެދޮރަކީ "އދ.ގެ ސްލަމްސް ނުވަތަ ޖިފުޓީގެ މިންގަނޑުން ބަލާ އިރު ވަރަށް ރަނގަޅަށް ސްލަމްސް ނުވަތަ ޖިފުޓީގެ ގިންތި އަށް ފެތޭނެ ތަންތަން" ކަމަށާއި "އެހެންކަމުން މާލެއަކީ ގައުމުތަކުގެ ތެރެއިން ސްލަމްސް ނުވަތަ ޖިފުޓީގެ ނިސްބަތް އެންމެ ގިނަވާނެ ވެރިކަންކުރާ ރަށް ހިމެނޭ ގައުމަކަށް ވުން އެކަށީގެންވާ" ކަމަށް ހިއުމަން ރައިޓްސް ކޮމިޝަނުން 2008ގައި ނެރުނު ރިޕޯޓެއްގައި ބުނެފައިވެ އެވެ.\nތޮއްޖެހުން ބޮޑުވެ، ވަޒަންވެރިންނަށް އެތައް މައްސަލަތަކެއް ކުރިމަތިވެފައިވާ މާލޭގައި މިހާރު ވެސް ގިނައީ (55 ޕަސެންޓް) އެހެން ރަށްރަށުގައި ރަޖިސްޓްރީވެފައިވާ މީހުންނެވެ. އަދި ހުޅުމާލޭގައި ފަށާފައިވާ ބޯހިޔާވަހިކަމުގެ ބިޔަ މަޝްރޫއު އާއި އެ ރަށަށް އެންމެން ޖަމާކުރުމުގެ ސިޔާސަތާ އެކު ބެލެވެނީ ރަށްފުށުން އިތުރު މީހުން ހިޖުރަކޮށް "ގްރޭޓާ މާލެ" އާބަން ސަރަހައްދުގެ އާބާދީ މި އަށް ވުރެ ވެސް ބޮޑުވެގެންދާނެ ކަމަށެވެ. ސުވާލަކީ މިހާރުގެ ހިޖުރަވެރިންނަށް ވުރެ އާ ހިޖުރަވެރިންގެ ނަސީބު ރަނގަޅުވެދާނެ ހެއްޔެވެ؟ ރަށްފުށަށް ވުރެ އުފާވެރި ދިރިއުޅުމެއް އެ މީހުންނަށް ހުޅުމާލެ އިން ލިބިދާނެ ހެއްޔެވެ؟ އަދި ސަރުކާރުގެ ސިޔާސަތު ތަންފީޒުކުރާ އިރު، ހިޖުރަކުރާ މީހުންނަށް އުފާވެރިކަން ކަށަވަރުކޮށްދޭނީ ކިހިނެއް ހެއްޔެވެ؟\nއިތުރު ލިޔުންތައް ހުޅުމާލެ މާލެ ކޮލަމް ފްލެޓް ވިސްނާ!


vnews - Aharu dhuvas fahun Qasim Ibrahim school ah!\nގާސިމް އިބްރާހީމާއި އަނބިކަނބަލުން އައިޝާ ކުދިން ބަލައި ސްކޫލު ދޮށުގައި -- ފޮޓޯ: ޖޭޕީ: އަލީ ސޯލިހު\nޖުމްހޫރީ ޕާޓީގެ ލީޑަރު ގާސިމް އިބްރާހީމްގެ މައްޗަށް3އަހަރާއި2މަހާއި 12 ދުވަހުގެ ޖަލު ހުކުމެއް އިއްވީ 2017 ވަނަ އަހަރުގެ އޮގަސްޓު މަހުގެ 24 ވަނަ ދުވަހުގެ ރޭ ދަންވަރެވެ. ކްރިމިނަލް ކޯޓުން އެމަނިކުފާނާއި އެމަނިކުފާނުގެ ވަކީލުންގެ ޣައިރު ހާޒިރުގައި އެހުކުމް އިއްވީ އެމަނިކުފާނު އާލާސްކަންފުޅާ ހޮސްޕިޓަލުގައި އެޑްމިޓް ކޮށްފައި ވަނިކޮށެވެ.\nގާސިމް އިބްރާހީމްގެ މައްޗަށް ހިންގި ތަހުގީގާއި ޝަރީއަތުގެ މަރުހަލާގެ ކުރިންވެސް އެމަނިކުފާނު އުޅުއްވީ އާލާސްކަންފުޅާއެވެ. އަދި އެތައް ދުވަހެއް ވަންދެން ޖަލުގައި ބަންދުކޮށްފައި ބެހެއްޓުމުގެ ސަބަބުން އެމަނިކުފާނުގެ އާލާސްކަންފުޅު އިތުރަށް ބޮޑުވެގެންދިޔައެވެ. ބޭސްފަރުވާއަށް ރާއްޖެއިން ބޭރަށް ވަޑައިގަތުމަށް ޑޮކްޓަރުން ތަކުރާރުކޮށް ލަފާދެމުންދިޔަ ނަމަވެސް އެތައް ދުވަހެއް ވަންދެން ބޭސްފަރުވާއިން މަހުރޫމްވާން ޖެހުނީ ސަރުކާރުން އެކަމަށް ހުރަސްއެޅުމުންނެވެ. އާލާސްކަންފުޅު މާބޮޑަށް ގޯސްވުމުން ރާއްޖެއިން ބޭރަށް ވަޑައިގަތުމަށް އެއާޕޯޓަށް ވެސް ވަޑައިގަތެވެ. އޭރު އެމަނިކުފާނުގެ މައްޗަށް އެއްވެސް ކޯޓަކުން ހުކުމެއް އިއްވާފައި ނުވި ނަމަވެސް ޕާސްޕޯޓު ހިފަހައްޓައި ފުރުން މަނާކުރީއެވެ.\nގާސިމް އިބްރާހީމް އާންމު ތަނެއްގައި ޓީވީތަކުން ވަގުތުން ދައްކަމުންދިޔަ ޖަލްސާއެއްގައި ދެއްކެވި ވާހަކަފުޅާ ގުޅިގެން ރިޝްވަތު ހުށަހެޅުމުގެ ދައުވާ އުފުލައި ހިންގި ޝަރީއަތުގެ މަޖިލީސްތަކުގައި ފަނޑިޔާރުންގެ ކުރިފުޅުމަތީވެސް ބޭސްފަރުވާއަށް އެދިވަޑައިގެން އެތައް އާދޭހެއް ކުރެއްވިއެވެ. ނަމަވެސް ދައުލަތުން އެފުރުސަތު ނުދީ އޮތުމަށްފަހު އެންމެ ފަހުން ކްރިމިނަލް ކޯޓުން އިއްވި ހުމުގައި ވަނީ އެމަނިކުފާނު ބޭސްފަރުވާއަށް ރާއްޖެއިން ބޭރަށް ފޮނުވުމަށް ދައުލަތުގެ މުއައްސަސާތަކުގެ މައްޗަށް އަމުރު ކޮށްފައެވެ. އެއަމުރަށް ވެސް ސަރުކާރުން ތަބާނުވެ އެތައް ދުވަހެއް ވަންދެން އެމަނިކުފާނު ނުފޮނުވައި ހިފެހެއްޓިއެވެ. އެތައް ރައްޔިތަކަށް ބޭސްފަރުވާ ހޯދައިދިނުމުގައި މަދަދުގާރަކަށްވި ގާސިމް އިބްރާހީމް ބޭސްފަރުވާއަށް އެންމެ ބޭނުންފުޅުވި ހިނދު އެކަމުން އެމަނިކުފާނު މަހުރޫމް ކުރުމުން އެތައް އާންމު ރައްޔިތަކާއި، ސިޔާސީ ޕާޓީތަކާއި، މަދަނީ ޖަމްއިއްޔާތަކުގެ ގޮވާލުމާއެކު، ސަރުކާރަށް ގޮތްހުސްވެ އެންމެ ފަހުން ރާއްޖެއިން ބޭރަށް ފުރާވަޑައިގަތުމަށް ހުއްދަ ދިނެވެ.\nސަރުކާރުން ދިން ހުއްދައާއެކު މިދިޔަ އަހަރުގެ ސެޕްޓެމްބަރު މަހުގެ6ވަނަ ދުވަހުގެ ރޭ އެމަނިކުފާނު ވަޑައިގަތީ ސިންގަޕޫރަށެވެ. އޭގެ ފަހުން ޑޮކްޓަރުގެ އިރުޝާދުގެ ދަށުން އިތުރު ފަރުވާއަށް ޖަރުމަންވިލާތަށް ވަޑައިގެން މިހިނގާ އޮކްޓޫބަރު މަހުގެ4ވަނަ ދުވަހާ ހަމައަށް ހުންނެވީ އެގައުމުގައެވެ.\nކުރިމަތިވެވަޑައިގެންފައިވާ މަޖުބޫރީ ހާލަތުގެ ސަބަބުން އެނބުރި ގައުމަށް ވަޑައިނުގެން އަހަރު ދުވަސް ހުންނެވުމަށްފަހު މިމަހުގެ4ވަނަ ދުވަހު މެންދުރުފަހު ގާސިމް އިބްރާހީމް ގައުމަށް ވަޑައިގަތީ ކަފާލާތުގެ ދަށުން އެމަނިކުފާނު މިނިވަން ކުރުމަށް ހައިކޯޓުން އަމުރު ކުރުމުންނެވެ.\nގާސިމް އިބްރާހީމްގެ މައްޗަށް ހިންގި ތަހުގީގާއި، އުފުލި ދައުވާއާއި، އިއްވި ހުކުމަކީ ވެސް ބާތިލް އެއްޗެއް ކަމަށް ފުންނާބުއުސް އެތައް ގާނޫނީ ވަކީލުންނެއް ވިދާޅުވެފައިވާއިރު، ފާއިތުވެދިޔަ އެއް އަހަރު ތެރޭ ވަނީ އެމަނިކުފާނަށް އެތައް ހައްގެއް ގެއްލިގެންގޮސްފައެވެ. އަދި އެމަނިކުފާނު ބޭސްފަރުވާއަށް ރާއްޖެއިން ބޭރުގައި ހުންނަވަނިކޮށް ދޮށީ ދަރިކަލުން އިބްރާހީމް ސިޔާދު ގާސިމް ވެސް ހައްޔަރުކޮށް، އެތައް ދުވަހެއް ވަންދެން ވަނީ ޖަލުގައި ބައިންދާފައެވެ.\nގާސިމް އިބްރާހީމް ގައުމުން ބޭރުގައި ހޭދަކުރެއްވި މުއްދަތުގައި އެންމެ ބޮޑު ފަޅުކަމެއް، އަދި އެންމެ ބޮޑު ވޭނެއް އިހުސާސް ކުރީ އެމަނިކުފާނުގެ އާއިލާކަން ކަށަވަރެވެ. ޚާއްސަކޮށް އެމަނިކުފާނުގެ ތުއްތުތުއްތު ކުދިން ބައްޕަ ހަމަލޮލަށް ދެކިލުމުގެ ހައްގުން މަހުރޫމުވެ ހޭދަކޮށްފައިވަނީ ވޭނީ ދުވަސްތަކެކެވެ. އާއިލާއަށް ދިމާވި މިހިތްދަތިކަން ނިމުމަކަށް އައިސްފައިމިވަނީ އެމަނިކުފާނު އެނބުރި ވަޑައިގަތުމުންނެވެ.\nއަހަރުދުވަސް ފަހުން އާއިލާ ގާތަށް ވަޑައިގަނެވުމުން އެމަނިކުފާނު ގެންދަވަނީ އާއިލާއެކު ވަގުތު ހޭދަކުރައްވައި އާއިލީ ޒިންމާ އުފުއްލަވައި ކުދިންގެ ކަންކަމުގައި ވެސް އަމަލީގޮތުން އުޅުއްވަމުންނެވެ. މިގޮތުން މިއަދަކީ އެއާއިލާއަށް ތާރީޚީ ދުވަހެކެވެ. މިއަދަކީ އަހަރު ދުވަސް ފަހުން އެމަނިކުފާނުގެ ކުދިން ބަލައި އަނބިކަނބަލުން އައިޝަތު ނަހުލާއާ އެކީގައި އިސްކަންދަރު ސްކޫލް ދޮށަށް ވަޑައިގަތް ދުވަހެވެ. ބައްޕަގެ ފަރާތުން ލިބެމުންއައި މިއުފާވެރިކަން އެތައް ދުވަހެއް ވަންދެން ގެއްލިފައި އޮތުމަށްފަހު އަނެއްކާވެސް އެއުފާވެރިކަން އިއާދަވުމުން އެކުދިން ތިބީ އުފަލުން ފޮޅިފައެވެ. މަންމައާއި ބައްޕަގެ ފަރާތުން އަބަދުވެސް ލިބުމަށް އެދޭ މިއުފާވެރިކަން ދެދަރިކަލުންނާއި ދަރިކަނބަލުންގެ މޫނުމަތިން ފާޅުވިއެވެ.\nޖުމްހޫރީ ޕާޓީގެ ޗީފް ސްޕޯކްސްޕާސަން އަލީ ސޯލިހު މިމަންޒަރާއެކު ކުރެއްވި ޓުވީޓެއްގައި ވިދާޅުވީ އަހަރު ދުވަހަށްފަހު ފުރަތަމަ ފަހަރަށް ކުދިން ބަލައި ގާސިމް އިބްރާހީމް ސްކޫލް ދޮށަށް ވަޑައިގެންފައިވާ ކަމަށެވެ. އަދި ބައްޕައާއެކު މިފަދަ ހިނދުކޮޅެއްވެސް ހޭދަކޮށްލުމުގެ ހައްގު އެކުދިންގެ ކިބައިން ނިގުޅައިގަތީ އެކުދިންގެ ކޮން ކުށެއް އޮވެގެންތޯއާއި އަދި އެބައްޕަގެ ކޮން ކުށަކާ ލައިގެންތޯ އަލީ ސޯލިހު ލިޔުއްވާފަވެއެވެ. އަލީ ވިދާޅުވީ ހަގީގީ ގާސިމް އިބްރާހީމަކީ މިއީ ކަމަށެވެ.\nއާއިލާއާ ވަކިން އެތައް ރެއަކާއި އެތައް ދުވާލެއް ހޭދަކުރެއްވުމަށްފަހު ގާސިމް އިބްރާހީމް އެނބުރި ވަޑައިގަތުމުން އެމަނިކުފާނުގެ އަނބިކަނބަލުން އާއިޝަތު ނަހުލާގެ ހުރިހާ ޝުކުރެއް ވެސް އޮތީ ދިވެހި ރައްޔިތުންނަށެވެ. އެކަމަނާ ވިދާޅުވީ ގާސިމް އިބްރާހީމްގެ އާއިލާ ކައިރިއަށް އެމަނިކުފާނު ގެނެސްދިނީ ދިވެހި ލޮބުވެތި ރައްޔިތުން ކަމަށެވެ.


މުދަލާއި ފައިސާއަށް އަޅުވެތިވުމުގެ ނުބައިކަން – Sheikh Fikree Sheikh Fikree\nމުދަލާއި ފައިސާއަށް އަޅުވެތިވުމުގެ ނުބައިކަން\nމާތް ވެގެންވާ އިސްލާމް ދީނުގައިވަނީ މީސްތަކުން މުދަލާއި ފައިސާގެ އަޅުންނަށް ނުވުމަށް ބާރުއަޅުއްވާފައެވެ. ކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. “تَعِسَ عَبْدُ الدِّينَارِ، وَالدِّرْهَمِ، وَالقَطِيفَةِ، وَالخَمِيصَةِ، إنْ أُعْطِيَ رَضِيَ، وَإنْ لَمْ يُعْطَ لَمْ يَرْضَ”. رواه البخاري މާނައީ: “ދީނާރާއި، ދިރުހަމަށް، އަދި އަލްޤަޠީފާ އަށާއި، އަލްޚަމީޞާއަށް (އެބަހީ: މަޚުމަލުގެ ފޭރާމާއި، ޖަރީކޮށްފައިވާ ފޮށައެއްފަދަ ފޭރާމަށް) އަޅުވެތިވެފައިވާ މީހާ، (އެބަހީ: އެފަދައިން އެތަކެއްޗަށް ދަހިވެތިވާ މީހާ) ގެއްލި ހަލާކުވެއްޖެއެވެ. އޭނާއަށް (މުދަލުގެ ތެރެއިން އެ އެއްޗެއް) ދެއްވިއްޖެނަމަ އޭނާ ރުހެއެވެ. އަދި އޭނާއަށް އެއްޗެއް ނުދެއްވުނުނަމަ، އޭނާ ނުރުހުންވެއެވެ.”\nމުދަލަކީ އެއިން އިމްތިޙާނު ކުރެއްވޭ އެއްޗެކެވެ. މާތް ﷲ ވަޙީކުރައްވާފައިވެއެވެ. ﴿ إِنَّمَا أَمْوَالُكُمْ وَأَوْلَادُكُمْ فِتْنَةٌ ﴾ (التغابن: 15) މާނައީ: “ތިޔަބައިމީހުންގެ މުދާތަކާއި، ތިޔަބައިމީހުންގެ ދަރިންތައް ވާކަންކަށަވަރީ، އިމްތިޙާނެއް ކަމުގައެވެ.” އަލްޙާފިޒު އިބްނު ޙަޖަރު رحمه الله ވިދާޅުވެފައިވެއެވެ. މި އާޔަތުގެ މުރާދަކީ، އެ މުދަލާއި ދަރީންނަކީ އަޅުކަންކުރުމުން އެއްކިބާ ކުރުވާ އެއްޗެއް ކަމެވެ. ބައެއް ބަސްފުޅުތަކުގައިވެއެވެ. “ކޮންމެ އުއްމަތަކަށްވެސް ފިތުނައެއް (އެބަހި: އިމްތިޙާނެއް) ވެއެވެ. ތިމަން ކަލޭގެފާނުގެ އުއްމަތުގެ ފިތުނައަކީ މުދަލުގެ ފިތުނައެވެ.” މި ރިވާޔަތަކީ ބަލިކަށި ރިވާޔަތެއް ކަމުގައިވިޔަސް މިބަސްފުޅަށް ބާރުލިބޭ ޞައްޙަ އެއްތައް ޙަދީޘެއްވެއެވެ. އޭގެ ތެރެއިން ބަސްފުޅެއްގައިވެއެވެ. “އާދަމުގެ ދަރިޔާއަށް ރަނުގެ ދެވާދީ ލިބުނު ކަމުގައިވިޔަސް އޭގެ ތިންވަނަ ވާދީއެއް ލިބުމަށް އޭނާ އެދޭނެއެވެ.”\nއިސްވެދިޔަ ޙަދީޘް ފުޅުގައިވާ عَبْدُ الدِّينَارِ “ދީނާރުގެ އަޅާ” އޭ އޮތް ބަސްފުޅުގެ މާނައަކީ، އެތަކެތި އެއްކޮށް ޖަމާކުރުމަށް ދަހިވެތިކަން ބޮޑު މީހާއެވެ. އަދި އެ މުދާ ރައްކާ ކުރުމަށް ތާއަބަދު މަސައްކަތް ކުރާ މީހާއެވެ. އޭނާގެ ހިތުގައި މުދަލަށް އޮތް ދަހިވެތިކަމުން އޭނާ އެތަކެއްޗަށް އަޅުވެތިވެފައިވާ ފަދައެވެ.\nމުދަލާއި ފައިސާ ހޯދުމުގައި އޭގެ ޒާތުގައި ގޯހެއް ނެތެވެ. އެކަމަކީ ނުރަނގަޅު ކަމެއްކަމުގައި ވެގެންދަނީ މުދަލަށް އަޅުވެތިވާ ހިސާބަށް ދިޔުމުންނެވެ. އެ މުދަލަށް އަޅުވެތިވާ ހިސާބަކީ ކޮބައިކަން ބަޔާން ކުރައްވައި އިސްވެ ދެންނެވުނު ޙަދީޘްގައި ކީރިތި ރަސޫލާ صلى الله عليه وسلم ޙަދީޘް ކުރައްވާފައިވެއެވެ. “إِنْ أُعْطِيَ رَضِيَ، وَإنْ لَمْ يُعْطَ لَمْ يَرْضَ” މާނައީ: “އޭނާއަށް (މުދަލުގެ ތެރެއިން އެ އެއްޗެއް) ދެއްވިއްޖެނަމަ އޭނާ ރުހެއެވެ. އަދި އޭނާއަށް އެއްޗެއް ނުދެއްވުނުނަމަ، އޭނާ ނުރުހުންވެއެވެ.”\nވިޔަފާރި ކުރަން ނުވަތަ މުދާ ހޯދަން ދަހިވެތިވާ ބައެއް މީހުންގެ ހާލަތު މިހިސާބަށް ގޮސްފައި ހުރެއެވެ. އެބައިމީހުންނަށް ބައެއް ފަހަރު ބުނެވެންވެއް ބުނެވެއެވެ. “ތިމަންނާ ތާއަބަދު ވިސްނާ ވިސްނުމަކީ ވިޔަފާރިއާއި މުދާ ހޯދަމާމެދު ވިސްނާ ވިސްނުމެވެ.” މިހާހިސާބަށް މީހެއްގެ ހާލަތު ވެއްޓިފައި ހުންނަހިނދު، އޭނާ އެވަނީ މުދަލާއި ފައިސާގެ އަޅަކަށް ވެފައެވެ. އޭނާ އެތަކެތި ހޯދަން ހަނގުރާމަކޮށް ދުނިޔެ އަޅައި ދިޔުމަށްވެސް ފަސް ނުޖެހޭނެއެވެ.


Dhiraagun Quran behey marukazu thakah hiley Mega Access Network\nދިރާގުން ގުރުއާނާ ބެހޭ މަރުކަޒު ތަކަށް ހިލޭ މެގަ އެކްސެސް ނެޓްވާކް\nދިރާގާއި ގުރުއާނާ ބެހޭ މަރުކަޒުން އެއްބަސްވުމުގައި ސޮއެކުރުމަށްފަހު އެއްބަސްވުން ބަދަލު ކުރަނީ- ފޮޓޯ: ދިރާގު\nގުރުއާނާ ބެހޭ މަރުކަޒުން ލ. ފޮނަދޫ އާއި ފުވައްމުލަކުގައި ހިންގާ ކޯސްތައް ދިރާގު މެގަ "އެކްސެސް ނެޓްވާކް" މެދުވެރިކޮށް ޑިޖިޓަލް ކްލާސްރޫމްގެ ޒަރިއްޔާ ގުޅާލައިފި އެވެ.\nމިހިދުމަތް ފޯރުކޮށްދިނުމާ ގުޅޭގޮތުން ދިރާގުން ކީރިތި ޤުރުއާނާ ބެހޭ މަރުކަޒާއެކު ރަސްމީ އެއްބަސްވުމުގައި މިއަދު ވަނީ ސޮއިކޮށްފަ އެވެ.\nދިވެހިރާއްޖޭގައި އެންމެ ފުޅާ ދާއިރާއެއްގައި ޑިޖިޓަލް އަދި މުވާސަލާތީ ހިދުމަތް ފޯރުކޮށްދޭ ކުންފުނި ދިރާގުން ބުނީ ކީރިތި ޤުރުއާން ބެހޭ މަރުކަޒުން ފުވައްމުލަކާއި ލ. ފޮނަދޫގައި ޤުރުއާނާ ބެހޭ މަރުކަޒުތަކަށް އެ ކުންފުނިން ހިލޭ ދީފައިވަނީ މާލޭގެ މަރުކަޒުތަކުގައި ކިޔައިދެމުންދާއިރު، ރަށުގައި ތިބެގެން ކްލާސް ރޫމްތަކުގައި ބައިވެރިވޭ ފަދަ ސިސްޓަމެއް ކަމަށެވެ.\nދިރާގުގެ އިޖްތިމާއީ ޒިންމާ ގެ ދަށުން ފޯރުކޮށްދޭ މިހިދުމަތުގެ ސަބަބުން "ވީޑިއޯ ކޮންފެރެންސިން" މެދުވެރިކޮށް ކްލާސްތައް ނަގައިދިނުމުގެ ފުރުސަތު ހުޅުވިގެންދާނެ އެވެ. މި ދެ ރަށުގައި ތައުލީމު ހާސިލުކުރަން ބޭނުން ވާ ދަރިވަރުންނަށް ރަށުގަ އިތިބެގެން ކުލާހުގައި ބައިވެރިވުމުގެ ފުރުސަތު މި ހިދުމަތުގެ ސަބަބުން ހުޅުވިގެންދާނެ އެވެ. އަދި ޑިޖިޓަލް ކްލާސްރޫމް ޒަރިއްޔާ އިން މާލޭގައި ތިއްބަވައިގެން މުދައްރިސުންނަށް ފިލާވަޅު ނަންގަވައިދެއްވާ ދަރިވަރުންގެ ސުވާލުތަކަށް ޖަވާބު ވެސް ވަގުތުން ދެއްވޭނެ އެވެ.\nދިރާގުން ބުނީ މި ހިދުމަތުގެ ދަށުން މިފަހަރު ދަރިވަރުންނަށް ތިން ކޯހެއްގައި ބައިވެރިވުމުގެ ފުރުސަތު ހުޅުވިގެންދާނެ ކަމަށެވެ. އަދި މީގެ ތެރޭގައި އިމާމް ފައުންޑޭޝަން ކޯހާއި އިމާމް ޑިގްރީ ކޯހުގެ އިތުރުން ޤުރުއާން މުދައްރިސް ޑިގްރީ ކޯސް ހިމެނޭ ކަމަށް އެ ކުންފުނިން ބުނެ އެވެ.\nދެހާސް ސޯޅަ ވަނަ އަހަރު ދިރާގުން ވަނީ ތަފާތު ހަތަރު އަތޮޅެއްގައި ކީރިތި ޤުރުއަނާ ބެހޭ މަރުކަޒަށް މި ހިދުމަތް ފޯރުކޮށްދީފައެވެ. އޭގެ ތެރޭގައި، ޏ. ފުވައްމުލަކާއި ރ .އަލިފުށި އަދި އދ. މާމިގިއްޔާއި ފ.ނިލަންދޫ ހިމެނެ އެވެ. ދިރާގުގެ އިޖުތިމާއީ ޒިންމާގެ ދަށުން ޑިޖިޓަލް ހިދުމަތްތައް މެދުވެރިކޮށް މިފަދަ ތައުލީމާއި ގުޅުންހުރި ހިދުމަތްތައް ފޯރުކޮށްދިނުން ކުރިއެރުވުމަށް މަސައްކަތް ކުރުމަކީ ދިރާގުން އިސްކަންދޭކަމެކެވެ.


ސައޫދީގެ ތިން ޝޭޚަކަށް މަރުގެ ހުކުމް ރަމަޟާން މަސް ނިމުމާއިއެކު ތަންފީޒުކުރާނެ – އަލްޖަޒީރާMikal News\n22 މެއި 2019, 12:31 |\nސައޫދީ އަރަބިއްޔާގެ މަޝްހޫރު ތިން ޝޭޚަކަށް މަރުގެ ހުކުމް މިހިގާ ރަމަޟާން މަސް ނިމުމާއިއެކު ތަންފީޒުކުރާނެ ކަމުގެ ރިޕޯޓުތައް ލިބޭކަމަށް އަލްޖަޒީރާއިން ހާމަކޮށްފިއެވެ. މިތިން ޝޭޚުންނަށް ވެސް ވަނީ ޓެރަރިޒަމްގެ ގިނަ ދައުވާތަކެއް ކޮށްފައެވެ. ސައުދީ އަރަބިއާގެ މަޝްހޫރު ތިން ޝޭޚެއްކަމަށްވާ ޝެއިޚް ސަލްމާން އަލް އަވުދާ އާއި އަވާދު އަލް ގަރުނީ އާއި އަލީ އަލް އޮމަރީ މިހިގާ ރަމަޟާން މަސް ނިމުމާއިއެކު އެތިން ޝޭހުންނަށް މަރުގެ ހުކުމް ތަންފީޒުކުރާނެ ކަމަށް، ސަރުކާރުގެ އިދާރާތަކާއި ދައުވާ ލިބޭފަރާތެއްގެ އާއިލީ މެންބަރަކާއި ހަވާލާދީ މިޑްލްއީސްޓް އައި އިން މިދިޔަ އަންގާރަ ދުވަހު ރިޕޯޓްކޮށްފައިވެއެވެ.\nބައިނަލްއަގްވާމީ ސަމާކުކަން ހޯދައިވާ މަޝްހޫރު އިލްވެރިޔާ އަލް އަވުދާ އަކީ ޔޫއެން އިން ރިފޯމިސްޓެއް ކަަމަށް ލޭބަލްކޮށްފައިވާ ފަރާތެކެވެ. އަދި އަލްގަރުނީ އަކީ ދީނީ އެކިއެކި ލިއުންތަކާއި ފޮތްތައް ނެރެފައިވާ އުސްތާޒެކެވެ. އަދި އޮމަރީ އަކީ ޕްރޮގްރާމްތައް ހުށަހަޅައިދިނުމުގައި މަޝްހޫރުކަން ހޯދައިފައިވާ ފަރާތެެވެ.\nމިޑްލް އީސްޓް އައި އިން ރިޕޯޓްކުރާ ގޮތުގައި ސައޫދީ އަރަބިއްޔާއިން މިތިން ޝޭޚުންނަށް މަރުގެ ހުކުމް ކުރުމަށްފަހު ވަރަށް އަވަހަށް އެހުކުމް ތަންފީޒުކުރާނެއެވެ.\nތޭރަ މިލިއަނަށްވުރެ ގިނަ މީހުން ޓްވިޓާއިން ފޮލޯ ކުރާ އަވްދާ ސައޫދީން ހައްޔަރުކޮށްފައިވަނީ ގަތަރާއި ސައޫދީ އަރަބިއްޔާ އާއި ޖެހުނު މައްސަލައާއި ގުޅޭ ގޮތުން ޓްވީޓް ކުރެއްވިތާ މާގިނަ ވަގުތެއް ނުވަނީހެވެ.\nމިތިން ޝޭހުންގެ މައްސަލާގައި ބައިނަލް އަގްވާމީ ގިނަ ފާޑުކިއުންތަކެއް ވަނީ ސައޫދީ އަރަބިއްޔާއަށް އަމާޒުވެފައެވެ. އެގޮތުން ސައޫދީ އަރަބިއްޔާއިން ޓެރަރިޒަމާއި ސަލާމަތާއި ގުޅޭ ގާނޫނުތައް، އިންސާނީ ހައްގަށް މަސައްކަތްކުރާ ފަރާތްތަކާއި ދެކޮޅަށް ނަހަމަ ގޮތުގައި ބޭނުންކުރާތީވެ އެކަމާއި ދެކޮޅަށް މިދިޔަ އަހަރު ޖެނުއަރީ މަހުތެރޭ ޔޫއެން އިން ވަނީ ސައޫދީ އަރަބިއްޔާ ކުށްވެރިކޮށްފައެވެ.


Cancer bali jehey umurufuraa Raajjeygai ves dhasha! - vNews.mv\nކެންސަރު ބަލިޖެހޭ އުމުރުފުރާ ރާއްޖޭގައި ވެސް ދަށަށް!\nހަދީޖާ އާނަސްތު 03 March 2016, 14:39\nކެންސަރަކީ މިހާރަކަށް އައިސް ދުނިޔޭގެ ހުރިހާ ޤައުމެއްގައިވެސް އިތުރުވަމުން އަންނަ ބައްޔެކެވެ. މިބަލިޖެހުމުން އިންސާނާގެ ގައިގައި އުފެދެމުން އަންނަ ގުނަވަންތަކާ މަސައްކަތް ކުރަމުންދާ ގުނަވަންތައް ހުއްޓުމަކަށް އާދެއެވެ. ހެލްތް ޕްރޮޓެކްޝަން އޭޖެންސީގެ ސީނިއަރ މެޑިކަލް އޮފިސަރ ޑރ. ރަޒާނާ ފާއިޒް ވިދާޅުވީ މިބައްޔަކީ މައިންބަފައިންނާ ޢާއިލާގެ ފަރާތުންވެސް ވަރުތަވާ ބައްޔަކަށް ވާއިރު މިފަދަ ބަލިތަކަށް ސަމާލުވުމަކީ އަޅުގަނޑުމެންގެ އަމިއްލަ ޒިންމާއެއް ކަމަށެވެ.\nރަޒާނާ ވިދާޅުވީ ފަހުގެ ދިރާސާތަކުން ދައްކާ ގޮތުން މިބައްޔަކީ ވާރުތަކުރާ ބައްޔެއް ނަމަވެސް މީހާ ދިރިއުޅޭ މާހައުލުން ދިމާވާ ކަމެއްގެ ސަބަބުން ބަލީގެ ފުރުސަތު ބޮޑުވާ ކަމަށެވެ. މިސާލަކަށް ފުއްޕާމޭގެ ކެންސަރު ވާރުތަވުމުގެ ފުރުސަތު އޮންނަ މީހަކު ދުންފަތުގެ އިސްތިއުމާލު ކުރާނަމަ އެފުރުސަތު އެއަށްވުރެ ބޮޑުވާނެ ކަމަށް ޑރ. ރަޒާނަ ވިދާޅުވި އެވެ.\nކެންސަރުގެ ތަފަތު ވައްތަރުތައްް ހިމެނެއެވެ. އޭގެތެރެއިން ރާއްޖޭގައި އެންމެ ޢާންމު ކެންސަރު ބަލީގެ ބާވަތްތަކަކީ އުރަމަތީގެ ކެންސަރާ އަނގަޔާއި ދުލަށްޖެހޭ ކެންސަރާއި ގޮހޮރުގެ ކެންސަރުގެ އިތުރުން ރަހިމުގެ ދޮރަށްޖެހޭ ކެންސަރު ކަމަށް ޑރ ރަޒާނާ ވިދާޅުވި އެވެ. މީގެ ތެރއެިން އަނގައިގެ ކެންސަރު ޖެހުމަށް އެންމެ ބޮޑަށް މަގުފަހިވަނީ ދުންފަތުގެ ބާވަތްތައް ލައިގެން ދުފުމާ، ދުންފަތުގެ އިސްތިއުމާލު ކުރުމާ ޕެކެޓްތަކުގައި ބަންދުކޮށްފައި ހުންނަ ދުފާތަކެތި ބޭނުން ކުރަ މީހުންނަށެވެ. މީގެ އިތުރުން އަނގައިގެ ސާފުތާހިރުކަން ކުޑަވުމުންވެސް އަނގައިގެ ކެންސަރަށް މަގުފަހިވެ އެވެ.\nކެންސަރު ބަލީގެ ޢަލާމާތތްތައް އެހެން ބަލިތަކުގެ ޢަލަމާތްތަކާ ތަފާތެވެ. އެއީ ކެންސަރު ބަލީގެ ޢަލާމާތްތައް ފެންނާނީ އެބަލިޖެހޭ ގުނަވަނަކުން ކަމަށްވާތީ އެވެ. ޑރ ރަޒާނާ ވިދާޅުވި ގޮތުގައިއުރަމަތީގެ ކެންސަރާ ރަހިމުގެ ކެންސަރުން ދުރުވުމަށް ގަވައިދުން ޑޮކްޓަރަށް ދައްކާ ޓެސްޓް ހެދުމަކީ ވަރަށް މުހިންމު ކަމެކެވެ.\nކެންސަރު ބަލީގެ ޢަލާމާތް ތަކަކީ:\n* އުރަމަތީ ކެންސަރުނަމަ އުރަމަތީގައި ގޮށެއްލުން ނުވަތަ ހަރުތަންގަނޑެއް ހުރުން، ކުރިން ނުހުންނަ ގޮތަކަށް އުރަމަތީގެ ހަންގަނޑަށް ކުއްލި ބަދަލެއް އައުން ނުވަތަ ރަތްވުމާ ލޭ އައުންފަދަ އަލާމާތްތައް ފެނުން.\n* އަގައިގެ ކެންސަރުނަމަ ހުދުކުލައިގެ ފާރު ކޮޅެއް ރަނގަޅުނުވެ ގިނަދުވަސްތަކަކަށް އަނގައިގައި ހުރުން.\n* ފުއްޕަމޭގެ ކެންސަރުނަމަ ރޯގާގެ އަސަރު ހުރުމާއެކު، ނޭވާލާން އުނދަގޫވެ، ކަރުން ލޭ އައުން އަދި ކެންސުމާ މޭގަ ރިއްސުން.\n* ރަހިމުގެ ކެންސަރުގެ ޢަލާމާތްތަކުގެ ތެރޭގައި އާދަޔާ ޚިލާފަށް ގިނައިން ލޭ އައުމާ، އުމުރުން މާ މަތިވުމަށްފަހު ކުއްލި ގޮތަކަށް ގިނައިން ލޭއަންނަން ފެށުން އަދި ދަށްބަނޑުގައި ރިއްސުން.\n* ޖުމްލަ ގޮތެއްގައި ކޮންމެ ބާވަތެއްގެ ކެންސަރެއް ޖެހުނު ނަމަވެސް އެމީހާގެ ބަރުދަން މާބޮޑަށް ލުއިވެ މީހާ ވަރުބަލިވުމަކީ ކެންސަރުގެ ޢަލާމާތެކެވެ.\nދުނިޔޭގެ އެހެން ޤައުމުތައް ފަދައިން ރާއްޖެއަކީވެސް ކެންސަރުބަލި އެއްދުވަހުން އަނެއްދުވަހަށް އިތުރުވަމުން އަންނަ ޤައުމެކެވެ. ކެންސަރު ބައްޔަށް އާސަންދަ މެދުވެރިކޮށް ފަރުވާ ހޯދަމުންދާ މީހުންގެ ދަފްތަރަށް ބަލައިރު ރާއްޖޭގެ 1400 މީހުން ކެންސަރު ބައްޔަށް ފަރުވާ ހޯދަމުންދެ އެވެ. މިމީހުން ވަނީ އެކިފަހަރުމަތިން އާސަންދަ މެދުވެރިކޮށް 5000 ފަހަރު ކެންސަރު ބަލީގައި ފަރުވާ ހޯދާފައެވެ. ޑރ ރަޒާނާ ވިދާޅުވީ ރާއްޖޭގައި ކެންސަރު ބަލި އުމުރުން ދުވަސްވީ މީހުންނަށް ޖެހޭ މިންވަރަށްވުރެ ދަށްއުމުރުފުރާގެ މީހުންނަށް ކެންސަރު ބަލިޖެހޭ މިންވަރު މަތިވަމުން އަންނަ ކަމަށެވެ. އަދި ކެންސަރު ބަލީގެ އިތުރުން ގައިން ގަޔަށް ނާރާ އެހެނިހެން ބަލިތައް ޖެހޭ އުމުރުފުރާވެސް މިގޮތަށް ދަށްވަމުން އަންނަ ކަމަށެވެ.\nޑރ ރަޒާނާ ވިދާޅުވީ މިގޮތަށް ދިމާވާންޖެހޭ މައިގަނޑު ސަބަބަކީ އަޅުގަނޑުމެންގެ ދިރިއުޅުމުގެ ވައްޓަފާޅިއަށް އައިސްފައިވާ ބަދަލުތަކާއި ކެއުމުގެ އާދަކާދައަށް އައި ބަދަލުތައް ކަމަށެވެ. ކުއްޖާ އެންމެ ކުޑައިރުއްސުރެ ތަރުކާރީ އާއި މޭވާ ކެއުމަށް އާދަކުރުވަން ވާނެ ކަމަށް ޑރ. ރަޒާނާ ވިދާޅުވި އެވެ. މިފަދަ ބަލިތަކުން ސަލާމަތްވުމަށް ތައްޔާރީ ކާނާއާއި ކުޑަކުދިންނާ ޒުވާނުން ދުރުކުރަން ޖެހެއެވެ. އަދި ބިޒީ ޝެޑިއުލްގައި މަސައްކަތް ކުރައްވާ ބޭފުޅުންވެސް ކެއުމުގެ އަދަކާދަ ހަރުދަނާ ކުރަންޖެހެއެވެ. މީގެ އިތުރުން އިންސާނާ ހެލިފެލިވެ އުޅޭ މިންވަރު އިތުރު ކުރުމަށްޓަކައި ކަސްރަތު ކުރުންވެސް މުހިންމެވެ. އަދި ކެންސަރުގެ އެއްވެސް ޢަލާމާތެއް ފެނިއްޖެ ނަމަ ލަސްނުކޮށް ޑޮކްޓަރެއްގެ ލަފާ ހޯއްދެވުމަކީ މުހިންމު ކަމެއް ކަމަށް ޑރ. ރަޒާނާ ވިދާޅުވި އެވެ.


ޏ.އޭއީސީގެ ދަރިވަރުންގެ ހެލްތު ސްކްރީނިން ހަދަނީ – Mikal News\nދަރިވަރުންގެ ހެލްތު ސްކްރީނިން - ޏ.އޭއީސީ 2021\nޏ.އޭއީސީގެ ގްރޭޑް7ގެ ދަރިވަރުންގެ ހެލްތު ސްކްރީނިން ހަދައިފިއެވެ. މިއަދު އެސްކޫލުގެ ހޯލުގައި ކުރިޔަށްގެންދިޔަ މިހަރަކާތުގައި ފުވައްމުލަކު ހޮސްޕިޓަލުގެ ޑޮކްޓަރުންނާއި ފަންނީ މާހިރުން ވަނީ ދަރިވަރުން ބަލައި އިރުޝާދު ދީފައެވެ.\nސްކޫލު ކުދިންގެ ހެލްތު ސްކްރީނިސް އަކީ މުޖުތަމިއުގައި ހުންނަ ބަލިތަކާއި އާއްމު ދުޅަހެޔޮކަމުގެ މައުލޫމާތު ދެނެގަތުމަށް މުހިންމު ކަމަކެވެ. އެގޮތުން ރާއްޖޭގެ ހުރިހާ ސްކޫލެއްގެ ދަރިވަރުންވެސް ހެލްތު ސްކްރީނިން ހަދަން 2016 ވަނަ އަހަރުން ފެށިގެން ވަނީ ފަށާފައެވެ.\nދަރިވަރުންގެ ހެލްތު ސްކްރީނިން – ޏ.އޭއީސީ 2021\nއެޑިއުކޭޝަން މިނިސްޓްރީއިން ކަނޑައަޅާފައިވާ ގައިޑްލައިނުގައި ވާގޮތުން ދަރިވަރުންގެ ހެލްތު ރެކޭޑުކޮށް ބަލަހައްޓަން ޖެހެއެވެ. ދަރިވަރުންނާއި އާއިލާގެ ބަލިގެ ރެކޯޑްތައް ބެލެހެއްޓުމާއި ދަރިވަރުންގެ ހެދިބޮޑުވުން ބަލައި ވަޒަން ކުރަން ޖެހެއެވެ.\nއެގޮތުން ބާލާ ކަންތަތައްކުގެ ތެރޭގައި:\nހަމައި ހަށިގަނޑުގެ ބޭރުފުށުގެ ދުޅަހެޔޮކަން ބެލުމާއި\nދަރިވަރުންގެ މައިގަނޑު ދުޅަހެޔޮކަމުގެ ޚުލާސާއެއް ލިޔަން ޖެހެއެވެ.\nގުޅުންހުރި މައުލޫތައް:ހެލްތު ސްކްރީނިން, ޏ.އަތޮޅު ތައުލީމީ މަރުކަޒު


Masthuvaa Thakehcchaa Eku 18 Aharuge Zuvaanaku Hayyarukohffi މަސްތުވާތަކެއްޗާއެކު 18 އަހަރުގެ ޒުވާނަކު ހައްޔަރުކޮށްފި – Huvadhoo News Masthuvaa Thakehcchaa Eku 18 Aharuge Zuvaanaku Hayyarukohffi Huvadhoo News\nމަސްތުވާތަކެއްޗާއެކު 18 އަހަރުގެ ޒުވާނަކު ހައްޔަރުކޮށްފި\nހިރިލަންދޫއިން ހައްޔަރުކުރި ޒުވާނާ ދިރިއުޅުނު ގެއިން ފެނުނު މަސްތުވާތަކެތި - ފޮޓޯ: ޕޮލިސް ލައިފް\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ތ. ހިރިލަންދޫ ޕޮލިސް ސްޓޭޝަނުގައި މަސައްކަތްކުރާ ފުލުހުން ހިންގި އޮޕަރޭޝަނެއްގައި، ކޯޓު އަމުރެއްގެ ދަށުން ހިރިލަންދޫ ގެ އެއް ބަލައި ފާސްކޮށް މަސްތުވާތަކެއްޗާއެކު މީހަކު ހައްޔަރުކޮށްފިއެވެ.\nމި މައްސަލައާ ގުޅިގެން ހައްޔަރުކޮށްފައިވަނީ 18 އަހަރުގެ ދިވެހި ފިރިހެނެކެވެ. އޭނާ ހައްޔަރުކޮށްފައިވަނީ މަސްތުވާތަކެތި ގެންގުޅޭކަމަށް ހިރިލަންދޫ ޕޮލިސް ސްޓޭޝަނަށް ލިބުނު މައުލޫމާތަކާއި ގުޅިގެން ފެބްރުއަރީ 28 ވަނަ ދުވަހު ހިންގި އޮޕަރޭޝަނެއްގައި ކަމަށް ފުލުހުން ވިދާޅުވިއެވެ.\nއެގޮތުން، އޭނާ ދިރިއުޅޭ ގެ ކޯޓު އަމުރެއްގެ ދަށުން ބަލައިފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއްހުރި 56 ކަރުދާސްކޮޅާއި މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ރަބަރު ޕެކެޓެއް ފެނިފައިވާ ކަމަށްވެސް ފުލުހުން ވިދާޅުވިއެވެ.\nމި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް ހިރިލަންދޫ މެޖިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާތަނެއްގައި ބަންދުގައި ބެހެއްޓުމަށް ހަތް ދުވަހުގެ މުއްދަތު ވަނީ ދީފައެވެ.\nމި މައްސަލަ ހިރިލަންދޫ ޕޮލިސް ސްޓޭޝަނުން ދަނީ ތަހުގީގު ކުރަމުންނެވެ.\nމަސްތުވާތަކެތި ދިވެހި ފުލުހުން ތ.ހިރިލަންދޫ


Naibu Raees Faisal Hasfathaalun Dhookollaifi - Vaguthu\nނައިބު ރައީސް ފައިސަލް ނަސީމް. --- ފޮޓޯ: ރައީސް އޮފީސް\nނައިބް ރައީސް ފައިސަލް ނަސީމް ހަސްފަތާލުން ދޫކޮށްލައިފިއެވެ.\nރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް މިއަދު ވިދާޅުވީ ނައިބު ރައީސް ހަސްފަތާލުން ދޫކޮށްލި އިރު، ހާލުކޮޅު ރަނގަޅު ކަމަށެވެ. އެކަމަކު، ނައިބު ރައީސް ދޫކޮށްލީ ކޮންއިރަކު ކަމެއް މަބްރޫކް ވިދާޅެއް ނުވެއެވެ.\nVice President @FaisalNasym has been discharged from the hospital and is in good health. https://t.co/q4WTsMt2dJ\n— Mabrook Azeez (@MvSpokesperson) February 27, 2021\nނައިބު ރައީސް މިއަދު ވަނީ އެމަނިކުފާނު އާލާސްކަންފުޅާ އުޅުއްވަނިކޮށް ހެޔޮ ދުއާ ކުރެއްވި ހުރިހާ އެންމެންނަށް ޝުކުރު އަދާކުރައްވައިފައެވެ.\nThank you all for the get-well wishes ❤\n— Faisal Naseem (@FaisalNasym) February 27, 2021\nނައިބު ރައީސްގެ ހާލުކޮޅު ބޮޑުވެ ދަރުމަވަންތަ ހޮސްޕިޓަލްގައި އެޑްމިޓްކޮށްގެން ފަރުވާދޭން ފެށީ މިދިޔަ އަންގާރަ ދުވަހުގެ ރެއިން ފެށިގެންނެވެ. ދަރުމަވަންތަ ހޮސްޕިޓަލަށް ގެންދިޔަ ދުވަހުގެރޭ ނައިބު ރައީސް ކޮވިޑް-19 އަށް ޓެސްޓް ވެސް ކުރެއްވިއެވެ. އެކަމަކު، ޓެސްޓްގެ ނަތީޖާ ވަނީ ނައްސިވެފައެވެ. ނައިބު ރައީސް އާލާސްކަންފުޅާ އުޅުއްވުމުގެ ސަބަބުން ޓެސްޓްތަކެއް ހެދި ކަމަށްވެއެވެ.\nއެކަމަކު، މިކަމާ ގުޅޭ އިތުރު ތަފްސީލެއް ލިބިފައެއް ނުވެއެވެ.\nޔާނު ކިޔާމީހުން ހަމަ ހަޖަމެއް ނުވާނެ\nފެބުރުއަރީ 27, 2021 17:25\nކޮބާ މަނިކުފާނު ރައީސް ޔާމީނުގެ 25 ބުރީގެ ދޮންހޮޅި ކިހެނެއްތޯ ؟ ވަރަށްއަރާމްދޮއްތޯ ؟ ފައިސަލްގެ އަނބިކަނބަލުން ބުނި މިހާތަނަށް ފިރިސޮރު އެއްމެގަދަޔަށް ނިދާލީ 25 ބުރީގެ ދޮންހޮޅިތެރޭގައޭ މީ ތެދެއްތޯ މަނިކުފާނޫ


SunOnline: Accident vumun ves car madeh nukurey, Khalid ICUgai maraa hanguraama kuranee\nއެކްސިޑެންޓުވުމުން ވެސް ކާރު މަޑެއް ނުކުރޭ، ޚާލިދު އައިސީޔޫގައި މަރާ ހަނގުރާމަ ކުރަނީ\nޢާލިމް އަބްދުއްލަތީފް 06 Dec 2021, 23:31\nއެކްސިޑެންޓުގައި އަނިޔާވި ޚާލިދު އަބްދުﷲ: އޭނާއަކީ ހާއްސައެހީއަށް ބޭނުންވާ މީހެއް -- ފޮޓޯ/ އަލީ ޝިފާޒް\nމ. ކިނބިދޫގޭ ޚާލިދު އަބްދުﷲގެ އާއިލާއަށް މިއަދުގެ ހެނދުނު 11:04ގައި ލިބުނީ ފޯނު ކޯލެކެވެ. އެ ކޮޅުން ވާހަކަ ދެއްކީ ފުލުހުންނެވެ.\nފުލުހުން ދިން ހަބަރަކީ މުޅި އެ އާއިލާ އެލާޓަށް އައި ހަބަރެކެވެ. އާއިލާގެ އެންމެން ވެސް ލޯބިވާ، ހާއްސަ އެހީއަށް ބޭނުންވާ މީހެއް ކަމަށްވާ ޚާލިދު އެކްސިޑެންޓުވީ ހަބަރެވެ.\nއާއިލާއިން ލަފާކުރާ ގޮތުގައި އެ އެކްސިޑެންޓު ހިނގީ މިއަދު ހެނދުނު 09:30އާއި 11:00އާ ދެމެދުގެ ވަގުތެއްގައެވެ.\nޚާލިދަކީ މާލޭގެ މަގުމަތިން ވަރަށް ގިނައިން ފެންނަ މީހެކެވެ. އޭނާ ދުއްވާނީ ހާއްސަ އެހީއަށް ބޭނުންވާ މީހުންނަށް ހާއްސަކޮށް ހަދައިފައި ހުންނަ ވައްތަރުގެ ބެޓެރި ސައިކަލެކެވެ. އޭނާ އެ ސައިކަލު ދުއްވަން ނުހަނު ފަރިތަ ވެސް ވާނެއެވެ.\nޚާލިދަކީ އާއްމުކޮށް ހުޅުމާލެއަށް ގޮސް އުޅޭ މީހެއް ނޫނެވެ. ބުރިޖުމަތީގެ ބާރުބޮޑުކަމާހުރެ، އޭނާ ވަރަށް ހުޅުމާލެ ގޮސް ނޫޅެއެވެ.\nޚާލިދުގެ އެއްބަނޑުއެއްބަފާ ދައްތައަކާ އޭނާއާ މިއަދު ހެނދުނު ރަސްފަންނު ކައިރިން ދިމާވިއެވެ. އަދި އޭނާ ހުޅުމާލެއަށް މިއަދު ދާން އުޅޭ ވާހަކަ ދައްތަގެ ގާތުގައި ބުންޏެވެ.\nއެހެން ނަމަވެސް ޚާލިދު ހުޅުމާލެއަށް ދިޔައީ ކޮންކަމަކު ކަމެއް ސާފެއް ނުވެއެވެ. އޭނާގެ ދެބެންގެ ދެދަރި މީހަކު ހުޅުމާލޭގައި އުޅެއެވެ. އަދި އޭނާއަށް ސްޓްރޯކެއް ވަރަށް ފަހުން ޖެހުނު ކަމަށާއި، ފަހަރުގައި ޚާލިދު ދިޔައީ އޭނާގެ ގާތަށް ކަމަށް ވެދާނެ ކަމަށް އާއިލާއިން ލަފާކުރެއެވެ. އެހެން ނަމަވެސް ޚާލިދު އޭނާގެ ދެބެންގެ ދެދަރި ބޭބެ ގާތަށް ގޮސްފައި ނުވާތީ، އެކަމެއް ވެސް ޔަގީނެއް ނޫނެވެ.\nޚާލިދު އެކްސިޑެންޓުވީ ހުޅުމާލޭ ދެވަނަ ފިޔަވައްސަށް ދާން އޮންނަ ބްރިޖް މަތިންނެވެ. ނަމަވެސް އެއީ ދެވަނަ ފިޔަވައްސަށް ދަނިކޮށްކަމެއް ނުވަތަ ދެވަނަ ފިޔަވަހިން އަނބުރާ އަންނަނިކޮށް ކަމެއް ނޭނގެއެވެ.\nޚާލިދުގެ އެއްބަނޑުއެއްބަފާ ދައްތަގެ ދަރިއަކު "ސަން"އަށް ބުނީ އެކްސިޑެންޓު ހިނގީ ޚާލިދު ދުއްވާ ސައިކަލުގައި ކާރަކުން ޖެހިގެން ކަމަށެވެ.\n"ކާރު ޖައްސާފަ ހަމަ ދިޔައީ ކަމަށް ވަނީ ވެސް ދޯ. ކާރުގައި އިން މީހާ އެއްވެސް ހެލްޕެއް ވެސް ނުވާ ކަމަށް ވަނީ. ކާރު ޖައްސާފަ ދިޔައިއްޔޭ، ހަމަ އެހެން ބުނީ،" އޭނާ ކިޔައިދިނެވެ.\nފޯނު ކޯލު އައުމާއެކު އޭނާ ވެސް ވަނީ ހުޅުމާލޭ ހޮސްޕިޓަލަށް ގޮސްފައެވެ. އަދި ދިޔައިރު ވެސް ޚާލިދުގެ އަނގައިން ވަރަށް ބައިވަރު ލޭ އަންނަ ކަމަށް އޭނާ ބުންޏެވެ. އެގޮތުން އޭނާގެ ދަތްދޮޅި ވެސް ވަރަށް ބޮޑަށް ފަޅައިގެން ގޮސްފައި ހުރި ކަމަށް އާއިލާއިން ވާހަކަ ދެއްކި މީހާ ކިޔައިދިނެވެ.\nޚާލިދުއަށް ފުރަތަމަ ފަރުވާ ދިނީ ހުޅުމާލޭ ހޮސްޕިޓަލުގައެވެ. ނަމަވެސް ޚާލިދުގެ ސްކޭންތަކެއް ހަދަން ޖެހޭތީ ހުޅުމާލޭ ހޮސްޕިޓަލުގެ އިރުޝާދުގެ ދަށުން، އޭނާ އައިޖީއެމްއެޗަށް ބަދަލު ކުރިއެވެ. އެތަނަށް ގެންދިޔަ ގޮތަށް އެމަޖެންސީގައި ޚާލިދަށް ފަރުވާ ދިނީ ވެންޓިލޭޓަރުގައި ބާއްވައިގެންނެވެ.\nއެކްސިޑެންޓުގައި ޚާލިދުގެ ތިރީ ދަތްޕިލަ މަތީގައި ހުރީ ވަރަށް ބޮޑަށް ޖެހިފައެވެ. އެހެންވެގެން، ހިރުގަނޑާ ދިމާލުން މަތީ ތަލި ވަރަށް ބޮޑަށް ހުރީ ހަލާކުވެފައެވެ.\n"އިންޓާނަލް ބްލީޑިން ހުރީމަ ނޭވާ ލުމުގެ އުނދަގޫތަކެއް ވާނެތާ. ނޭފަތާ ދިމާލުންތާ މަތީ ތަލި އިންނާނީ. ނޭވާ ލުމުގެ ދަތިތަކެއް ހުރީމަ ވެންޓިލޭޓަރުގައި ފަރުވާ ދިނީ،" އޭނާ ކިޔައިދިނެވެ.\nޚާލިދުގެ ސްކޭންތަކާއި އެކްސްރޭތައް މިހާރު ވަނީ ހަދައި ނިމިފައެވެ. އަދި ނަތީޖާ ދައްކާ ގޮތުން އޭނާ ސާޖަރީއެއް ކުރަން ޖެހޭ ކަމަށް އާއިލާއިން ބުނެއެވެ.\n"ސާޖަރީއެއް ކުރަން ޖެހޭކަމަށް ވަނީ، އަނގަތެރެއިން ކަށިގަނޑު ބިދިފަ އިނީމަ. މޫނުމަތިން ގެއްލުން ވެފައި ހުރީ. މޫނުމަތި ކަންނޭނގެ ބޮޑަށް ޖެހިފައި އެ ހުރީ،" އޭނާ ބުންޏެވެ.\nޚާލިދު މިހާރު އޮތީ އައިޖީއެމްއެޗްގެ އައިސީޔޫގައެވެ. އޭނާގެ ސާޖަރީ ކުރިއަށް ނުގެންގޮސް ބާއްވައިފައި އޮތީ އޭނާގެ ހާލު އަދި ސްޓޭބަލް ނުވާތީއެވެ.\nމަގުމަތީގައި އުޅޭއިރު ވެސް ޚާލިދަށް ގިނަ ބަޔަކު އަޅާލައެވެ. އަދި އޭނާއަށް މީހުން އެހީތެރިކަން ފޯރުކޮށްދޭތީ ވެސް ފެނެއެވެ. އަދި ޚާލިދަކީ ބަރާބަރަށް މިސްކިތަށް ދާ މީހެއްކަމަށް ޚާލިދުގެ ގާތް މީހަކު ކިޔައިދިނެވެ.\nޚާލިދަކީ ހާއްސަ އެހީއަށް ބޭނުންވާ ނަމަވެސް، ހިތްވަރުގަދަ މީހެކެވެ. ނަމަވެސް ހިނދުކޮޅެއްގެ ތެރޭގައި ހިނގައިދިޔަ އެކްސިޑެންޓެއްގައި ޚާލިދަށް އަނިޔާވެ މިއަދު އެދަނީ މަރާ ހަނގުރާމަ ކުރަމުންނެވެ.


» ޔަހޫދީން 3\nމުސްލިމް ފިރިމީހާޔާއި އަދި އެދެމީހުންނަށް ލިބިފައިވާ މުސްލިމް ދަރީންގެ ވާރުތަ މުދަލުން އެއްވެސް މިންވަރެއް އެ ޔަހޫދީ އަންހެން މީހާޔަށް ވާރުތަ ނުވާނެކަމަށް މި މަތިވެރި ޝަރީޢަތުގައި އޮތްއޮތުމަކީ އެފަދަ މީހުނާ އިދިކޮޅަށް (ފްލައިޓް ޖެއްސިދާނެކަމަށް ބުނާ މީހުންނާ އިދިކޮޅަށް) ގެނެވިދާނެ "އެމީހުން ގެންނަ ކަހަލަ" ދަލީލެއް ނޫންތޯއެވެ؟\n» ކަށްވަޅުގައި މުއުމިނު އަޅާއާއި ކާފަރު އަޅާގެ ޙާލު\nމައްޔިތާ ޤަބުރުގައި ބޭއްވެވުމުން އެމައްޔިތާގެ ކައިރިއަށް ދެމަލާއިކަތުން ވަޑައިގަންނަވައެވެ. އެދެމަލާއިކަތުންގެ ކުލު ކަޅުވެފައި ދެ ލޮލުގެ ކުލަ ނޫވެގެންވެއެވެ. އެއިގެ ތެރެއިން އެއްމަލާއިކަތެއްގެ ނަންފުޅަކީ މުންކަރެވެ. އަނެއް މަލާއިކަތާގެ ނަންފުޅަކީ ނަކީރެވެ. އެ ދެމަލާއިކަތުން އޭނާއާއި ސުވާލު ކުރައްވައެވެ. (ކަލޭމެންގެ ތެރެއަށް ފޮނުއްވިގެންވީ) މިމީހާއާ ބެހޭގޮތުން ކަލޭ ބުނަނީ ކީކޭ ހެއްޔެވެ؟ އެމައްޔިތާ އެއީ މުއުމިނަކު ކަމުގައި ވާނަމަ ޖަވާބުދޭނެއެވެ. [އެއީ ﷲގެ އަޅާ އަދި އެއިލާހުގެ ރަސޫލާއެވެ. ﷲ މެނުވީ އެހެން ޙައްޤު އިލާހަކު ނުވާކަމަށް އަހަރެން ހެކިވަމެވެ. އަދި ހަމަކަށަވަރުން محمد عليه السلام އަކީ ﷲގެ އަޅާކަމަށާއި ރަސޫލާކަމަށްވެސް ހެކިވަމެވެ.\n» އެސްފިންނާއިން ސަލާމަތްވާން ތަވީދު އެޅުން\nއެސްފިންނާ އިން ސަލާމަތް ވުމަށް ޓަކައި ކިޔުމަށް ސުންނަތުގައި ވާރިދުވެފައިވާ ވިރްދު ތައް ކިޔުން، އޭގެ ތެރޭގައި: (أَعُوْذُ بِكَلِمَاتِ اللهِ التَّامَّاتِ مِنْ شَرِّ مَا خَلَقَ)، (أَعُوذُ بِكَلِمَاتِ اللَّهِ التَّامَّةِ مِنْ كُلِّ شَيْطَانٍ وَهَامَّةٍ وَمِنْ كُلِّ عَيْنٍ لامَّةٍ)، (بِاسْمِ اللَّهِ أَرْقِيكَ مِنْ كُلِّ شَيْءٍ يُؤْذِيكَ مِنْ شَرِّ كُلِّ نَفْسٍ أَوْ عَيْنِ حَاسِدٍ اللَّهُ يَشْفِيكَ بِاسْمِ اللَّهِ أَرْقِيكَ)، އަދި ހެދުނާއި ހަވީރުގެ ދުޢާތައް، ނިދަން އޮށޯންނަމުން ކިޔަން ވާރިދުވެފައިވާ ދުޢާތައް، ނިދިން ތެދުވެފައި ކިޔަން ވާރިދުވެފައިވާ ދުޢާތައް ކިޔާ ސަލާމަތްކަން ލިބިގަތުން ހިމެނިގެންވެއެވެ.\n» ޢަޤީދާ ބަލިކަށި ބަޔަކަށް ނުވަމާ\n» ދީނުގައި ވެރިކަމަށް ކުރިމަތި ލުމުގެ ޙުކުމް\nއިސްލާމްދީނަކީ ވެރިކަމުގެ ދީނެވެ. ވެރިކަމަކީ ދީނުގެ ބައެކެވެ. ވެރިކަމާނުލައި ދީނެއް ނޯންނާނެއެވެ. ސިޔާސީ މަސްރަޙުން ދީން އެއްފަރާތްކޮށްލުމަކީ ހުޅަނގުގެ ކަރުގޮހޮރު ކައިގެން، އެމީހުންގެ ތައްޕާހުން އުޅޭ މީހުން ކުރަން ބޭނުންވެގެން އުޅޭ ކަމެކެވެ. ނަމަވެސް މިފަދަ މީހުންނަށް މާތް ﷲ އިރާދަކުރެއްވިއްޔާ އެކަމެއް ކާމިޔާބެއް ނުވާނެއެވެ.\n» ހުކުރުނަމާދު ކުރުމުގެ ކުރިން ސުންނަތް ނަމާދެއް ކުރުން\nވީމާ ދަލީލުތަކުގެ މައްޗަށް ރިޢާޔަތްކޮށް ބަލާއިރު މާތް ނަބިއްޔާ ޞައްލަﷲ ޢަލައިހި ވަސަލަމްގެ ސުންނަތުން ކަނޑައެޅިގެން ހުކުރުނަމާދު އިހު ސުންނަތެއް ސާބިތުވެފައެއް ނެތެވެ. އެހެންނަމަވެސް ސުންނަތް ނަމާދު ކުރަން ބޭނުންވާ މީހާ އެވަގުތުގައި ބޭނުން ޢަދަދަކަށް ސުންނަތް ނަމާދު ކުރުމަކުން މައްސަލައެއްނެތެވެ\n» ސުވަރުގެ ދިޔުމަށް މަގެއް...\nއިސްލާމްދީނުގައި ދަރިން މައިންބަފައިންނަށް އަދާކުރަންޖެހޭ ހައްޤުތަކާއި، މައިންބަފައިން ދަރިންނަށް އަދާކުރަންޖެހޭ ޙައްޤުތަކާއި، ފިރިމީހާ އަނބިމީޔަށް، އަދި އަނބިމީހާ ފިރިމީހާޔަށް އަދާކުރަންޖެހޭ ހައްޤުތަށްވަނީ ވަރަށް ފުރިހަމަޔަށް ބަޔާންކުރައްވާފައެވެ. މިހެނީ ޔަގީންކުރަންޖެހޭ ހަޤީޤަތަކީ އިސްލާމްދީނުގައިވާ އެއްވެސް ޙުކުމެއްގައި އަނެއް ހުކުމާ ފުށުއެރުމެއް ނުވާނެކަމެވެ.\n» ޔަހޫދީން - 2\nފަހަރެއްގައިވެސް ޔަހޫދީން ފަލަސްތީނު ބިމުގައި ތިބެ، ހިފައިހައްޔަރުކުރި ތުރުކީގެ ރައްޔިތުން އޮރިޔާންކޮށް އެހާލުގައި ކީރިތި ޤުރުއާން ހިފައިގެންތިބެ ކިޔެވުމަށް މަޖުބޫރުކުރުވީއަކީ، ތުރުކީގެ ރައީސަށް ޔަހޫދީން އަންނަރުޅިއަކުން ނޫނެވެ. އަދި ކިއެއް ހެއްޔެވެ! އެއީ މުޅި މުސްލިމު އުއްމަތުގެ ކަންކަށިމަތީގައި އަޅާލި އެތިފަހަރެކެވެ. މިއީ މުސްލިމުން ނިކަމެތި ކުރުމުގެ ބޭނުމުގައި ޔަހޫދީން ހިންގާ ޖަރީމާތަކުގެ ޒައްރެއްގެ މިނަވަރުގެ މިސާލެކެވެ.\n» ޔަހޫދީން - 1\nމާތްﷲ އަށް އީމާންވާ އަޅުތަކުންގެ މައްޗަށް އެންމެ ޢަދާވާތްތެރިކަން ބޮޑުބަޔަކީ ޔަހޫދީންނެވެ. ވީމާ މިފަދަ ބަޔަކުދެކެ ލޯބިވެ އަދި އެފަދަ ބަޔަކާ ގުޅުން ބަދަހި ކުރުމަށް މަސައްކަތް ކުރުމަކީ އީމާންކަމުގެ އަހުލުވެރިންގެ ސިފަޔަކަށްވާނެ ހަމަ އެއްގޮތެއްވެސް ނުމެނޯންނާނެއެވެ.\n» އިސްލާމް ދީނުގައި ޢުޤޫބާތާއި އޭގެ ވައްތަރުތައް


Valencia ge coach akah Athee\nވެލެންސިއާގެ ކޯޗަކަށް އާތީ ހަމަޖަސައިފި\nމުހައްމަދު އާތިފް އާތި\nމެދުކެނޑުމަކަށް ފަހު ފުރަތަމަ ޑިވިޝަނަށް އެނބުރި އަންނަ، ކުލަބު ވެލެންސިއާގެ ކޯޗަކަށް މުހައްމަދު އާތިފް (އާތީ) ހަމަޖައްސައިފި އެވެ.\nއެންމެ ފަހުން އާތީ މަސައްކަތް ކުރީ ދެވަނަ ޑިވިޝަން މުބާރާތުގައި ދިވެހި ސިފައިންގެ ކުލަބު (ޑީއެސްސީ) ގަ އެވެ. އެ ޓީމާއެކު ކުރި މަސައްކަތް އޭހާ ކާމިޔާބެއް ނޫނެވެ. އޭގެ ކުރީ އަހަރު ސެމީ ފައިނަލަށް ދަތުރު ކުރި ޓީމާއެކު އާތީއަށް މޮޅުވެވުނީ ދެ މެޗުންނެވެ.\nފުޓްބޯޅައިގެ ކުރީގެ ގަދަ ބާރު ވެލެންސިއާއިން އަލުން ދިވެހި ޕްރިމިއާ ލީގަށް އަންނައިރު، ފުރަތަމަ ޑިވިޝަންގައި މިހާރު އޮތް އެންމެ ތާރީހީ ކުލަބަށް ވެލެންސިއާ ވާނެ އެވެ. އެ ޓީމުން ވަނީ ދިވެހި ޕްރިމިއާ ލީގް ފަސް ފަހަރު ކާމިޔާބު ކޮށްފަ އެވެ. ވެލެންސިއާ ދެވަނަ ޑިވިޝަނަށް ރެލިގޭޓް ވީ 2018 ވަނަ އަހަރު އެވެ. ފުރަތަމަ ޑިވިޝަންގެ ޖާގަ ހޯދީ، މިއަހަރު ބޭއްވި ދެ ވަނަ ޑިވިޝަން މުބާރާތުގެ ޗެމްޕިއަން ޓައިޓަލް އާއެކު އެވެ.\nމިދިޔަ ސީޒަން އާތީ ފެށީ ޓީސީ އާއެކު އެވެ. ސީޒަންގެ ވަކި ހިސާބަކުން އެ ޓީމުން އިސްތިއުފާ ދިނީ ކުޅުންތެރިންނަށް މުސާރަ ނުދޭތީ ޓީމުގައި މަސައްކަތް ކުރެވޭނެ ހާލަތެއް ނެތް ކަމަށް ބުނެ އެވެ. ޓީސީ އާ ހަވާލުވުމުގެ ކުރިން އާތީ މަސައްކަތް ކުރީ ގައުމީ އަންހެން ޓީމުގަ އެވެ. އޭނާގެ ކޯޗް ކަމުގެ ދަށުން އަންހެން ގައުމީ ޓީމުން ވަނީ ސިންގަޕޫރުގައިި 2018 ވަނަ އަހަރު ބޭއްވި އިންޓަނޭޝަނަލް ވިމެންސް ކުއަޑްރަންގިއުލާ މުބާރާތުން ލޯ މެޑަލް ހޯދާފަ އެވެ.\nޔުނައިޓަޑް ވިކްޓަރީން ފުރަތަމަ ޑިވިޝަންގައި އެންމެ ފުރަތަމަ ވާދަ ކުރަން ފެށީ 2016 ވަނަ އަހަރު އާތީގެ ކޯޗް ކަމުގެ ދަށުންނެވެ. އޭނާގެ ކޯޗް ކަމުގެ ދަށުން ޔޫވީން ވަނީ އެ އަހަރު ދިވެހި ޕްރިމިއާ ލީގްގެ ގަދަ ހަތަރެއްގައި ހިމެނިފަ އެވެ. އަދި މާޒިޔާ ބަލިކޮށް އެފް އޭ ކަޕްގެ ސެމީ ފައިނަލަށް ދަތުރު ކުރި އެވެ


ޚަބަރު - ސްޕެޝަލިސްޓް ޑޮކްޓަރުން ތަމްރީނުކުރުމަށް ދެވޭ ސްކޮލަރޝިޕް ގައި ހޮވުނު ފަސް ފަރާތްތަކަށް ލިޔުން ހަވާލުކޮށްފި\nސްޕެޝަލިސްޓް ޑޮކްޓަރުން ތަމްރީނުކުރުމަށް ދެވޭ ސްކޮލަރޝިޕް ގައި ހޮވުނު ފަސް ފަރާތްތަކަށް ލިޔުން ހަވާލުކޮށްފި\nސްޕެޝަލިސްޓް ޑޮކްޓަރުން ތަމްރީނުކުރުމަށް ދެވޭ ސްކޮލަރޝިޕް ގައި ހޮވުނު ފަސް ފަރާތްތަކަށް މިއަދު ލިޔުން ހަވާލުކޮށްފި އެވެ.\nލިޔުން ހަވާލު ކުރެއްވުމަށް ބޭއްވި ރަސްމިއްޔާތުގައި ވާހަކަ ދައްކަވަމުން މިނިސްޓަރ އޮފް ހަޔަރ އެޑިއުކޭޝަން ޑރ. އިބްރާހިމް ހަސަން ވިދާޅުވީ ހޮވުނު ފަސް ޑޮކްޓަރުންނަށް މަރުހަބާ ދަންނަވާ ކަމަށާއި ރާއްޖޭގެ އެކި ކަންކޮޅުތަކުގައި ފެންވަރު ރަނގަޅު ސިއްހީ ޚިދުމަތް ރައްޔިތުންނަށް ފޯރުކޮށްދިނުމަކީ ސަރުކާރުގެ ވަރަށްބޮޑު ތަސައްވުރެއް ކަމަށެވެ. ސްޕެޝަލިސްޓް ޑޮކްޓަރުން ތަމްރީނުކުރުމަށް ދެވޭ ސްކޮލަރޝިޕް ޕްރޮގްރާމް އިއުލާން ކުރިއިރުގައި ވަކި ތަންތަނަށް ޚިދުމަތްކުރަން ޝަރުތު ކުރެއްވީ އެ މަގުސަދު ހާސިލު ކުރުމަށްޓަކައި ކަމަށް މިނިސްޓަރ ވިދާޅުވި އެވެ.\n" އެއީ އަތޮޅު ތެރޭގައި ދިވެހި ރައްޔިތުންނަށް އަތޮޅުގައި ތިބެގެން ކައިރި ހިސާބުން ފެންވަރު ރަނގަޅު ފުރިހަމަ ސިއްހީ ޚިދުމަތް ފޯރުކޮށްދިނުން އެއީ ސަރުކާރުގެ އަމާޒެއްކަމުގައި ވާތީއާއި ވެސް އެކު." މިނިސްޓަރ ވިދާޅުވި އެވެ.\nމި މަސައްކަތުގައި މިނިސްޓްރީ އޮފް ހެލްތު އޮނަރަބަލް އަހުމަދު ނަސީމް ބެހެއްޓެވި ގާތްކަމާއި ދެއްވި އެއްބާރުލުމަށް މިނިސްޓަރ ޝުކުރު އަދާކުރެއްވި އެވެ. މިނިސްޓަރ ވިދާޅުވީ ހެލްތު މިނިސްޓްރީއާއި ގާތުން މަސައްކަތް ކުރަނީ ސަރުކާރުގެ ސިއްހީ ދާއިރާގެ މެންޑޭޓް ތަންފީޒު ކުރުމުގައި މީހުން ބިނާކުރުމުގެ ދާއިރާއިން ކޮށްދެވޭނެ ކަންތައްތައް އެންމެ ރަނގަޅަށް އަދި އެންމެ ފުރިހަމައަށް ކޮށްދިނުމުގެ ބޭނުމުގައި ކަމަށެވެ.\n" އަޅުގަނޑުމެންގެ މަގުސަދަކީ ސަރުކާރުގެ އެހެން ވުޒާރާތަކުން ވެސް ބޭނުންވާ ދާއިރާތަކުން މީހުން ބިނާކުރުމަށްޓަކައި އެކަމާ ގުޅުންހުރި ވުޒާރާއަކުން ގާތްކޮށް މަސައްކަތް ކޮށްގެން އެ މަގުސަދު ހާސިލު ކުރުން. ހެލްތު މިނިސްޓްރީއާއެކު އަޅުގަނޑުމެން ވަރަށް ގިނަ މަސައްކަތް އެބަ ކުރެވޭ. މި ދާއިރާއިން ވަރަށް ސްޕެޝަލައިޒްޑް ޕްރޮގްރާމްތައް އެބަ ކުރެވޭ. މީހުން ހޯދަން މަސައްކަތް ކުރެވޭ. މެންޓަލް ހެލްތު ސްކޮލަޝިޕްތައް އަޅުގަނޑުމެން އިއުލާން ކުރިން. ސްޕެޝަލައިޒްޑް ޑޮކްޓާސް ހޯދސަން އަޅުގަނޑުމެން އިއުލާން ކުރިން. އެހެންވީމަ ވަރަށް ބޮޑު ސަމާލުކަމެއް މި ދާއިރާއަށް ދެވިގެން ދޭ." މިނިސްޓަރ ވިދާޅުވި އެވެ.\nދިވެހިރާއްޖޭގެ ތަރައްގީއަށް އެންމެ ބޭނުންތެރި ދާއިރާތަކުން މީހުން ބިނާ ކުރުމަށްޓަކާ ސްޕެޝަލިސްޓް ޑޮކްޓަރުން ތަމްރީނުކުރުމަށް 15 ސްކޮލަރޝިޕް ފުރުޞަތު މިނިސްޓްރީން ހުޅުވާލީ 11 މާރިޗް 2022 ގައެވެ. އެ މުއްދަތުގައި 10 ފަރާތެއް ވަނީ އެޕްލިކޭޝަން ހުށައަޅާފަ އެވެ. އޭގެ ތެރެއިން ސްކޮލަޝިޕް ލިބުނީ ފަސް ފަރާތަކަށެވެ.\nމިނިސްޓަރ ވިދާޅުވީ މިކަހަލަ ފުރުސަތަކަށް ކުރިމަތިލައްވާނީ އެނބުރި ވަޑައިގެން ޚިދުމަތް ކުރަންޖެހޭ ތަނަށް ރުހި ގަބޫލުވެގެންކަން ގަބޫލު ކުރައްވާ ކަމަށާއި ހުރިހާ ބޭފުޅުން ކުރިމަތި ލެއްވި ތަންތަނަށް އެނބުރި ވަޑައިގެން ޚިދުމަތް ކޮށްދެއްވާނެ ކަމަށް އުފަލާއެކު ފާހަގަކުރައްވާކަމަށެވެ.\nމި ރަސްމިއްޔާތުގައި ހެލްތު މިނިސްޓްރީގެ ފަރާތުން ބައިވެރިވަޑައިގެން އެމިނިސްޓްރީގެ ސްޓޭޓް މިނިސްޓަރ ޝާހު މާހިރު ވިދާޅުވީ\nމިވަގުތު ހެލްތު ސެކްޓާ ފުޅާކޮށް ރައްޔިތުންނަށް ގާތުން ޚިދުމަތްދޭން ބަލާލާއިރު އެންމެ ބޮޑު އެއް ގޮންޖެހުމަކީ ޑޮކްޓަރުން ސްޕެޝަލިސްޓުން އަދި ނަރުހުން އަދި އެހެނިހެން ދާއިރާތަކުން މީހުން މަދުވުން ކަމަށެވެ. ވޭތުވެދިޔަ އަހަރުތަކުގައި އެދެވޭ ވަރަށް މިކަންތައް ނުކުރެވި އޮތް ކަމަށާއި އެހެން ނަމަވެސް މި ސަރުކާރުން މިހާރު ވަރަށް ބާރަށް ކުރާ މަސައްކަތުގައި އެންމެ ކުރީ ސަފުގައި ހަޔަރ އެޑިއުކޭޝަން މިނިސްޓްރީގެ ބޭފުޅުންނާއި އެކު މި މަސައްކަތް ދާތީ ވަރަށް ޚާއްސަ ޝުކުރެއް ދަންނަވާ ކަމަށެވެ. އަދި އެކަން ފާހަގަކޮށް އެ މަސައްކަތުގެ ފޮނި ނަތީޖާ ކުރިއަށް އޮތް އަހަރުތަކުގައި ލިބޭނެ ކަމުގެ އުއްމީދު ކުރައްވާ ކަމަށް ވިދާޅުވި އެވެ.\nސްޕެޝަލިސްޓް ޑޮކްޓަރުން ތަމްރީނުކުރުމަށް ދެވޭ ސްކޮލަރޝިޕް އަކީ ރާއްޖޭ ވަކި ހޮސްޕިޓަލްތަކެއްގައި މަސައްކަތް ކުރާނެ ވަކި ދާއިރާތަކަކުން ތަމްރީނުވެފައިވާ ޑޮކްޓަރުން ތައްޔާރުކުރުމަށް ހުޅުވާލެވުނު ފުރުސަތު ތަކެކެވެ.\nއެ ދާއިރާތަކާއި ހޮސްޕިޓަލް ތަކަކީ؛\n1. އިންޓާރނަލް މެޑިސިން އައްޑޫ އިކުއިޓޯރިއަލް ހޮސްޕިޓަލް\n2. އެނެސްތިސިއޮލޮޖީ އައްޑޫ އިކުއިޓޯރިއަލް ހޮސްޕިޓަލް\n3. އޯތޮޕީޑިކްސް އެންޑް ޓްރޯމާ ސާރޖަރީ އައްޑޫ އިކުއިޓޯރިއަލް ހޮސްޕިޓަލް\n4. ގެސްޓްރޮއެންޓޮލޮޖީ އެންޑް ހެޕަޓޮލޮޖީ ހުޅުމާލެ ހޮސްޕިޓަލް\n5. މެޑިކަލް އޮންކޮލޮޖީ ހުޅުމާލެ ހޮސްޕިޓަލް\n6. ގެސްޓްރޮއެންޓޮލޮޖީ އެންޑް ހެޕަޓޮލޮޖީ ކުޅުދުއްފުށީ ރީޖަނަލް ހޮސްޕިޓަލް\n7. ޕީޑިއެޓްރިކް ނިއުރޮލޮޖީ ކުޅުދުއްފުށީ ރީޖަނަލް ހޮސްޕިޓަލް\n8. ނެފްރޮލޮޖީ ކުޅުދުއްފުށީ ރީޖަނަލް ހޮސްޕިޓަލް\n9. އޮފްތަލް މޮލޮޖީ ލ. ގަން ރީޖަނަލް ހޮސްޕިޓަލް\n10. ޑާރމަޓޮލޮޖީ ލ. ގަން ރީޖަނަލް ހޮސްޕިޓަލް\n11. ނިއޯނޭޓޮލޮޖީ ޑރ. އަބްދުއްޞަމަދު މެމޯރިއަލް ހޮސްޕިޓަލް\n12. ޕަލްމޮނޮލޮޖީ ޑރ. އަބްދުއްޞަމަދު މެމޯރިއަލް ހޮސްޕިޓަލް\n13. ނެފްރޮލޮޖީ ޑރ. އަބްދުއްޞަމަދު މެމޯރިއަލް ހޮސްޕިޓަލް\n14. އެންޑޯކްރިނޮލޮޖީ އެންޑް ޑައެބެޓިކްސް ރ. އުނގޫފާރު ރީޖަނަލް ހޮސްޕިޓަލް\n15. ގައިނޮކޮލޮޖީ މ.މުލީ ރީޖަނަލް ހޮސްޕިޓަލް\nސްކޮލަރޝިޕް ލިބުނު ފަސް ފަރާތްތަކާއި ބޮޑންޑު ކުރެވޭ ހޮސްޕިޓަލްތައް:\n1. ޑރ. ހައްވާ ނާޖިޒާ އޮފްތަލް މޮލޮޖީ ލ. ގަން ރީޖަނަލް ހޮސްޕިޓަލް\n2. ޑރ. ފާތިމަތު އާލިމާ ފަރީދު އެނެސްތިސިއޮލޮޖީ އައްޑު އިކުއިޓޯރިއަލް ހޮސްޕިޓަލް\n3. ޑރ. އައިޝަތު ޝިއުރާ ޑާރމަޓޮލޮޖީ ލ. ގަން ރީޖަނަލް ހޮސްޕިޓަލް\n4. ޑރ. މަރިޔަމް ޝިޔާރާ ސަޢުދީ ގައިނޮކޮލޮޖީ މ.މުލީ ރީޖަނަލް ހޮސްޕިޓަލް\n5. ޑރ. މއައިޝަތު އިނާޝާ ނަޞީރު އިންޓާރނަލް މެޑިސިން އައްޑު އިކުއިޓޯރިއަލް ހޮސްޕިޓަލް


Dhathuru Kuraairu Life Jacket Alhuvaatho Transport In Balan Fashaifi - Vaguthu\nދަތުރު ކުރާއިރު ލައިފްޖެކެޓް އަޅުވާތޯ ޓްރާންސްޕޯޓުން ބަލަން ފަށައިފި\nކަނޑު ދަތުރުފަތުރު ކުރާއިރު ލައިފް ޖެކެޓް އަޅުވާތޯ ބަލަން ޓްރާންސްޕޯޓް އޮތޯރިޓީން ފަށައިފިއެވެ.\nއެ އޮތޯރިޓީން މިއަދު ވިދާޅުވީ، އޮތޯރިޓީން ރަށްރަށުގައި ތަމްރީނުކޮށްފައިވާ ސަރވެޔަރުން އެ ރަށްރަށުން ފުރާ އުޅަނދުފަހަރުން ފަސިންޖަރުން ލައިފް ޖެކެޓް އަޅުވާތޯ ބެލުމުގެ މަސައްކަތް ފަށާފައިވާ ކަމަށެވެ.\n"ރަށްރަށުންފުރާ މީހުން އުފުލާ ހުރިހާ އުޅަނދެއްގައި ލައިފްޖެކެޓް އެޅުމަށް ހަނދާންކޮށްދެން. ކެޕްޓަނުންނާއި ފަޅުވެރިން މިކަމަށް ހާއްސަ ސަމާލުކަމެއް ދީގެން ލައިފްޖެކެޓް އަޅާނެ ގޮތް ކިޔާދީ ލައިފް ޖެކެޓް ހުރިހާ ފަސިންޖަރުންނަށް ފޯރުކޮށްދިނުމަށް ހަނދާންކޮށްދެން". ޓްރާންސްޕޯޓުން ވިދާޅުވިއެވެ.\nޓްރާންސްޕޯޓުން މީގެ ކުރިން ވިދާޅުވިގޮތުގައި، ދަތުރުވެރިންގެ ސަލާމަތާ ރައްކާތެރިކަމަށްޓަކާ ފަސިންޖަރުން ލައިފް ޖެކެޓް އެޅުވުމަކީ ކެޕްޓަނުންގެ ޒިންމާއެއް ކަމަށެވެ.\nޓްރާންސްޕޯޓް އޮތޯރިޓީން ކުރިން ނެރުނު ބަޔާނެެއްގައި ވިދާޅުވީ، އާދަޔާ ހިލާފަށް ވައިބާރުގެ ގަދަ ވިއްސާރަ ކުރާ ދުވަސްތަކުގައި ކަނޑުގައި ދުއްވާ އުޅަނދުފަހަރުގައި ކަނޑުދަތުރުކުރުމަކީ ނުރައްކާތެރި އަދި ހިތާމަވެރި ހާލަތްތައް މެދުވެރިވެދާނެ ކަމެއް ކަމަށެވެ. އެހެންވުމާއެކު ސަލާމަތާއި ރައްކާތެރިކަމަށް އިސްކަންދީ، މިފަދަ ދުވަސްތަކުގައި ދަތުރުނުރުރުމަށް އެ އޮތޯރިޓީން ވަނީ އިލްތިމާސްކޮށްފައެވެ.\nޓްރާންސްޕޯޓުން މި މަސައްކަތް ފަށާފައިވަނީ ލޯންޗް ފަހަރުތަކުގައި ދަތުރުކުރާއިރު، ލައިފް ޖެކެޓް ނާޅާ މައްސަލަ ބޮޑުވެފައިވަނިކޮށެވެ.\nމިދިޔަ ބުރާސްފަތި ދުވަހު 10 މީހުންނާއެކު ހދ. ހަނިމާދޫއަށް ދަތުރުކުރަމުން ދަނިކޮށް ބަންޑުން ޖަހާލި ހާދިސާގައި ފަސް މީހަކު ވަނީ ނިޔާވެފައެވެ. މި ލޯންޗުން ދަތުރުކުރި އެއްވެސް މީހަކު ތިބީ ލައިފް ޖެކެޓް އަޅައިގެން ނޫނެވެ.\nސެޕްޓެމްބަރު 1, 2019 11:59\nމިހާރު ކުޑަކުޑަކޮށް އެބަ ތަރައްޤީގެ ކުލަވަރުތައް ފެންނަން ފަށާ.


ސްޕެއިންގެ ރިއު ހޮޓެލްސްއިން ރާއްޖޭގައި ތަރައްޤީކުރި ދެ ރިސޯޓް ހުޅުވައިފި ސްޕެއިންގެ ރިއު ހޮޓެލްސްއިން ރާއްޖޭގައި ތަރައްޤީކުރި ދެ ރިސޯޓް ހުޅުވައިފި\nސްޕެއިންގެ ރިއު ހޮޓެލްސްއިން ރާއްޖޭގައި ތަރައްޤީކުރި ދެ ރިސޯޓް ހުޅުވައިފި\nސްޕެއިންގެ ރިއު ހޮޓެލްސް އިން ރާއްޖޭގައި ތަރައްޤީކުރި ރިސޯޓްތައް ހުޅުވުމަށް ބޭއްވި ހަފްލާގެ ތެރެއިން\nސްޕެއިންގެ ރިއު ހޮޓެލްސް އެންޑް ރިޒޯޓްސްއިން ރާއްޖޭގައި ތަރައްޤީކުރި ދެ ރިސޯޓް ހުޅުވައިފިއެވެ.\nދ އަތޮޅު ކެދިގަނޑުގައި ތަރައްޤީކޮށްފައިވާ ރިއު ޕެލެސް މޯލްޑިވްސް އަދި ރިއު އެޓޯލް ހުޅުވައިދެއްވީ ޓޫރިޒަމް މިނިސްޓަރު އަލީ ވަހީދު އެވެ. މި ރަސްމިއްޔާތުގައި ރާއްޖޭގައި ހުންނަވާ ޗައިނާ ސަފީރު ޖަންގް ލިޖޮންގެ އިތުރުން ރިއު ހޮޓެލްސްގެ އިސް ބޭފުޅުން ވަނީ ބައިވެރިވެ ވަޑައިގެންފައެވެ.\n"ހޮޓެލް ރިއު ޕެލެސް މޯލްޑިވްސް" އަކީ ފަސްތަރީގެ ރަށެކެވެ. އަދި "ރިއު އެޓޯލް" އަކީ ހަތަރު ތަރީގެ ރަށެކެވެ.\n"ދަ ރިއު ޕެލެސް މޯލްޑިވްސް" ތަރައްޤީކޮށްފައިވަނީ، ސީދާ ބީޗަށް ފެބޭގޮތަށް ހުންނަ ވިލާތަކެއް ހިމެނޭގޮތަށެވެ. މިތަނުގައި 176 ކޮޓަރި ހުރެއެވެ. މީގެ އިތުރުން ރިއު އެޓޯލް ގެ ރޫމްތަކުން ގޮޑުދޮށް ފެންނަން ހުންނައިރު މިތަނުގައި 264 ކޮޓަރި ހުރެއެވެ.\nމި ދެ ހޮޓަލުގައިވެސް ގެސްޓުންނަށް ދުނިޔޭގެ އެކި ކަންކޮޅުތަކުގެ ކެއުންތައް ލިބެން ހުންނާނެއެވެ. އަދި ހޮޓާތަކުގައި އިންފިނިޓީ ޕޫލްތައް ހިމެނޭ ގޮތަށް ތަފާތު ޚިދުމަތްތައް ލިބެން ހުންނާނެއެވެ. ހޮޓެލް ރިއު ޕެލެސް މޯލްޑިވްސް އަދި ރިއު އެޓޯލް ވޯކްވޭއަކުން ގުޅާލާފައިވާއިރު، މި ދެ ރަށްވެސް ތަރައްޤީކޮށްފައިވަނީ، ސިނަމާލެ ބްރިޖް މަސައްކަތްކުރި ޗައިނާގެ ސީސީސީ ކުންފުނިންނެވެ.


'Bharat' ge teamaai gulhuneeefilmuge script rangalhu vumun:...\n'ބާރަތު'ގެ ޓީމާ ގުޅުނީ އެ ފިލްމުގެ ސްކްރިޕްޓު ރަނގަޅުވުމުން: ކެޓްރީނާ ކައިފް\nބާރަތު ކުޅުމަށް ކެޓްރީނާ ސޮއިކޮށްފައި ވަނީ ޕްރިޔަންކާ ޗޮޕްޅާ އެ ފިލްމު ދޫކޮށްލުމުން\nކ. މާލެ 1 އޯގަސްޓު 2018 | ބުދަ 15:06 1,285\nކެޓްރީނާ އާއި ސަލްމާން އެކުގައި: ބާރަތުގެ ލީޑު ރޯލުން ފެނިގެންދާނީ އެ ދެ ތަރިން - ގޫގުލް\n"ބާރަތު"ގެ ޓީމާ ގުޅުނީ އެ ފިލްމުގެ ސްކްރިޕްޓް ރަނގަޅުވުމުން ކަމަށް އެފިލްމުގެ ލީޑު ރޯލުން ފެނިގެންދާ ތަރި ކެޓްރީނާ ކައިފް ބުނެފިއެވެ.\nކެޓްރީނާ ބުނީ "ބާރަތު"ގެ ޑައިރެކްޓަރ އަލީ އައްބާސް ޒަފަރު އެއީ އޭނާއަށް އަބަދު ވެސް ކަމުދާ ޑައިރެކްޓަރެއް ކަމަށެވެ.\nމި ފިލްމު ކުޅުމަށް ކެޓްރީނާ ސޮއި ކޮށްފައި ވަނީ ޕްރިޔަންކާ ޗޮޕްޅާ އެ ފިލްމު ދޫކޮށްލުމުންނެވެ.\nކެޓްރީނާ "ބާރަތު" ގެ ޓީމާ ގުޅުނުކަން އަންގާ އެ ފިލްމުގެ ޑައިރެކްޓަރު އަލީ އައްބާސް ޒަފަރު ކޮށްފައިވާ ޓްވީޓެއްގައި ބުނީ "ބާރަތު"ގެ ބަތަލާއަކީ ކެޓްރީނާ ކަމަށާއި އެކަމާ އުފާކުރާ ކަމަށެވެ. އަދި އެންމެ ފަހުން ކެޓްރީނާ އާއި ސަލްމާން އެކީގައި ފެނިގެންދިޔަ ފިލްމު "ޓައިގާ ޒިންދާހޭ" އަށް ފަހު އެ ދެ މީހުން އެކީގައި ފެންނާތީ ހިތްހަމަ ޖެހިފައިވާ ކަމަށް އޭނާ ވަނީ ބުނެފައެވެ.\n"ޓައިގާ ޒިންދާހޭ" އަކީ އަލީ އައްބާސް ޒަފަރު ޑައިރެކްޓް ކުރި ފިލްމެކެވެ. އެފިލްމުގެ ލީޑު ރޯލުން ފެނިފައި ވަނީ ސަލްމާނާއި ކެޓްރީނާއެވެ. އެ ފިލްމަށް ވަނީ ބޮޑު ކާމިޔާބީއެއް ލިބިފައެވެ.\nއަލީ އައްބާސް ޒަފަރުގެ ފުރަތަމަ ޑައިރެކްޝަން ކަމަށްވާ "މޭރޭ ބްރަދާ ކީ ދުލްހަން" ގައި ވެސް ފެނިފައި ވަނީ ކެޓްރީނާއެވެ. ސަލްމާނާއި ކެޓްރީނާ އެކީގައި ފެނިފައިވާ ފިލްމުތަކުގެ ތެރޭގައި "ޓައިގާ ޒިންދާހޭ" ގެ އިތުރުން "އޭކް ތަ ޓައިގާ"، "ޔުވްރާޖް"، "ޕާޓްނާ"، އަދި "މައިނޭ ޕިޔާރް ކިޔު ކިޔާ" ހިމެނެއެވެ.\nބާރަތުގެ ޝޫޓިން މިހާރު ފަށާފައިވާ އިރު މި ފިލްމަކީ ސަލްމާންގެ ޅިޔަނު އަދި ކުރީގެ އެކްޓަރު އަތުލް އަގްނިހޯތުރީ ޕްރޮޑިއުސް ކުރާ ފިލްމެކެވެ. މި ފިލްމަކީ އަލީ އައްބާސް ޒަފަރުގެ ފިލްމުތަކުގެ ތެރެއިން ސަލްމާން ޚާން ކުޅޭ ތިންވަނަ ފިލްމެވެ.


Phone hulhuvan court thakah amureh nukureveyne: Riyaz | Mihaaru\nރިޔާޒް ކޯޓު ބޭރުގައި: ފޯނު ހުޅުވައިދޭން މަޖުބޫރު ނުކުރެވޭނެ ކަމަށް އޭނާގެ ވަކީލުން ބުނޭ --ފޮޓޯ/މިހާރު\nފޯނު ހުޅުވަން އަމުރެއް ނުކުރެވޭނެ، ފޯނު ނުހުޅުވުމަކީ ހަނު ހުރުމެއް: ރިޔާޒް\n23 އެޕްރީލް 2017 - 17:39 13 comments\nރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރުކަން ވެސް ކުރައްވާ ރިޔާޒްގެ ފަރާތުން އެގޮތަށް ކޯޓުގައި ބުނީ ފުލުހުންގެ ތަހުގީގެއްގައި ރިިޔާޒްގެ ފޯނު ކޯޓުގެ އަމުރެއްގެ ދަށުން ހިފަހައްޓައި، ފޯނު ހުޅުވަން އެންގުމުން އެކަން ނުކުރި ކަމަށް ބުނެ ރިޔާޒަށް ކުރާ ދައުވާގެ މިއަދުގެ އަޑުއެހުމުގަ އެވެ.\nރިޔާޒްގެ ވަކީލުން މައިގަނޑު ގޮތެއްގައި މިއަދު ފާހަގަކުރީ ފޯނު ހުޅުވަން އެންގުމުގެ ބާރު ކޯޓުތަކަށް ލިބިދޭ ގާނޫނެއް ނެތުމާއި ފޯނު ހުޅުވައި ނުދިނުމަކީ ހަނު ހުރުމުގެ މާނައިގެ ތެރޭގައި ހިމެނޭ ކަމެއް ކަމަށް ބުނާ ނުކުތާ އެވެ.\nދައުވާ އަށް ޖަވާބުދާރީވަމުން ރިޔާޒްގެ ވަކީލް އަލީ ޒާހިރު ވިދާޅުވީ މި ޒަމާނުގައި ފޯނަކީ މީހުންގެ ވަރަށް ގިނަ ޒާތީ މައުލޫމާތުތައް ހިމެނޭ އެއްޗެއް ކަމަށާއި ޒާތީ މުއާމަލާތުތަކަކީ ހުރުމަތްތެރި ވެގެންވާ އެއްޗެއް ކަމަށް ގާނޫނު އަސާސީގައި ބުނާ ކަމަށެވެ. އެފަދަ މުހިންމު މައުލޫމާތު ހިމެނޭ އެއްޗެއް ހުޅުވަން މީހަކަށް އެންގުމަކީ ތިމާއާ ދެކޮޅަށް ހެކިބަސް ނުދިނުމަށް ގާނޫނު އަސާސީން ލިބިދީފައިވާ ހައްގާއި ޚިލާފް ކަމަކަށް ވާނެ ކަމަށާއި ފޯނު ހުޅުވައި ނުދިނުމަކީ ހަނު ހުރުމުގެ މާނައިގެ ތެރޭގައި ހިމެނޭ ކަމެއް ކަމަށް ޒާހިރު ވިދާޅުވި އެވެ.\nފޯނު ހުޅުވައިދޭން މީހުންގެ މައްޗަށް އަމުރު ކުރެވޭނެ ކަމަށް ބުނާ އެއްވެސް ގާނޫނެއް ނެތް ކަމަށާއި ގާނޫނެއް ނެތީސް އެފަދަ މުހިންމު ހައްގެއް ހަނި ނުކުރެވޭނެ ކަމަށް ޒާހިރު ވިދާޅުވި އެވެ. އަދި ކޯޓުތަކަށް ވެސް އަމުރު ނެރެވޭނީ ގާނޫނީ ބާރެއް އޮވެގެން ކަމަށް އޭނާ ވިދާޅުވި އެވެ.\n"ކޯޓުން އަންގަންވީ މީހެއްގެ ފޯނެއް ހުޅުވާށޭ. އޭރުން ފުލުހުން އެ ފޯނު ހުޅުވާނެ ގޮތަކަށް ހުޅުވަންވީ،" ޒާހިރު ވިދާޅުވި އެވެ.\nރިޔާޒްގެ ވަކީލުންގެ ޓީމުގައި ހިމެނޭ ނޫރުއްސަލާމް އަބޫބަކުރު ވިދާޅުވީ ރިޔާޒްގެ މައްޗަށް ކްރިމިނަލް ކޯޓުން ނެރުނު އަމުރަށް ބަލާއިރު ވެސް، ފޯނު ހުޅުވައިދޭން ރިޔާޒްގެ މައްޗަށް އަމުރު ކޮށްފައި ނެތް ކަމަށާއި އެކަން ފުލުހުންނަށް އެންގުމުން، އެކަމަށް ޚާއްސަ އަމުރެއް ހޯދުމުގެ މަސައްކަތް ފުލުހުން ކުރި ކަމަށެވެ. އަދި ހަނުހުރުމުގެ މާނައިގެ ތެރޭގައި ހިމެނޭ ކަމެއް ކުރުމަކީ ފުލުހުންނަށް ހުރަސް އެޅުން ކަމަށް ނުބެލެވޭނެ ކަމަށާއި އެގޮތަށް ކުރިން ސިވިލް ކޯޓުން ނިންމާފައިވާ މައްސަލައެއް އޭގެ މިސާލެއްގެ ގޮތުން އޭނާ ފާހަގަ ކުރެއްވި އެވެ.\nދައުލަތުން ވެސް ވަނީ، ފޯނު ހުޅުވަން އެންގުމުގެ ބާރު ކޯޓުތަކަށް ލިބިގެންވާ ކަމަށް ބުނާ އެއްވެސް ގާނޫނެއް ނެތް ކަމަށް އެއްބަސްވެފަ އެވެ. އެކަމަކު އާންމު އުސޫލުން އެކަން ކުރަމުން އައީ އެގޮތަށް ކަމަށާއި ގާނޫނެއް ނެތަސް، ފޯނު ހުޅުވައިދޭން ކޯޓުން އަންގައިފި ނަމަ އެކަން ކުރަން ލާޒިމްވާނެ ކަމަށް ދައުލަތުން ބުންޏެވެ.\nރިޔާޒްގެ ފޯނު ހުޅުވަައިދޭން ކޯޓު އަމުރުގައި ބުނެފައި ނެތް ކަމަށް ދިފާއީ ވަކީލުން ބުނި ބުނުމަށް ރައްދުދީ، ދައުލަތުން ބުނީ ސީދާ އެގޮތަށް އަމުރުގައި ބުނެފައި ނެތަސް އެ އަމުރުގެ އިބާރާތަށް ބަލާއިރު އެކަން ކުރަން ލާޒިމްވާކަން އެނގޭ ކަމަށެވެ.\nދައުލަތުން އެގޮތަށް ބުނުމުން ގާޒީ އަހުމަދު ޝަކީލް ވަނީ، އެ އަމުރުގެ ދަށުން ރިޔާޒްގެ ހުޅުވައިދޭން އޭނާ އަށް ލާޒިމްވާނެ ކަމަށް ދައުލަތުން ދެކޭ ނަމަ އެކަމަށް އިތުރު އަމުރެއް ހޯދަން ކޯޓަށް ހުށަހެޅީ ކީއްވެގެން ވިދާޅުވެ ސުވާލު ކުރައްވައިފަ އެވެ. ޖަވާބުގައި ދައުލަތުން ބުނީ އިތުރު އަމުރެއް ހޯދަން އެދުމަކީ ކުރިން ލިބުނު އަމުރުގެ ދަށުން އެ ފޯނު ހުޅުވަން ރިޔާޒަށް ލާޒިމް ނުވާނެ ކަމަށް ދައުލަތުން ދެކޭ ދެކުމެއް ނޫން ކަމަށެވެ.\nފޯނު ހުޅުވައި ނުދިނުމަކީ ހަނު ހުރުމުގެ ހައްގުގެ ތެރޭގައި ހިމެނޭ ކަމެއް ކަމަށް ރިޔާޒްގެ ފަރާތުން ބުނެފައިވާތީ އެކަމަށް ރައްދުދީ، ދައުލަތުން ބުނީ ހަނު ހުރުމުގެ ހައްގު ލިބިގެންވާ ކަން ރިޔާޒަށް އެންގުމުން އޭނާ އެ ފުރުސަތު ދޫކޮށްލީ ކަމަށާއި ތަހުގީގު ވަކި މަރުހަލާއަކުން ހަނު ނުހުރެވޭނެ ކަމަށެވެ.\nރައްދުގައި ރިޔާޒްގެ ވަކީލުން ވިދާޅުވީ ހަނު ހުރުމުގެ ހައްގަކީ ތުހުމަތު ކުރެވޭ މީހާ ބޭނުން ކޮންމެ ވަގުތަކު ވެސް ބޭނުން ކުރެވޭނެ ހައްގެއް ކަމަށެވެ.\nދިފާއީ ވަކީލުން ވަނީ އެ ފޯނު ފުލުހުން އަތުލުމަށް ފަހު، ފުލުހުންގެ ތެރޭގައި އޮންނަ އިޖްރައާތުތަކާ ޚިލާފަށް އަމަލުކޮށް، އެ ފޯނު ފުލުހުން އަމިއްލަ އަށް ހުޅުވަން މަސައްކަތް ކުރި ކަމަށް ޝައްކު ކުރެވޭ ކަމަށް ބުނެފަ އެވެ. އެ ފޯނު އަތުލިފަހުން ޗެއިން އޮފް ކަސްޓަޑީ އުސޫލާ (ފުލުހުންގެ ބެލުމުގެ ދަށަށް ގެންދެވޭ ހެކިތައް ނަގުލު ކުރެވޭ އަދި އަމަލު ކުރެވެމުންދާ ގޮތް) ޚިލާފަށް އަމަލުކޮށްފައިވާ ކަމަށް ރިޔާޒްގެ ވަކީލުން ބުންޏެވެ.\nދައުލަތުން ބުނީ އުސޫލާ ޚިލާފަށް އަމަލުކޮށްފައިވާ ނަމަ، ހެކިން ހާޒިރު ކުރުމުން އެކަން ސާފުވާނެ ކަމަށެވެ. ދައުލަތުން ވަނީ ރިޔާޒާ ދެކޮޅަށް ހަތަރު ފުލުހަކު ހެކިންގެ ގޮތުގައި ހުށަހަޅައިފަ އެވެ. އަދި ފޮރެންސިކް ރިޕޯޓަކާއި ފޯނު އަތުލަން ކޯޓުން ނެރުނު އަމުރު ވެސް ހެކީގެ ގޮތުގައި ދައުލަތުން ހުށަހެޅި އެވެ.\nރިޔާޒްގެ ފަރާތުން ހުށަހެޅީ ފޯނުތަކެއް ހުޅުވަން ކްރިމިނަލް ކޯޓުން ކުރިން ނެރުނު އަމުރުތަކެކެވެ. ބޭނުމަކީ ފޯނު ހުޅުވަން ކޯޓުން ނެރޭ އަމުރުތަކާއި ރިޔާޒްގެ މައްސަލާގައި ނެރުނު އަމުރު ތަފާތު ކަން ސާބިތުކޮށް ދިނުން ކަމަށް ރިޔާޒްގެ ވަކީލުން ބުންޏެވެ.\nއެ މައްސަލައިގެ އިތުރު އަޑުއެހުމެއް އަންނަ ބުދަ ދުވަހު ބާއްވާއިރު އެ އަޑުއެހުމުގައި ހެކިންގެ ހެކިބަސް ނަގާނެ އެވެ. ޝަރީއަތް ފެށިފަހުން މިދިޔަ ހަފުތާގައި ރިޔާޒް ވަނީ އެ ފޯނު ފުލުހުންނަށް ހުޅުވައިދީފަ އެވެ.


vnews - Mosig: Hidhaayath libunee Quran in kusheh feneytho dhiraasaa kuramun dhanikoh\nމޯސިގް: ހިދާޔަތު ލިބުނީ ޤުރުއާނުން ކުށެއް ފެނޭތޯ ބަލަމުން\nޑިރްކޯ މޯސިގް ވޯލްޓާސް\nޑިރްކޯ މޯސިގް ވޯލްޓާސް އުފަންވެފައިވަނީ ދެވަނަ ބޮޑު ހަނގުރާމައިގެ ދުވަސްވަރު 1943 ވަނަ އަހަރު ޖަރުމަންގެ ބާލިން އަށެވެ. ޖަރުމަނުގެ ނަސާރާދީނަށް ތަބާވާ އާއިލާއަކަށް މޯސިގް އުފަންވި ނަމަވެސް އުމުރުގެ ވަކި ހިސާބަކުން މާތްﷲ ވަނީ އޭނާއަށް ހިދާޔަތު ދައްކަވާފަ އެވެ. 1943 ވަނަ އަހަރުގެ ތެރޭގައި މޯސިގް އުފަންވުމާއި އެކު ދެވަނަ ބޮޑު ހަނގުރާމައިގެ ތެރޭގައި ޖަރުމަންގައި އުޅުމަކީ ރައްކާތެރި ގޮތެއް ނޫން ކަމަށް ފެނިގެން މޯސިގްގެ އާއިލާއިން ވަނީ ސްޕޭނަށް ހިޖުރަކޮށްފަ އެވެ. 1948 ވަނަ އަހަރުގެ ފަހުކޮޅާއި ހަމައަށް ސްޕޭނުގައި ދިރިއުޅުމަށް ފަހު އެ އާއިލާ ދެން ހިޖުރަކުރީ އާޖެންޓީނާ އަށެވެ. އާޖެންޓީނާގައި 15 އަހަރު ހޭދަކުރުމަށްފަހު އެ އާއިލާ ދެން ހިޖުރަކުރީ އެމެރިކާ އަށެވެ. އާޖެންޓީނާގައި ހޭދަކުރި މުއްދަތުގައި މޯސިގް ވަނީ އާޖެންޓީނާގެ ކޯޑޮބާގެ ކެތަލިކް ސްކޫލަކުން އޭނާގެ ހައި ސްކޫލު ތައުލީމު ފުރިހަމަކޮށްފަ އެވެ. އެމެރިކާގެ ޔުނިވާސިޓީއެއް ކަމަށްވާ ޔުނިވާސިޓީ އޮފް ފްލޮރިޑާއިން 1974 ވަަނަ އަހަރު ޕީއެޗްޑީ ހާސިލުކޮށްފައިވާ މޯސިގަކީ ތާރީޚާއި އަދި ލިޔުންތަކަށް ފާޑުކިޔުމުގެ ދާއިރާއިން ފާހަގަކޮށްލެވޭ މީހެކެވެ.\nދުވާލަކު ގަޑިއިރަކަށްވުރެ ގިނަ ވަގުތު ކެތަލިކް ލެކްޗާތަކަށް ހާޒިރުވުމުގެ އިތުރުން ކެތަލިކް ދީނީ ކަންތައްތަކަށް ވެސް ވަރަށް ގިނައިން ހާޒިރުވާން ޖެހުމުން، ހައި ސްކޫލު ނިމުމާއި އެކު މޯސިގް އުއްމީދުކޮށްގެން ހުރީ އޭނާއަށް ފާވެންޓް ކެތަލިކަކަށް ވެވޭނެ ކަމަށެވެ. އުމުރުން 12 އަހަރުވީ އިރު ލަނޑުދަނޑިއެއްގެ ގޮތުގައި ކަނޑައަޅާފައިވަނީ ނަސާރާދީނުގެ ކެތަލިކް މަޒުހަބުގެ ފާދިރީއަކަށް ވުމަށެވެ. އަދި ލަނޑުދަނޑި ހާސިލުކުރުމަށް އަގީދާއާއި ދިރިއުޅުން ނަސާރާދީނުގެ ކަންކަން ދަސްކޮށް އުނގެނުމަށް މޯސިގް ވަނީ ހުސްކޮށްފަ އެވެ.\nޑިރްކޯ މޯސިގް ވޯލްޓާސް (ކ)ގައި އޭނާގެ ރަހްމަތްތެރިންނާއެކު\nއިސްލާމު ދީނަށް ލޯހުޅުވުމާއި، އަދި އިސްލާމުވުން\nމޯސިގް ކިޔައިދީފައިވާ ގޮތުގައި 2008 ވަނަ އަހަރުގެ ތެރޭގައި އޭނާއަށް ސްޕެއިން ބަހަށް ތަރުޖަމާކޮށްފައިވާ ކީރިތި ޤުރުއާނުގެ މުސްހަފެއް ލިބުނެވެ. އަދި އެ ދުވަހަކީ އޭނާގެ ހަނދާނުން ފުހެވިގެން ނުދާނެ ދުވަހެއް ކަމަށް ވެސް މޯސިގް ވަނީ ބުނެފަ އެވެ. އަދި އެކަން އޭނާގެ ބައްޕައަށް އެނގި ފުރަތަމަ އެ ތަރުޖަމާ ކިޔުން މަނާކުރާނެ ކަމަށް މޯސިގް ހީކުރި ކަމަށާއި އެކަމަކު އޭނާގެ ބައްޕަގެ ފަރާތުން އެކަމުގައި ދެކޮޅުވެރިކަމެއް ފެނިފައި ނުވާ ކަމަށްވެސް ބުންޏެވެ. އެ ތަރުޖަމާ ކިޔުމަށް ފަހު މޯސިގުގެ ދިރިއުޅުމަށް ބަދަލެއް އައިސްދާނެ ކަމަށް އޭނާގެ ބައްޕަ ކުޑަކޮށް ވެސް އުއްމީދެއް ނުކުރެ އެވެ.\nކީރިތި ޤުރުއާނުގެ ތަރުޖަމާ ކިޔުމުގެ މަގުސަދުގައި އެ ތަރުޖަމާ ހުޅުވިއިރު މޯސިގަކީ ނަސާރާދީނުގެ ކެތަލިކް މަޒުހަބުގައި ރަނގަޅަށް ފައިތިލަ ސާބިތުކޮށްގެން ހުރި މީހެކެވެ. އެކަމަކު ތަރުޖަމާ ލެއްޕިއިރު އޭނާގެ އަގީދާއަށް ބަދަލުތަކެއް އައިސް އޭނާ ވަނީ އިސްލާމު ދީނަށް ލޯބި ޖެހިފައިވާ މީހަކަށް ބަދަލުވެފައި ކަމަށް މޯސިގު ބުނެ އެވެ. ކީރިތި ޤުރުއާނުގައިވާ އިލާހީ މޫރިތި ބަސްފުޅުތަކުގެ ސަބަބުން މޯސިގަށް ހިދާޔަތުގެ އަލިމަގު ފެނިގެން ދިޔައިރު، ކީރިތި ގުރުއާނުގެ ސަބަބުން އޭނާގެ ހުރިހާ މައްސަލަތަކަށް ހައްލު ފެނިގެން ދިޔަކަމަށް ވެސް މޯސިގު ބުނެ އެވެ. އޭނާގެ ހުރިހާ ބޭނުންތަކާއި މެދު ހިތްހަމަޖެހި، ހިތުގައި ހުރި ހުރިހާ ޝައްކުތަކަށް ތަފްސީލީ ގޮތެއްގައި އެ ފޮތުން ޖަވާބު ލިބިގެން ދިޔަ ކަމަށްވެސް ބުންޏެވެ. މޯސިގު އިތުރަށް ބުނީ މާތްﷲގެ އިރާދަފުޅުން އެކަލާންގެ ނޫރުން އޭނާގެ ހިތް އަލިކުރެއްވި ކަމަށާއި އަދި އެކަލާންގެ ދީނަށް އޭނާގެ އެއްވެސް ބާރެއް ނެތި ހިތްލަނބުވާލެއްވި ކަމަށެވެ. ކީރިތި ޤުރުއާނުގެ އެ ތަރުޖަމާ ކިޔުމަށް ފަހު އޭނާއަށް ހުރިހާ ކަމެއް ސާފުވެ އެނގިގެން ދިޔަ އެވެ.\nއޭނާ ކެތަލިކް ސްކޫލުގައި ކިޔަވަމުން ދިޔަ ދުވަސްވަރާއި އަދި ފަޅިއްތަކަށް ގޮސް އަޑު އަހަމުން ދިޔަ ލެކްޗާތައް ނަގައިދެމުންދިޔަ ޓީޗަރުން އެ މީހުންނަށް އެނގިގެން ނަމަވެސް ނޫނީ ނޭނގި ނަމަވެސް ހަދަމުން ދިޔައީ ދޮގުކަމަށް ކީރިތި ޤުރުއާނުގެ ތަރުޖަމާ ކިޔާލުމުން ރަނގަޅަށް އެނގިގެން ދިޔަ އެވެ. މޯސިގް ބުނީ އޭނާއަށް ކީރިތި ޤުރުއާނުގެ ތަރުޖަމާއިން ލިބުނު ފިލާވަޅުތައް އޭނާގެ މައިބަފައިންނާއި، އެކުވެރިންގެ އިތުރުން އެކުގައި ކިޔެވި މީހުންނަށް ވަގުތުން ހިއްސާކުރި ކަމަށެވެ. އަދި ކީރިތި ޤުރުއާން އުނގެނި ދަސްކުރި ވަރަކަށް އޭނާއަށް ލިބެމުންދިޔަ ހިތްހަމަޖެހުމާއި އުފާ އިތުރުވެ މާތްﷲ އޭނާއަށް ހައްގު މަގު ދެއްކެވީތީ އެކަމާއި އުފާކުރުން އިތުރުވި ކަމަށްވެސް ބުންޏެވެ. ދުނިޔޭގައި މީހުން އަމަލުކުރަމުންދިޔަ ހުރިހާ ދީނެއްގެ ފަތްފުށްތައް ބަލައި މުތާލިއާ ކުރިއިރު ވެސް ކީރިތި ޤުރުއާނުގައިވާ ފަދަ ފުރިހަމަ ކަމެއް ލިބިފައިވާ އެއްވެސް ދީނެއްގެ ފަތްފުށެއް ނުދެކޭ ކަމަށާއި، އެހެންކަމުން އިސްލާމް ދީނަކީ އެންމެ ފުރިހަމަ ދީންކަން އޭނާއަށް އެނގި އިސްލާމުވީ ކަމަށެވެ.\nމޯސިގަކީ މިއަދު އިސްލާމު ދީން ކުރިއަރުވާ، އެ ދީނއި ގުޅޭ މައުލޫމާތު އެހެން މީހުންނަށް ފޯރުކޮށްދިނުމުގެ މަސައްކަތް ކުރަމުންދާ އިލްމުވެރިއެކެވެ. އިސްލާމު ދީނާއި ގުޅޭ ތަފާތު ފޮތްތައް ލިޔެ، ކީރިތި ޤުރުއާން އެކި ބަސް ބަހަށް ތަރުޖަމާ ކުރަމުން ގެންދާ ލިޔުންތެރިއެކެވެ. މޯސިގުގެ އެދުމަކީ ކީރިތި ޤުރުއާނާއި، ކީރިތި ޤުރުއާނުގެ ތަރުޖަމާ ކިޔައި، އިސްލާމު ދީނަކީ ދުނިޔޭގައިވާ އެންމެ ފުރިހަމަ އުސޫލުތައް އެ ދީނެއްގައި ގެންނަވާފައިވާ ދީންކަން ދެނެގަތުމުގެ މަސައްކަތް ހުރިހާ މީހުން ވެސް ކުރުމެވެ. ހައްގުވެގެން އަޅުކަން ކުރެވޭ ވަނީ އެންމެ ފަރާތެއް ކަމަށާއި، ދުނިޔޭގައި އިންސާނުން އަޅުކަން ކުރަން އަންގަވާފައިވާ ދީނަކީ އިސްލާމު ދީންކަމާއި، އަދި އެ ދީނަކީ އެންމެ ފުރިހަމަ ދީންކަން އަމިއްލައަށް ދެނެގަތުން މުހިއްމު ކަމަށް ވެސް މޯސިގު ވަނީ ބުނެފަ އެވެ.


"Maaiy Kalaakoa, Geyga Madu Kollabala!" - Vaguthu\n"މާތް ކަލާކޯ، ގޭގައި މަޑުކޮށްލަބަލަ!"\nކާއްޓޭ ދަ ވިންޗޯ\n"ބޭރަށް ނުދެވިގެން، ދަތުރު ދާން، މޫދަށް ނޭރެވިގެން، ބިޓު ގޮވައިގެން ސައިކަލް ދުއްވާލަން ދާން. ކިހާ ވަރުގަދަވެއްޖެ ކަމެއް. ކަލޭމެން އޮފީހަށް ގޮސްފައި ކުރާ ޝަކުވާއަކީ އަނބިންނާއި ދަރިންނާ އެކީގައި ވަގުތު ހޭދަކޮށްނުލެވޭތީ. ޗުއްޓީއެއް ނުލިބިގެން. މިހާރު މިއޮތީ ކޮޅުފަސް ނުފެންނަ ގޮތަށް ޗުއްޓީ ދީފައި. ކަލަންޑަރުގައި ވެސް މި ދުވަހުގެ އަދަދު ވެސް. އެކަމަކު، މިހާރު ބޭރަށް ނުދެވިގެން ގޭގައި މަޑު ކުރަން ޖެހޭތީ. ފޫކޮޅަށް އައްސިވެގެން،" ގެއިން ބޭރަށް ނުނިކުމެ، ދުވަސްކޮޅަކު މަޑުކޮށްލަން އެދި ޑޮކްޓަރުންނާއި ސަރުކާރުގެ ވެރިން އާދޭސްކުރާ އިރު، ވެސް ބައެއް މީހުންގެ އަމަލުތަކާ މެދުގައި ކަންބޮޑުވެ ހުރެ، ސޯޝަލް މީޑިއާގައި މަޝްހޫރު "ކާއްޓޭ ދަ ވިންޗޯ" ބުންޏެވެ.\nކޮވިޑް-19 ފެތުރުނަ ނުދިނުމަށް އެޅޭނެ އެންމެ މުހިންމު އެއް ފިޔަވަޅަކީ މީހުން ތަންތަނަށް ނުކުމެ، އެއްވެ ނޫޅުމެވެ. ދުނިޔޭގައި ކުރިއަރާފައިވާ އެމެރިކާ، އިޓަލީ، ސްޕެއިން ޖަރުމަނު ފަދަ ގައުމުތަކުގައި އެންމެ ގަދައަށް މި ބަލި ފެތުރޭ ސަބަބަކީ ސަރުކާރުގެ އެންގުންތަކަށް ރައްޔިތުން ބޯނުލެނބުމެވެ. ބޭރު ތެރެއަށް މީހުން ނުކުމެ އުޅުމެވެ.\nA post shared by Kaattey de Vaancho (@kaatteydevaancho) on Mar 23, 2020 at 10:52am PDT\nމާލޭގެ ހާލަތަށް ބަލާ އިރު، އަދިވެސް ފެންނަނީ ޑޮކްޓަރުންނާއި ސިއްހީ މާހިރުން ކަންބޮޑުވާން ޖެހޭ ކަންކަމެވެ. ކޮންމެވެސް ވަރަކަށް މީހުން މަގުމަތީގައި އުޅޭލެއް މަދުވި ނަމަވެސް، އެއްކޮށް މަދެއް ނުވެއެވެ. ސައިކަލްތަކާއި ކާރުތަކުގައި ބުރު ޖަހަން ނުކުންނަ މީހުން ވެސް ގިނައެވެ. މިހާރު އާންމުންގެ ކިބައިން އާދޭސް ކުރަމުން އަންނަނީ ހަމައެކަނި ސަރުކާރުގެ އެކިއެކި މަގާމުތަކުގައި ތިއްބެވި ބޭފުޅުންނާއި ޑޮކްޓަރުންނާއި ސިއްހީ ތަޖުރިބާކާރުން އެކަންޏެއް ނޫނެވެ.\n"ގޭގައި މަޑުކޮށްބަލާށޭ" ބުނެ އާދޭސް ކުރާ އެކަކީ ސޯޝަލް މީޑިއާގައި މަޝްހޫރު "ކާއްޓޭ ދަ ވިންޗޯ"އެވެ. އޭނާއަކީ ދިވެހިންގެ އާދަކާދަތަކާ ގުޅޭ ގޮތުން ތަފާތު ވީޑިއޯތައް ނެރެމުން އަންނަ ސޯޝަލް މީޑިއާގައި އާންމުންގެ ގިނަ ބައެއްގެ މަގުބޫލުކަން ހޯދާފައިވާ މީހެކެވެ. އޭނާގެ ހުރިހާ ވީޑިއޯއެއް މިހާރު އަމާޒު ކުރަނީ ކޮވިޑް-19 އާ ގުޅިގެން އާންމުން ހޭލުންތެރިކުރުވުމަށެވެ. މިކަމުގެ ނުރައްކާތެރިކަމާއި ސީރިއަސްކަން ކާއްޓޭ އަށް ހަމަ ރަނގަޅަށް ވެސް އެނގިހުރެއެވެ.\nA post shared by Kaattey de Vaancho (@kaatteydevaancho) on Mar 20, 2020 at 3:44am PDT\nކާއްޓޭ ދަ ވިންޗޯ، މި މަހު 20 ގައި ނެރުނު ވީޑިއޯގައި، މީގެ ކުރިން ދިވެހިން އެއްބައިވެގެން ކުރި މަސައްކަތްތަކުގެ ކާމިޔާބު ވެސް ވަޒަންކޮށް ބުނީ ކާރިސާތަކުން އެންމެން އެއްބަސް ކިޔައިގެން އަރައިގަނެވުނު އިރު، މިކަމުން ވެސް އަރައިގަންނަން ގޭގައި މަޑުކުރަން ޖެހޭ ކަމަށެވެ.\n"ކިރިޔާއޭ ހަތަރު ލައްކަ ހަމަ މި ވަނީ. ދެން ބޭނުމެއް ނޫނޭ މަދުވާކަށް،" ކޮވިޑް-19 ޖެހިގެން ރާއްޖެ އިން ބަޔަކު މަރުވާން ބޭނުން ނުވާ ކަން ހާމަކޮށް ކާއްޓޭ ބުންޏެވެ.\nއެންމެ ފަހުން ކާއްޓޭ އާންމުކުރީ މުޅިން ތަފާތު ވީޑިއޯއެކެވެ. ބޭރަށް ނުދެވި ގޭގައި "ތާށިވެފައި" އިން ޒުވާނަކާ ދިމާލަށް އޭނާ ބުނި ބަސްތަކެވެ. "މާބޮޑު ކަމެއް ނެތެއްނު، މިއޮށް އުޅެނީ އެއްނު މީހުން ހަމަ، ގޭގައި ބައިތިއްބައިގެން މީގެ ހަރަދު ކުރިއަށް އޮތީ، ދުވަސްކޮޅަކުން އެނގޭނެ މީގެ ހަރަދު. އަޅާ ކޮންމެ ފްލެޓަކަށް ދެ ފްލެޓު އަޅަން ޖެހޭނެ. ގެންނަ ކޮންމެ ނެޕީ ބޮނޑިއަކަށް ދެ ބޮނޑި ނެޕީ ގެންނަން ޖެހޭނެ،" ކައިރީގައި އިން މީހާ އެހެން ބުނުމާ އެކީގައި ކާއްޓޭ ފެށިއެވެ.\nA post shared by Kaattey de Vaancho (@kaatteydevaancho) on Mar 19, 2020 at 8:58am PDT\nކާއްޓޭ ބުނީ ދިވެހިންނަށް ރަނގަޅު އެއްގޮތް ވެސް ނޯންނާނެ ކަމަށާއި "މަތިން ޖަނގިޔާތަކެއް ފޭބިޔަސް، އަތްލާފައި، ދަމަދަމާފައި" އެއީ ދެމޭ އެއްޗެއް ނޫނޭ ބުނާނެ ކަމަށެވެ.\n"ޑޮކްޓަރުން ހަމަ ތިބޭ ހިތުން ތަ އެ ތިބެނީ؟ އެމީހުންގެ ވެސް އާއިލާ އޮވޭ. ބަލަން ތިބޭ މައިންބަފައިން ތިބޭ. އެމީހުން ގޮސް ދެއިރު ދެދަޅައަށް ތިބެނީ އެތާ. ރޮއެ އާދޭސްކޮށްފައި އެމީހުން ކިޔެވި އެއްޗެއްގެ އަލީގައި އެ ބުނަނީ މާތްކަލާކޯ ގޭގައި މަޑުކޮށްބަލާށޭ،" ކާއްޓޭ ބުންޏެވެ.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް ވެސް ފާހަގަ ކުރެއްވި އެއް ކަމަކީ މިއީ ތޫފާނެއްގެ ކޮޅުމަތި ކަމަށްވެދާނެތީ އެންމެން ވެސް މައިތިރިވެގެން ގޭގައި ތިބުމަށެވެ. އެ ވާހަކައަށް ބާރުދީ ކާއްޓޭ ވެސް ބުނީ ބައެއް މީހުންނަށް ހީވަނީ ޑޮކްޓަރުން ހޮސްޕިޓަލުތަކުގައި މަޖާ ކުޅިވަރެއް ކުޅެނީހެން ކަމަށެވެ.\n"ކަލޭމެންނަކަށް ނޭނގޭތަ މީގައި ހުރި ކެކުޅުމެއް؟ މަބޭ (މަބްރޫކް) ބުނާ ކޮންމެ ވާހަކައެއް ހިތެއް ޖަހާފައި ޝެއާކޮށްލާފައި، އެއީ ގައުމުގެ ހީރޯއޯ، މަބޭ ވަރެއް ނެތޯ. އެކަމަކު އެމީހަކު އެ ބުނަނީ ގޭގައި މަޑުކޮށްބަލާށޭ،" ކާއްޓޭ ބުންޏެވެ.\nމި ކާއްޓޭ އެއްޗެހި އެއްވެސް ވަރަކަށް ބަލާހިތެއްނުވޭ. ވަރަށް ފޫހި މީނަ އެއްޗެހި. ޢެންމެ ފުރަތަމަ މީނަ އެއްޗެއް ފެނުންދުވަހުން ފެށިގެން މަމީން ލޮކްޑައުން ކޮއްފިން. ޢަމިއްލަައަށް މާ މަޖާވެގަނެގެން އުޅޭނީ.....\nމާޗް 24, 2020 18:13\n5 މީހުން ރަގަޅު ވުމަކީ އުފާވެރިކަމެއް.. ހަމްދުހުރީ އަޅަމެން ހެއްދެވި މާތް ﷲ އަށް. ރާއްކާތެރި ވުމުގެ ގޮތުން ހަމަ ގޭގަ ތިބެންވީ... ދުއާ ކުރުމާ ޒިކުރު ކުރުން އިތުރު ކުރަންވީ. ގޭގަ ހުރުމަށް ޑޮކްޓަރުން ވެސް ލަފާ ދެނީ...\nމާޗް 24, 2020 11:47\nއަަރުމެންނަކަށް ގޭގަ މަޑެއްނުކުރެވޭ ވަޒީފާއަށްދާްޖެހޭ އަމިއްލަ މަސައްކަތްކުރާތީ\nމާޗް 24, 2020 18:15\nތެދު ވާހަކަ އެއް. ބަންދުކުރީ ސަރުކާރު\nމާޗް 24, 2020 12:07\nކާއްޓޭއަށް ތޮފި ދިނީ ސަމީއުތަ؟؟ އަބަދުވެސް ތޮފި އަޅާފަ ހުންނާތީ ހަމަ އަހާލީ..\nމާޗް 24, 2020 12:10\nﷲގެ ކުޅަދުންވަންތަކަން. ބިރުވެތިވެ ކިޔަމަންތެރިކަމާއެކު ޤުރުއާން ކިޔެވުމާ ދުޢާ ކުރުމާ ޒިކިރުކުރުން ގިނަކުރައްވާ!\nމާޗް 24, 2020 18:09\nވަރަށް ރަގަޅު ކޮމެންޓެއް.. މިކަމުން އަޅަމެން ސަލާމަތް ކުރައްވާށި. އާމީން\nބިރުވެތިވޭ. ސަމާސާއެއް ނޫން. ޔާﷲ މި ބިރުވެރިކަމުން އަޅަމެން ސަލާމަތްކުރައްވާށި. އާމީން!\nމާޗް 24, 2020 18:07\nމާޗް 24, 2020 12:34\nޕްރައިވެޓް ތަންތަން ބަންދުކުރަން ނާންގަނީ ކީވެބާ؟؟؟؟\nގޭބަންދުގައި ހުރި ރައްޔިތުމީހާ\nމާޗް 24, 2020 12:35\nކަލެއަށް އޮފީހަށް ނުނިކުމެ ފައިސާ ލިބުނަސް އަހަރުމެންނަކީ ޕްރައިވެޓް ތަންތާގައި މަސައްކަތް ކުރާ މީހުން. އަހަރުމެން ވަޒީފާއަށް ނުނިކުމެ ލާރި ހޯދާނެ އިންތިޒާމެއް އަދިނެތް. ވަޒީފާއަށް ނޫން ގޮތަކަށް ގެއިން ބޭރަށް ނުދަން. ކަލެއަށް އެތަން ފެނުނިއްޔާ ފެނުނީ. ކޮންމެހެން ގޭ ބެލްކަނީގައި ކުރާނެ ކަމެއް ނެތިގެން ފިތުނަ ފަސާދަ ނުކޮށް މަޑުން ހުރޭ. ސަރުކާރަށް ފެށުނީއްސުރެ ރައްޔިތުން ގޮވާ ގޮވުމެއް އަޑެއް ނީވޭ. ފާޑެއްގެ ބޭކާރު ނޫސް ކޮންފަރެންސެއް ދެއިރު ދެދަޅައަށް ނުބޭއްވިޔަސް އެހެން ސޯޝަލް މީޑިއާތަކުން އަހަރުމެންނަށް އެބަލިބޭ ކޮވިޑް 19 އާއި ގުޅޭ މަޢުލޫމާތު. ޒަރޫރީ ބޭނުންތަކަށް ރައްޔިތުން ބޭރަށް ނުކުތީމަ އެވާހަކަ ގޮވާނެ ކަމެއްނެތް.\nމާޗް 24, 2020 13:07\nކަނޑުކޮސްކަން ބޮޑީ މީނަގެ. މީނައަށް ނޭގޭތަ މީނަ ގޭގައި ބެލްކަނީގައި ކަމެއްނެތި ހުއްޓާ ފައިސާ ލިބުނަސް އެހެން މީހުން އަދިވެސް ވަޒީފާތަކަށް ނުކުމެގެންކަން ލާރި ލިބެނީ. ރާއްޖޭގެ ދެބައި ކުޅަ އެއްބައި މީހުންނަކީ ޕްރައިވެޓް ތަންތާގައި ވަޒީފާ އަދާކުރާ މީހުން. ކޮވިޑް 19 އަކަސް ޢީދަކަސް ބަންދެއް ނުލިބި ނުކުންނަން ޖެހޭކަން. އެކަހަލަ މީހުން މިހާރުވެސް ބޭރުތެރޭ އުޅެނީ. އެމީހުންވެސް އެކަމަކުން ނިމުނީމަ ގޭގައި އުޅެނީ. އަހަރުމެންވެސް ކުރާނެ ކަމެއްނެތިގެން ނޫން ގޭގައި މަޑުކޮށްގެން މިތިބެނީ. ތަނެއް ދޮރެއް ނުބަލާ މާމޮޅުމީހަކަށް ވެގެން ބަސްކިޔާ ނޫޅެންވީ.\nމާޗް 24, 2020 13:16\nކަލޯ ތިޔޮތީ ހިތާވެވިފަ.. ލޯބީގެ ކޮޅުމަތި ތިޔާ. ވާންޗޯ ކުރެން ހިތާވާން އަހައިގެން ހިތާނުވީމަ ތޯއްޗެއް ތިޔަ އުޅެނީ\nމާޗް 24, 2020 15:08\nމީނައެހާވަރު އަރުވާލީ ތީވެ މީނަހަދާއެއްޗެއް ވާނެ ބަލާލަން އެނގި ދާނެތާ!\nމާޗް 24, 2020 15:48\nގޭގަ ހުންނަން ބޭނުން . އެކަމަކު ހުންނާނީ ކިހިނެތް .ހުންނަ ތަނަށް ކުލި ގޭގަހުރެގެން ކާނެ ކާބޯތަކެތި ދޭނީ ކާކު ؟ ކުރީގެ ސަރުކާރުތަކުން ދަރަނިކާޑު ދިފާ އެބަހުރި އަތޮޅު ތައްޔިތުންގެ އެކައުންޓުން ދަރަނި ދައްކާފަ ވެސް އެބަހުރި ދަވްލަތުން އެދަރަނި މައާފް ކޮށްފާ ވެސް އެބަހުރި އޭރު މާފަގީރު މިހާރު ގޭގަތިބެވޭނެގޮތް ހަދާދީ އާދޭސް މިކުރީ\nމާޗް 24, 2020 17:10\nމާޝާﷲ. ހެޔޮ ނަސޭހަތުގެ ބަސްކޮޅުތަށް އޯކޭ. އެކަމް ކީއްވެ ކުރާ ކަމެއް މިއީ މާތްﷲ ދެއްވެވި ސޫރަ ބަދަލުކޮށް ވީޑިއޯ ހަދަނީ. އަޅޭ ވ ކަމު ނުދޭ. ފާފަ އެއް ނުލިބޭނެތަ؟ ހަމަ ގައިމުވެސް އަސްލަށް ބަދަލު ކުރާނަމަ ފާފައެއް\nމާތްﷲ އަޅަމެން އެންމެންނަށްވެސް ހެޔޮ ވިސްނުން ދެއްވަވާ އެންމެހާ ނުރައްކާތެރި ބަލިތަކުން އަބަދުވެސް ރައްކާތެރި ކުރައްވަވާށި އަދި ގެއްލެނިވެ ހަލާކުވުމުގެ ކުރިން އަބަދުވެސް ސަލާމަތްކޮށް ދެއްވަވާށި އާމީން


މަރުވެފައި އޮތް ދަރިފުޅު އެމްބިއުލެންސްގައި ގެންގޮސްދޭން އެދުމުން ބުނީ ފުރަތަމަ ޕެޓްރޯލް އަޅައިދޭން – Dhen.mv\nމަރްޔަމް ވަޙީދާ September 25, 2020 - 11:55 pm\nއިންޑިއޭ އުއްތަރަ ޕްރަދޭޝްގެ ހޮސްޕިޓަލަކުން އަނެއްކާ ވެސް ރައްޔިތަކަށް ޚިދުމަތް ދޭން އިންކާރުކުރި މައްސަލައެއް ފެންމަތިވެއްޖެއެވެ.\nމަރުވެފައި އޮތް އަންހެން ކުއްޖަކު އެމްބިއުލޭންސްގައި ގެއާއި ހަމައަށް ގެންގޮސްދޭން އޭނާގެ ބައްޕަ އެދުމުން އެހޮސްޕިޓަލުން ވަނީ އެކަމަށް އިންކާރުކޮށް ބަހަނާ ދައްކާފައެވެ.\nރިޕޯޓުތަކުން ބުނެފައިވާ ގޮތުގައި އެކުއްޖާ މަރުވީ ހަރުފައެއް ވިހަ ލައިގެން، ޖޯންޕޫރް ހޮސްޕިޓަލަށް ގެންގޮސް ފަރުވާ ދެމުން ދަނިކޮށެވެ.\nއެކުއްޖާ މަރުވުމުން، އާއިލާއިން އެހޮސްޕިޓަލުގައި އެދުނީ އެމްބިއުލޭންސްގައި ގެއާއި ހަމައަށް ގެންގޮސްދިނުމަށެވެ. ނަމަވެސް ހޮސްޕިޓަލުން އެކުއްޖާގެ ބައްޕަ ކައިރީގައި ބުނީ ފުރަތަމަ އެމްބިއުލޭންސަށް ޕެޓްރޯލު އެޅުމަށެވެ.\nއެހެން ނުހަދާ އެމްބިއުލޭސްގައި ގެންގޮސްދިނުމަށް ކުއްޖާގެ ބައްޕަ ކުރިހާ އާދޭހަށް އެހޮސްޕިޓަލުން ވަނީ ބީރުކަންފަތެއް ދީފައެވެ.\nނިއުސް 18 އިން ބުނެފައިވަނީ އެހޮސްޕިޓަލުގެ ޗީފް މެޑިކަލް ސުޕަރިންޓެންޑަންޓް ޑރ. އޭކޭ ޝަރްމާ، އެއަންހެން ކުއްޖާގެ ބައްޕަގާތު ބުނީ ފުރަތަމަ ޕެޓްރޯލް ގެނައުމަށްފަހު ދެން އެމްބިއުލޭންސުގައި އެކުއްޖާގެ ހަށިގަނޑު ގެންދިޔުމަށެވެ.\nމަރުވެފައިވާ ދަރިފުޅު އުނގަށް ލައިގެން އެބައްޕަ އެމްބިއުލޭންސްގެ ޚިދުމަތަށް އެދި އެހޮސްޕިޓަލުގެ މީހުން ގާތު ރޮއެ އާދޭސް ކުރިއެވެ. ނަމަވެސް ތިން ގަޑިއިރު ވީއިރު ވެސް އެޚިދުމަތް ނުދިން ކަމަށް ރިޕޯޓުތަކުން ބުނެފައިވެއެވެ.


SunOnline: TTM fair gai mihaathanah 60 resort akun baiverivaan ninmaifi\nމަޓާޓޯގެ ރައީސް އަބްދުﷲ ގިޔާސް އާއި މޯލްޑިވްސް ގެޓްއަވޭސްގެ ފަރާތުން، ޓްރެވަލް ޓްރޭޑް ޝޯ އޮފް މޯލްޑިވްސްގެ ޕްރޮޖެކްޓް ޑައިރެކްޓަރު އަހްމަދު އީހަބް -- ފޮޓޯ: މޯލްޑިވްސް ގެޓްއަވޭސްގެ\nޓީޓީއެމް ފެއާގައި މިހާތަނަށް 60 ރިސޯޓަކުން ބައިވެރިވާން ނިންމައިފި\n1 އަހަރު3މަސް ކުރިން - 20 މާޗް 2017 0\nލިޔުނީފަތުހުﷲ ޔާމީން ސައީދު\nރާއްޖޭގައި ބާއްވާ ފުރަތަމަ އިންޓަނޭޝަނަލް ޓްރެވަލް ޓްރޭޑް ޝޯ (ޓީޓީއެމް) އަންނަ ޖުލައި މަހު ބާއްވަން ހަމަޖައްސާފައިވާއިރު މިހާތަނަށް، އެ ޝޯ ގައި 60 ރިސޯޓަކުން ބައިވެރިވާން ނިންމައިފިއެވެ.\nޖުލައި މަހުގެ 12 ވަނަ ދުވަހުން 13 ވަނަ ދުވަހުގެ ނިޔަލަށް ބާއްވާ އެ ޝޯއަކީ ރާއްޖޭގެ ޓްރެވެލް ޓްރޭޑް ކޮމިއުނިޓީއާއި ބައިނަލްއަގުވާމީ މުޖުތަމައުގައި ފާހަގަކޮށްލެވޭ ޓްރެވަލް ޓްރޭޑް ޕްރޮފެޝަނަލުންނާ ގުޅުވާލުމުގެ ގޮތުން ބާއްވާ ޝޯ އެކެވެ. މި ޝޯގައި ރާއްޖޭގެ ފަތުރުވެރިކަމުގެ ދާއިރާގެ ވިޔަފާރީގައި ހަރަކާތްތެރިވާ ފަރާތްތަކުގެ އިތުރުން އިންޓަނޭޝަނަލް ޓްރެވެލް އިންޑަސްޓްރީގެ މާހިރުން ހިމެނޭ ގޮތަށް 300 ފަރާތަކުން ބައިވެރިވާނެ އެވެ.\nމޯލްޑިވްސް ގެޓަވޭސްއިން އިންތިޒާމުކޮށްގެން ބާއްވާ އެ ޝޯގެ ގާލާނައިޓު ބާއްވަން ހަމަޖައްސާފައިވަނީ ޖުލައި މަހުގެ 13 ވަނަ ދުވަހު، އަދާރަން ހުދުރަންފުށި ރިސޯޓުގައެވެ. އެ ޝޯގެ އެސޯސިއޭޓު ޕާޓްނަރަކީ މޯލްޑިވްސް އެސޯސިއޭޝަން އޮފް ޓްރެވަލް އޭޖެންޓްސް އެންޑް ޓުއާ އޮޕަރޭޓާސް (މަޓާޓޯ) އެވެ.\nމާލޭ ދަރުބާރުގޭގައި ބާއްވަން ހަމަޖައްސާފައިވާ މި ޝޯގެ މަގްސަދަކީ 2020ގެ ނިޔަލަށް ރާއްޖެ ޒިޔާރަތް ކުރާ ފަތުރުވެރިންގެ އަދަދު ދެ މިލިއަނަށް އިތުރުކޮށް 3.5 ބިލިއަން ޑޮލަރުގެ އާމްދަނީއެއް ގައުމަށް ވެއްދުމެވެ.\nމި ޝޯގައި މިހާތަނަށް 60 ރިސޯޓަކުން ބައިވެރިވެފައިވާއިރު، މޯލްޑިވްސް ގެޓަވޭސްއިން ލަފާ ކޮށްފައިވަނީ 100 އަށްވިރެ ގިނަ ރިސޯޓު އަދި ހޮޓާތަކުން އެ ޝޯގައި ބައިވެރިވާނެ ކަމަށެވެ.\nޓީޓީއެމް ފެއާގެ ގާލާ ނައިޓުގައި މަޓާޓޯއިން ދޭ މޯލްޑިވްސް ޓްރެވަލް އެވޯޑްސްގެ ޕީޕަލް އެޑިޝަންގެ އެވޯޑު ލިބޭ މީހުން އިއުލާން ކުރަންވެސް ވަނީ ހަމަޖައްސާފައެވެ. އެ އެވޯޑަށް ނޮމިނޭޓުވި ފަރާތްތައް އިއުލާން ކުރީ ބާލިންގައި ބޭއްވި އައިޓީބީ ފެއާގެ ތެރެއިންނެވެ.\nވިޔަފާރި ފަތުރުވެރިކަމުގެ ދާއިރާ މަޓާޓޯ މަޓާޓޯ ޓްރެވަލް އެވޯޑްސް މޯލްޑިވްސް ގެޓްއަވޭސް\nއިމްޕޯޓު ޑިއުޓީން ލިބުނު އާމްދަނީ ދަށަށް5ގަޑި 23 މިނެޓް ކުރިން\nމޭ މަހުގެ ނިޔަލަށް އައި ޓޫރިސްޓުން 10.6 ޕަސަންޓު އިތުރުވެއްޖެ 1 ދުވަސް 46 މިނެޓް ކުރިން\nމޯލްޑިވްސް ބިޒްނަސް އެވޯޑްސްއަށް ކުރިމަތިލާންވީ ކީއްވެ؟ 1 ދުވަސް3ގަޑި ކުރިން\nކަނބަލުންގެ އެކްސްޕާޓް ޕެނަލަކާއެކު ސަޓާގެ އިވެލުއޭޝަން ފަށައިފި 1 ދުވަސް4ގަޑި ކުރިން\nއުރީދޫ މަސްރޭހުގެ ޗެމްޕިއަންކަން މަލަހިނި އަށް، އިނާމަކަށް 325،000 ރުފިޔާގެ ތަކެތި3ދުވަސް6ގަޑި ކުރިން


SunOnline: Irumathee gudhusgai yahoodheenge hingaalun baavvan hudha dheefi\nރުގިއްޔާ މުހައްމަދު މޫސާ 09 Jun 2021, 12:34\nޔަހޫދީ ވަތަނީ ފިކުރުގެ މީހުން 10 މެއި 2019އިގައި ބޭއްވި ހިނގާލުމުގެ ތެރެއިން -- ފޮޓޯ: އޭއެފްޕީ\nގުދުސް (ޖޫން 9): އިސްރާއީލުން ހިފާފައިވާ އިރުމަތީ ގުދުސްގައި، ޔަހޫދީ ވަތަނީ ފިކުރުގެ މީހުންނާއި ފަލަސްތީނުގެ ބިމުގައި ޔަހޫދީން ވަޒަންވެރި ކުރުމަށް ތާއިދު ކުރާ ޖަމާއަތްތަކުން ބާއްވަން މަސައްކަތް ކުރަމުންދާ ހިނގާލުމަށް އިސްރާއީލުގެ ސަރުކާރުން ހުއްދަ ދީފި އެވެ.\nއިސްރާއީލުގެ ދިދަ ވިހުރުވަމުން އިރުމަތީ ގުދުސްގައި އާއްމު ގޮތެއްގައި އެ އެއްވުން ބާއްވަނީ މެއި 10ގަ އެވެ. އެއީ 1967ގެ މެދުއިރުމަތީގެ ހަނގުރާމައިގައި އިސްރާއީލުން އިރުމަތީ ގުދުސް ހިފުން ފާހަގަ ކުރުމަށް ބާއްވާ އެއްވުމެކެވެ. ނަމަވެސް މިދިޔަ މަހުގެ 10އިންް 21އަށް އިސްރާއީލާއި ހަމާސްއާ ދެމެދު ހަމަލާތައް ބަދަލު ކުރަމުން ދިޔުމުން، އެ ހިނގާލުން މާދަމާ ބާއްވަން ނިންމި އެވެ.\nނަމަވެސް އިރުމަތީ ގުދުސްގައި އަގްސާ މިސްކިތުގެ ގޯތިތެރޭގައި އެފަދަ ހިނގާލުމެއް ބާއްވަން ޖާގަ ނުދޭނެ ކަމަށް ބުނެ ހަމާސްއިން އިންޒާރު ދިނުމުން އެ ހިނގާލުން ކެންސަލް ކުރި އެވެ. އޭގެ ފަހުން، އިއްޔެ ބޮޑުވަޒީރު ބެންޖަމިން ނަތަންޔާހޫގެ ކެބިނެޓުގެ ބައްދަލުވުމެއްގައި ވަނީ އެ ހިނގާލުން އަންނަ އަންގާރައިގައި ބާއްވަން ހުއްދަ ދީފަ އެވެ.\n"އެ ޕެރޭޑު އިންތިޒާމު ކުރާ ފަރާތްތަކާއި ފުލުހުން އެއްބަސްވާ ގޮތަކަށް އަންނަ އަންގާރައިގައި ޕެރޭޑު ބާއްވާނީ،" ނަތަންޔާހޫގެ އޮފީހުން ނެރުނު ބަޔާނެއްގައިވެ އެވެ.\nމިދިޔަ މަހު އިސްރާއީލުން 11 ދުވަސް ވަންދެން ޣައްޒާއަށް ދިން ހަމަލާތަކުގައި ފަލަސްތީނުގެ 254 މީހަކު މަރުވި އިރު އޭގެ ތެރޭގައި 66 ކުޑަކުދިން ހިމެނުނެވެ. އަދި ޣައްޒާގެ ހަތިޔާރު އެޅި ޖަމާއަތްތަކުން ދިން ހަމަލާތަކުގައި އިސްރާއީލުގެ 12 މީހަކު މަރުވި ކަމަށް ރިޕޯޓުކޮށްފައިވެ އެވެ.\nއެ ހަމަލާތައް ބަދަލު ކުރީ އިރުމަތީ ގުދުސްގެ ޝައިހް ޖައްރާއިން ފަލަސްތީނުގެ އާއިލާތަކެއް ބޭރުކޮށް އެމީހުންގެ ބިމުގައި ޔަހޫދީން ވަޒަންވެރި ކުރަން އުޅޭ މައްސަލައިގައި ފަލަސްތީނުގެ ރައްޔިތުން ނުރުހުން ފާޅު ކުރަމުން ދަނިކޮށެވެ. އަދި އެ މައްސަލަ އިތުރަށް ގޯސްވީ، އިސްރާއީލްގެ ފުލުހުން އަގްސާ މިސްކިތުގެ ތެރެއަށް ވަދެ، މުސްލިމުންނަށް އަނިޔާ ކުރުމުންނެވެ.\nނަތަންޔާހޫގެ ސަރުކާރުން އެ ހިނގާލުމަށް ހުއްދަ ދިނީ، އިސްރާއީލުގައި އާ ކޯލިޝަން ސަރުކާރަކަށް ރުހުން ދިނުމަށް އަންނަ އާދިއްތަ ދުވަހު ގާނޫނު ހަދާ މަޖިލީހުގައި ވޯޓު ނަގަން ހަމަޖެހިފައި ވަނިކޮށެވެ.\nއެ ކޯލިޝަން އެކުލަވާލާފައި ވަނީ ނަތަންޔާހޫގެ ސަރުކާރާ އިދިކޮޅު ޔަޝް އަތީދު ޕާޓީގެ ލީޑަރު ޔައިރު ލަޕިދު އެވެ. އެ ކޯލިޝަންގައި ސިޔާސީ އެކި ފިކުރުގެ ޕާޓީތައް ހިމެނެ އެވެ. އެގޮތުން އެންމެ މުހިއްމު ޕާޓްނަރަކީ ކަނާތު ފިޔައިގެ ވަތަނީ ފިކުރު ގެންގުޅުއްވާ ނަފްތާލީ ބެނެޓް އެވެ. އޭނާ އާއި ލަޕިދު ވަނީ ދެ ބޭފުޅުންވެސް ބޮޑުވަޒީރުގެ މަގާމު އެކި ފަހަރު މަތިން ކުރައްވަން އެއްބަސްވެވަޑައިގެންފަ އެވެ.\nމީގެ އިތުރުން، އިސްރާއީލްގެ ސަރުކާރުގެ ކޯލިޝަނެއްގައި ފުރަތަމަ ފަހަރަށް އެގައުމުގެ ފަލަސްތީނުގެ ރައްޔިތުން ތަމްސީލު ކުރާ ޕާޓީއެއް ވަނީ ބައިވެރިކޮށްފަ އެވެ. އެއީ ޔުނައިޓެޑް އަރަބް ލިސްޓް ޕާޓީ އެވެ.


4 Mayor kamaai 1000 gondi MDP in kaamiyaabu kuraanan: Nasheed | Mihaaru\nހަތަރު މޭޔަރުކަމާ އެކު 1،000 ގޮނޑި ކާމިޔާބުކުރާނަން: ނަޝީދު\nނަޝީދު ވިދާޅުވީ އެމްޑީޕީ އަކީ އެއްވެސް އިންތިހާބަކުން ބަލިވެދާނެ ނުވަތަ އުނދަގޫވެދާނެ ކަމުގެ ވިސްނުމާއި ފިކުރު ގެންގުޅޭ ޕާޓީއެއް ނޫން ކަމަށް\nއއ. ރަސްދޫއަށް ވަޑައިގަތުމުގެ ކުރިން ރައީސް ނަޝީދު ވާހަކަ ދައްކަވަނީ--\n08 އެޕްރީލް 2021 - 11:03\nކުރިޔަށް އޮތް ލޯކަލް ކައުންސިލް އިންތިހާބުގައި ހަތަރު ސިޓީގެ މޭޔަރު ކަމާއި އެހެން ދާއިރާތަކުން 1،000 ގޮނޑި އެމްޑީޕީ ކާމިޔާބުކުރާނެ ކަމަށް ކުރީގެ ރައީސް އަދި ރައްޔިތުން މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nކައުންސިލް އިންތިހާބަށް އެމްޑީޕީން ކުރިޔަށް ގެންދާ "ރަށްވެހި ފަތިސް" ކެމްޕެއިން ނިންމާލުމަށް އެމްޑީޕީގެ މެންބަރުންނާ އެކު އއ. ރަސްދު އަށް ހުޅުމާލޭން ފުރާވަޑައިގަތުމުގެ ކުރިން ނަޝީދު ވިދާޅުވީ މިފަހަރުގެ ކައުންސިލް އިންތިހާބުގެ ކަންކަން ދިގުދެމިގެން ދިޔަ ގޮތުން އިންތިހާބު ނުބޭއްވިދާނެ ކަމުގެ ކަންބޮޑުވުން އޮތް ކަމަށެވެ.\nނަމަވެސް އެމްޑީޕީ އަކީ އެއްވެސް އިންތިހާބަކުން ބަލިވެދާނެ ނުވަތަ އުނދަގޫވެދާނެ ކަމުގެ ވިސްނުމާއި ފިކުރު ގެންގުޅޭ ޕާޓީއެއް ނޫން ކަމަށް ވިދާޅުވި އެވެ. ނަޝީދު ވިދާޅުވީ އެމްޑީޕީން މި އިންތިހާބު ބޮޑުތަނުން ކާމިޔާބުކުރާނެ ކަމަށެވެ.\n"މި އިންތިހާބުގައި 1،500 އެއްހާ ގޮނޑިއަށް އެބަ ކުރިމަތިލަން. އަޅުގަނޑަށް ޔަގީން ކަށަވަރު އޭގެ ތެރެއިން 1،000 ގޮނޑި ނަގާނަން،" ނަޝީދު ވިދާޅުވި އެވެ.\nނަޝީދު ވިދާޅުވި ގޮތުގައި ކައުންސިލް އިންތިހާބުގައި ޔަގީނުން ވެސް ކާމިޔާބުކުރާނެ ދާއިރާތަކުގެ ތެރެއިން އެންމެ ބޮޑަށް ފާހަގަކޮށްލެވެނީ ރާއްޖޭގެ ހުރިހާ ސިޓީތަކުގެ މޭޔަރުކަމެވެ.\n"އައްޑު އިން ފެށިގެން އައިސް، ކުޅުދުއްފުއްޓަށް، ފުވަމުލަކާއި މާލެ މި ހަތަރު ސިޓީގެ މޭޔަރުކަން އިރާދަކުރެއްވިއްޔާ އެމްޑީޕީން ފަސޭހަކަމާ އެކު ބޮޑުތަނުން ނަގާނަން،" ނަޝީދު ވިދާޅުވި އެވެ.\nއިންތިހާބުގެ ތެރޭގައި ބައެއް ފަހަރު މާޔޫސްކަން އިހުސާސް ވިޔަސް ފޯކަސް ގެއްލުވާ ނުލުމަށް ނަޝީދު އެމްޑީޕީ ކެނޑިޑޭޓުން އަރިހުން އެދިވަޑައިގަތެވެ. އަދި އެމްޑީޕީގެ ވިސްނުމާއި މިސްރާބު ގެއްލިގެން ނުވާނެ ކަމަށާއި އިންތިހާބު ނިންމާނީ ކާމިޔާބުކޮށްގެން ކަމަށް ވެސް ވިދާޅުވި އެވެ.\nކެމްޕޭން ނިންމަން "އާވިލުން" ނަމުގައި ރަސްދޫގައި ޖަލްސާ ބާއްވަން މާލޭން ވަޑައިގަންނަވާ ބޭފުޅުން ތިއްބަވާނީ އެ ރަށު ފަޅުތެރޭ އުޅަނދުތަކުގަ އެވެ. އެއީ ކޮވިޑްގެ ބަލިމަޑުކަމާ ހެދި އަޅާފައިވާ ރައްކާތެރިކަމުގެ ފިޔަވަޅުތަކާ ހެދި، ރަށްރަށަށް އަރައި ފޭބުމަށް ހުރި ހުރަސްތަކާ ހެދި އެވެ.\nއަންނަ ހޮނިހިރު ދުވަހު ބާއްވާ އިންތިޚާބަކީ މިދިޔަ އަހަރު ބާއްވަން އޮތް އިންތިޚާބެކެވެ. ނަމަވެސް ކޮވިޑްގެ ބަލިމަޑުކަމާ ހެދި އިންތިޚާބު ފަސްކުރަންޖެހި، އާ އިންތިޚާބާ ހަމަޔަށް ވަނީ ކައުންސިލްތަކުގެ ދައުރު ދަންމާލައިފަ އެވެ.\nރައީސް މުހައްމަދު ނަޝީދު އެމްޑީޕީ ލޯކަލް އިންތިހާބު ލޯކަލް ކައުންސިލް އިންތިޚާބު-އެމްޑީޕީ ލޯކަލް ކައުންސިލްތަކުގެ އިންތިޚާބު 2020\n36 ކޮމެންޓް, 44 ރިއެކްޝަންސް\nއެވަރަށް ލިބޭނެއޭ ބުނެފަދޯ އޮތީ؟ އެހެންވިއްޔާ ލިބޭނެ.\nސިޓީތަކުގެ މޭޔަރުކަން އެމްޑީޕީއަށް އޮތުމުން ، މޭޔަރުންނަށް ކަންކަން ފަހިކޮށްދިނުމަށްޓަކައި އެމްޑީޕީގެ ވެރިކަމަކަށް ފުރުސަތުދީ މަޖްލިސްގެ ސްޕަރ މެޖޯރިޓީވެސް އެމްޑީޕީއަށް ދިނުމުން އެކަށީގެންވާ ނަތީޖާއެއް ނެރެދެވިފައި ނުވާތީ އަޖުމަ ބެލެމުގެ ގޮތުންނަވެސް ސިޓީ ކައުންސިލްތަށް ޕީޕީއެމް އަށް ދިނުމަކީ މުހިއްމުކަމެއްކަމުގައި ދެކެމެވެ.\nހުރިހާ ގޮދިއެއް ލިބުނަސް ނަށީދު ހުއްޓާ ރައަޔިތުންނަށް ވާނެ ފައިދާއެއް ނޯންނާނެ. އަމިއްލަ އެދުން ބޮޑު ބައެއް ތީ.\n1000 ގޮޑިއާއި 500 މޭޒު ދޭކަށް ރައްޔިތުން ބޭނުމެއް ނޫން އެމްޑީޕީގެ ގޮތް ފެނިއްޖެ ޓާޓާ\nސޮރީ އެމްޑީޕީ މިފަހަރު އެމްޑީޕީއަށް މެޖޯރެޓީވެސް ލިބޭނެކަމަކަށް އަޅުގަނޑުގެ ސާވޭއަކުން ނުދައްކާ ސަބަބުތައް ބައިވަރު ވޯޓްގެ ފަހުން މިކަން ކަށަވަރުވުމުން ހެދުނު ގޯސްތައް ރަނގަޅު ކުރާނެކަމަށް އުންމީދު ކުރަން\nތަމެން ތިޔާ އުޅެނީ ވޯޓްގައި މަކަރާ ހީލަތް ހަދަން ކަން މަމެން ދަންނަމޭ އިންޑިއާ އާއި ގުޅިގެން ތަމެން ބަލި އަރުވާލާނަމޭ އިނގޭތޭ...\nފަހަތަށް ތިޖާހާ ސުމެއްތައް ކަނޑާލާ!\nއެމްޑީޕީން ވައުދުވީ ރައްޔިތުންނަށް އުފާވެރިކަން ގެނެސްދެން އެކަމެއް ނުކުރެވުނު ކޮރަޕްޝަން ނުހުއްޓުވުނު ވީ އިތުރު މަރުތަކުގެ ހަޤީގަތް ނުހޯދުނު ސިޔާސީ މަގާމުތަށް ވީ އިތުރު އެހެން ގައުމުތަކާ އެކު ހަދާ އެއްބަސްވުންވީ އިތުރު އަދި ސިއްރު ކުރެވިފައި ދެއްކީ ވާހަކައާ ދިމާ އިދިކޮޅު މިކަންކަން މިހެންހުރި އިރު ތިހާ ގިނަ ވޯޓް އެމްޑީޕީއަށް ލިބެން ނުޖެހޭ\nޔާ ﷲ މިބައިމީހުން ލަދުވެތިގޮތަކަށް ބަލި ކުރައްވާދޭވެ.\nއޭރުން އެ މީހުންގެ ނިންމުމަކީ ލޯ ކަނު ނިންމުމެކޭ ކިޔާނެ ބަޔަކުވެސް އުޅޭނެ! އޭގެ މަނައަކީ މިރާއްޖޭގެ މިންިވަންކަން މިރާއްޖޭގެ މީހުން ބޭނުމެއް ނުވެޔޭތާ؟؟؟


Arsenal aa gulhevumakee hithaamakuraa kameh noon: Ozil - Dhiyares\nއާސެނަލްއާ ގުޅެވުމަކީ ހިތާމަކުރާ ކަމެއް ނޫން: މެސޫތު އޮޒިލް\nމެސޫތު އޮޒިލް/ ފޮޓޯ: ގެޓީ އިމޭޖްސް\nއާސަނަލްގައި ހޭދަކުރި ވަގުތަކީ އުފާވެރި ވަގުތުތަކެއް ކަމުގައި އެ ޓީމުގެ ހުނަރުވެރި މިޑްފީލްޑާ މެސޫތު އޮޒިލް ބުނެފިއެވެ. އޭނާ ބުނީ ފާއިތުވި މަދު ހަފުތާތަކަކީ އުދަގޫ ހަފުތާތަކެއް ކަމުގައިވީ ނަމަވެސް ޖުމްލަކޮށް އާސެނަލްގައި ހޭދަކުރި ވަގުތުތަކަކީ ހިތްހަމަޖެހުނު ވަގުތުތަކެއް ކަމުގައެވެ.\nއާސެނަލް ދޫކޮށް އެހެން ޓީމަކަށް އޮޒިލް ދިއުން ވަރަށް ގާތް ކަމުގައި ބެލެވޭއިރު އޭނާ ބުނެފައިވަނީ އެ ޓީމާ ގުޅެވުމަކީ އޭނާ ހިތާމަކުރާ ކަމެއް ނޫން ކަމަށެވެ. އަދި އެއީ އެކަމެއް ނުކުރެވުނުނަމައޭ ހިތަށް އަރާ ކަމެއްވެސް ނޫން ކަމުގައި އޭނާ ބުންޏެވެ.\nއޮޒިލް އާސެނަލާ ގުޅުނީ 2013 ވަނަ އަހަރުގައެވެ. ނޫސްތަކުން ރިޕޯޓުކުރި ގޮތުގައި އާސަނެލަށް އޭނާ ދިޔައީ 42.5 މިލިއަން ޕައުންޑު ނުވަތަ 57.5 މިލިއަން ޑޮލަރުގެ އަގަކަށެވެ.\nއާސަނަލާ މައްސަލަތަކެއް ޖެހި ޓީމުން އޭނާ އެކަހެރިކުރުމާ ހަމައަށްވެސް އާސަނެލްގައި އޮޒިލްއަކީ މުހިއްމު ކުޅުންތެރިޔެކެވެ. އެގޮތުން އެ ޓީމާއެކު3އެފްއޭ ތައްޓާއި ކޮމިއުނިޓީ ޝީލްޑް ތައްޓަކާއި، 2015-2016 ގައި އެ ކުލަބުގެ އެންމެ މޮޅު ކުޅުންތެރިޔާގެ މަޤާމުވެސް އޮޒިލް ހޯދިއެވެ.\nއާސެނަލް މެސޫތު އޮޒިލް ފުޓުބޯޅަ ޕްރިމިއަރ ލީގް


Ppm ge primary anna mahuge 24 vana dhuvahugai onnane: Muizzu\n12 ޑިސެންބަރ 20192ކޮމެންޓް\nއަންނަ ލޯކަލް ކައުންސިލް އިންތިހާބުގެ ޕްރައިމަރީ ވޯޓުލުން ޖެނުއަރީ މަހުގެ 24 ވަނަ ދުވަހުގައި އޮންނާނޭ ކަމަށް ޕީޕީއެމްގެ ނައިބް ރައީސް ޑރ. މުހައްމަދު މުއިއްޒު ވިދާޅުވެއްޖެއެވެ.\nޕީޕީއެމުން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޑރ. މުއިއްޒު ވިދާޅުވީ ދެ ޕާޓީގެ ޖޮއިންޓް ބައްދަލުވުމަށް ފަހު އެ ކޯލިޝަނުން ވަނީ ޕީޕީއެމްގެ ޓިކެޓުގައި ވާދަ ކުރުމަށް ނިއްމާފައި ކަމަށެވެ.\nއަދި މި ކަމަށް ޝައުގުވެރިވާ ޕީޕީއެމްގެ މެމްބަރުންނަށް މާދަމާއިން ފެށިގެން ޕީޕީއެމްގެ އޮފީހުންނާއި ރަށްރަށުގެ ޕީޕީއެމް އޮފީހުން ފޯރމު ލިބޭނެ ކަމަށްވެސް މުއިއްޒު ވިދާޅުވިއެވެ. އަދި ފުރުސަތު ހުޅުވާލުމާއެކު ކައުންސިލްތަކުގެ ގޮނޑިތައް ހުންނަ ވަރަށް ވުރެ ގިނައިން ކުރިމަތިލާކަމުގައި ވަނީ ނަމަ އެ ތަނަކަށް ވާދަ ކުރާ މެމްބަރުންގެ މެދުގައި ޕްރައިމަރީ އެއް ބާއްވާނޭ ކަމަށް މުއިއްޒު ވިދާޅުވިއެވެ.\nއަދި އެއްވެސް އިސްތިސްނާއެއް ނެތި ޕްރައިމަރީއެއް ބާއްވަން ޖެހިއްޖެ ކޮންމެ ހާލަތެއްގައި ޕްރައިމަރީ އޮންނާނެ ކަމަށާއި ޕްރައިމަރީ ކާމިޔާބު ކުރާ ފަރާތަށް އިލެކްޝަންސް ކޮމިޝަނުން ލޯކަލް ކައުންސިލް އިންތިހާބަށް ފުރުސަތު ހުޅުވާލުމުން ޕީޕީއެމްގެ ފަރާތުން ކުރިމަތިލާނެ ކެނޑިޑޭޓަކަށް އެ މީހަކު ވެގެންދާނެ ކަމަށް މުއިއްޒު ވިދާޅުވިއެވެ.\nއަދި ޕްރައިމަރީއަށް ކުރިމަތިލުމުގެ ސުންގަޑިއަކަށް ނިއްމާފައިވަނީ އަންނަ އަހަރުގެ ޖެނުއަރީ މަހުގެ ހަތް ވަނަ ދުވަހުގެ ނިޔަލަށް ކަމަށްވެސް މުއިއްޒު ވިދާޅުވިއެވެ.\nސުންގަޑި ހަމަވަންދެން ޕްރައިމަރީގައި ވާދަ ކުރުމަށް ޕާޓީގެ ކޮންމެ މީހަކަށް ފުރުސަތު އޮންނާނެ ކަމަށް މުއިއްޒު ވިދާޅުވިއެވެ. އެއަށް ފަހު ޝަކުވާ ހުށަހެޅުމަށް ތިން ދުވަހުގެ މުއްދަތެއް ހުޅުވާނެ ކަން ފާހަގަ ކުރައްވާ މުއިއްޒު ވިދާޅުވީ ޖެނުއަރީ މަހުގެ 24 ވަނަ ދުވަހުގައި ޕީޕީއެމްގެ ޕްރައިމަރީ ރާއްޖޭގެ ހުރިހާ ރަށެއްގައި ބާއްވާނެ ކަމަށެވެ.\nޕީޕީއެމް ލޯކަލް ކައުންސިލް އިންތިހާބު\nއަހާން ޕޕޕ އިން ޕްރައިމަރީވެސް ބާއްވާތަ ތީ ޓިކެޓް ބަހާ ޕާޓީއެއްނު\nކާކު ތިބޭޅާއާ ޕީ ޕީ ހަވާލުކުރީ؟


Rayyithunge Ninmmun Naakaamiyaabu Kuran Ulhunas Ekan Badhaleh Nukureveyne - Ilyas - Vaguthu\nރައްޔިތުންގެ ނިންމުން ނާކާމިޔާބު ކުރަން އުޅުނަސް އެކަން ބަދަލެއް ނުކުރެވޭނެ - އިލްޔާސް\nރިޔާސީ އިންތިހާބުގައި ދިވެހި ރައްޔިތުން ނިންމި ނިންމުން ބަދަލުކޮށްލުމަށް ކިތަންމެ ވަރަކަށް މަސައްކަތް ކުރި ނަމަވެސް ﷲގެ ނިޔާ އެކަކަށްވެސް ބަދަލު ނުކުރެވޭނެ އަދާތަލު ޕާޓީގެ އިލްމުވެރިންގެ މަޖިލީހުގެ ރައިސް ޝައިހް އިލްޔާސް ހުސައިން ވިދާޅުވެއްޖެ އެވެ.\nރޭ ވީޓީވީގެ ފަސްމަންޒަރު ޕްރޮގްރާމްގައި ވާހަކަ ދައްކަވަމުން އިލްޔާސް ވިދާޅުވީ އިންސާނާ ކިތަންމެ ވަރަކަށް ރޭވުންތަކެއް ރޭވި ކަމުގައި ވިޔަސް، އެއިން އެއްވެސް ކަހަލަ ފައިދައެއް ނުކުރާނެ ކަމަށެވެ. އަދި އެކަން ﷲ ގެ ނިޔާއިން ނިމިގެން ދާނެ ކަމަށްވެސް އިލްޔާސް ވިދާޅުވިއެވެ.\n"އިންސާނާ ކިތަންމެ ވަރަކަށް ރޭވުންތަކެއް ރޭވި ކަމުގައި ވިޔަސް، އެއިން އެއްވެސް ކަހަލަ ފައިދާއެއް ނުކުރާނެ. އެކަން ﷲ ގެ ނިޔާއިން ނިމިގެން ދާނެ " އިލްޔާސް ވިދާޅުވިއެވެ.\nޝެއިހު އިލްޔާސް ވިދާޅުވީ އިންތިހާބު ހަލަބޮލިކުރަން އުޅުނު އެއްވެސް ބަޔަކަށް ފުލުހުންނާއި ސިފައިން އެފުރުސަތު ދީފައި ނުވާ ކަމަށާއި ސިފައިންނާއި ފުލުހުން ދެއްކެވި ސާބިތުކަމާއި ހިތްވަރަށް އައްސަރިބަހާއި ސާބަސް ރައްދުކުރައްވާ ކަމަށެވެ.\n"ކޯލިޝަންގެ މި އެއްބައިވަންތަކަން ދަމަހައްޓައިފިނަމަ ހަމަ އެކަނި ފަސް އަހަރެއް ނޫން. ކުރިއަށް އޮތްތަނުގައި ވެސް ވެރިކަން ކުރެވޭނެ. މިއެއްބައިވަންތަކަން ދެމެހެއްޓުމަކީ ވާޖިބެއް. އަދި މިގައުމު ބިނާ ކުރުމަށްޓަކައި ގައުމު ދިމާވެފައިވާ ނާމާން ކަމުން ސަލާމަތް ކުރުމަށް ވެސް އޮން އެންމެ ރަނގަޅު ގޮތް" ޝެއިހު އިލިޔާސް ވިދާޅުވި އެވެ.\nޝައިހު އިލްޔާސް ވިދާޅުވީ އެހެނިހެން އިންތިހާބުތަކާ މުޅިން ހިލާފަށް މިއިންތިހާބުގައި ރައްޔިތުން ވޯޓްލާން ނިކުތީ ހިތާ ރުހުުމުން ކަމަށެވެ.\nއިންތިހާބީ ރައީސް އިބްރާހިމް މުހައްމަދު ސޯލިހަށް ތައުރީފު ކުރައްވައި އިލްޔާސް ވިދާޅުވީ ވެރިއެއްގެ ކިބައިގައި ހުންނަންޖެހޭ މަޑުމައިތިރި ކަމާއި އޯގާތެރިކަން ރައީސުލްޖުމްހޫރިއްޔާ ކަމަށް އިންތިހާބު ވެފައިވާ އިބްރާހިމް މުހައްމަދު ސޯލިހާއި އިންތިހާބީ ނައިބު ރައީސް ފައިސަލް ނަސީމްގެ ކިބައިގައި އެބަހުރި ކަމަށެވެ.\nއޮކްޓޯބަރ 4, 2018 13:29\nޙެހެހެ ކަންނެލި އޮޑި\nއޮކްޓޯބަރ 4, 2018 13:32\nރިލޯޑް އިލްޔާސް އެވެ. ކަލޭ ތީ ވަހީ އަންގަވާ މީހެއް ހެއްޔެވެ؟ ވަގުތު ޖެހުމުން މިކަންވެސް ނިމޭނެއެވެ.\nއިންޑިއާ އާލާތުން މަހަށް ދޭބަލަ މަމެން ޕިންކީން މިފަހަރު ރިޔާސީ އިންތިޚާބުގައި ތަމެން އެމްޑީޕީ އާލާތުން އިންށިއާ އާލާތުންނާއި ގުޅިގެން ވޯޓް ގައި މަކަރާއި ހީލަތް ހަދާ ވޯޓް ގައި އޮޅުވާފައިވާތީވެ މަމެން ގަބޫލެއް ނުކުރާނަމޭ އެއްގޮތަކަށް ވެސް އިންތިޚާބުގެ ނަތީޖާ އެއް ޖެހޭނީ ވޯޓްގެ ނަތީޖާ ބަލަން އަދި ނަތީޖާ ބާތިލް ކުރުމަށް ފަހު އަލުން ވޯޓް ލާން މަމެން ޕިންކީން ނަށް ވޯޓް ލިޔޭ 150 ހާސް މީހުން އިލެކްޝަންސް ކަމިޝަންގެ މެމްބަރުން އެވޯޓް ތައް އުކާލީއޭ ސީ އޯވަރ ދެއަރ އޯވަރ ހިއަރ ޔޫ ކޭން ސީ ދެމް އޯއް ކީޕް ލުކިންގް އެޓް އިންޑިއާ ލުކް އެރައުންޑް އިޓް ޑާންސް ޑާންސް ޑާންސް ޑާންސް ޑާންްސް ޑާންސް...\nއޮކްޓޯބަރ 4, 2018 13:43\nވެރިންނޭވެ. މިހާތަނަށް ރައްޔިތުންނަށް ކަމުދިޔައީ މަޑުމައިތިރި ރީތިބަސްމަގު ގެންގުޅުނު މީހުން.\n1- މައޫމުން - މަޑުމައިތިރި ، ސްލޫކު ރަނގަޅު އަދި ވިސްނުންތެރިކަމާއިއެކު މުޚާތަބު ކުރެއްވި.\n2- އައްނި (މީނަގެ ވާހަކަ ބޭއްވިއްޔާ ރަނގަޅުވާނީ)\n3- ޑރ.ވަހީދު - ވަރަށް ހިތްވަރުގަދަ، މަޑުމައިތިރިކަމަށް ލޯބި ކުރެއްވި ބޭފުޅޭއް\n4- ޔާމީން - ކިޔާނެ އެއްޗެއްނެތް. އަދި ކަލޭމެން ކުދިން ހަނދާންނެތޭހާ ދުވަހެއްނުވޭ. ޔާމީނާއި މެޑަމް އާއި ދެމީހުންނަކީ އެއްކަހަލަ ދެމީހުން.\n5- އިބޫ - ވަރަށް ހިތަްހެޔޮ ، މަޑުމައިތިރި ބޭފުޅެއް\nމި ކަލޭގެ އަނގަ ބަންދު ކުރައްވާށީ. ރާއްޖޭގެ ދީނީ އިލްމުވެރިންގެ އަގު ވައްޓާލަން އެންމެ ބުރަކޮށް މަސައްކަތްކުރާ އެކަކު މީ. މިފަދަ ނުބައި މީހުންގެ ކިބައިން މިގައުމު ސަލާމަތް ކުރައްވާށި.\nއޮކްޓޯބަރ 4, 2018 13:48\nރިޔާސީ އިންތިޚާބުގައި ޕީއެސްއެމް އިން އޮތީ ވަކި ކޮޅަކަށް ޖެހިފައި ކަމަށް ބުނެ ބްރޯޑް ކޮމްގެ ބޮޑުން އުޅެނީ ސީދާ އެމެންގެ މަގާމް ދިފާއު ކުރަންއޭ ސާބިތު ނުހިފޭ ރޯ ބުހުތާނު ދޮގު ހަދައިގެން މީއޭ މިރާއްޖޭގައި މިނިވަން މުވައްސަސާ ތައް ނުހުންނާން ޖެހޭ މައްސަލަ އަކީ ހޯލްޑް މީ ލައިކް ޔުއަރ އޯން ހާރޓް ކެއަރިންގް މީ ލައިކް ޔުއަރ އޯން ޗައިލްްޑް ލަވް މީ ލައިކް އަ މާދަރ ވިލް ޔޫ ބީ ދެއަރ ފޯރ މީ އޯލާ އޯލާ އޯލާ އޯލާ އޯއް އޯއް އޯއް ޑާންސް ޑާންސް ޑާންސް ޑާންސް...\nއޮކްޓޯބަރ 4, 2018 13:50\nރީލޯޑް ސްޕީޗަކަޢް 1ލައްކަ ރުފިޔާ މުޅިކެމްޕޭނަށް ކަންނެލި އޮޑިއެއް ވަރަށް ސަލާމް ކަލެއަށް ރީލޯޑްނުލިބޭދުވަސް ވެސް އަންނާނެ އިންތިޒާރު ކޮށްލާ\nއޮކްޓޯބަރ 4, 2018 13:52\nރައްޔިތުން ގެ ނިންމުން ވަނި އޮލުވަަލެވިފައި\nއޮކްޓޯބަރ 4, 2018 13:55\nއިލްޔާސޫ ތިބާއަޅެފަހެ ދީން ދަންނަން ހެންޏެވެ.\nމިކަހަލަ ޑިމޮކްރަސީއަކީ ﷲ ގެ ހަޝުރަތުގައި ނުވާއެއްޗެއްކަން އަޅެފަހެ ނޭގެނީހެންޏެވެ. މިކަހަލަ ޑިމޮކްރަސީގއަި ފަސްފަޑިޔާރަކު އިންޑިއާގައި އެވަނީ ޒިނޭ އާއި އެއްޖިންސުން ގުޅުން ހިންގުން ހުއްދަކޮށްފައެވެ. ތބާ އަޅެފަހެ ބިރުނުގަނޭހެންޏެވެ. ތިބާއަށްވުރެ މާމޮޅު ދީނީ އިލްމުވެރިން ރާއްޖޭގައި އެބަތިއްބެވެ، އެކަމަކު ތިގޮތަށް ތެޅިބާލާތަނެއްނުފެނެއެވެ.\nއޮކްޓޯބަރ 4, 2018 14:28\nނިންމުން ބަދަލުކުރާކަށް ބޭނުމެއްވެސް ނޫން! އެކަމަކު ވޯޓުން ވައްކަންކުރި މައްސަލަ ބަލަން ބޭނުން! ދެން ބޭނުންވަނީ އެތިގަނޑު ކުދިކުދިވާތަން ދެކެން! އިން ޝާ އަﷲ ގިނަދުވަހެއްނުވެ މި މަންޒަރު ފެންނާނެ!\nއޮކްޓޯބަރ 4, 2018 15:07\nވަރަށް ސާބިތުކަމާއެކު ބަލަން މިތިބީ ކިހާަދުވަހަކު ތިކޯލިޝަން ދެމެހެއްޓޭތޯ؟\nއޮކްޓޯބަރ 4, 2018 15:31\nކަންނެލި ސޭކު... ކަލޭތީ ކާކުކަން މީހުންދަނެޔޭ ސޭކާ!\nއޮކްޓޯބަރ 10, 2018 12:32\nމިއިކަލޯ މިހާރު އުޅޭމީހުންގެ ވައްތަރަކީ ކީކުރާނި


23 ސެޕްޓެމްބަރ 2018 ވާ އާދީއްތަ ދުވަހު ބޭއްވުމަށް ހަމަޖެހިފައިވާ ރިޔާސީ އިންތިޚާބުގައި، ތ. އަތޮޅުގެ މީހުން ދިރިއުޅޭ ރަށްރަށުގައި ބަހައްޓާ ވޯޓުފޮށީގެ ނަންބަރާއި، ވޯޓުފޮށީގެ ނަމާއި، ވޯޓުލާ ސަރަޙައްދު އަދި ވޯޓުފޮށި ބަހައްޓާ ރަށާއި ތަން މިދަންނަވަނީއެވެ.\nތ. އަތޮޅު ތަޢުލީމީ މަރުކަޒުގެ3ބުރި އިމާރަތް\nތ. އަތޮޅު ތަޢުލީމީ މަރުކަޒުގެ ޖަލްސާ ކުރާ މާލަމް\nކަނޑޫދޫ ޒުވާނުންގެ މަރުކަޒު\nކިނބިދޫ ޕްރީ ސްކޫލް\nތ. އޮމަދޫ ސަކޫލް\nގުރައިދޫ ވިލާ ކޮލެޖް\nއަތޮޅު މަދަރުސާގެ ހޯލު


މަސްދޯނި ހައިޖެކް ކުރި މައްސަލައިގައި 16 މީހުން ހައްޔަރުކުރި، ކޯޓުން އެންމެންވެސް ވަނީ ދޫކޮށްލާފައި – Dhen.mv\nމަސްދޯނި ހައިޖެކް ކުރި މައްސަލައިގައި 16 މީހުން ހައްޔަރުކުރި، ކޯޓުން އެންމެންވެސް ވަނީ ދޫކޮށްލާފައި\nމަރްޔަމް ވަޙީދާ October 31, 2020 - 4:46 pm\nލ. ވަޑިނޮޅު ކައިރީ އެން ހިފަން އުޅެނިކޮށް ތޫނު ހަތިޔާރާއެކު "ފަސްކުރި" ނަމަކަށް ކިޔާ މަސް ދޯންޏަށް ބަޔަކު އެރި މައްސަލައާއި ގުޅިގެން ޖުމްލަ 16 މީހަކު ހައްޔަރު ކުރި ކަމަށާއި ނަމަވެސް އެއެންމެން ވެސް ކޯޓުން ދޫކޮށްލާފައިވާ ކަމަށް ފުލުހުން ވިދާޅުވެއްޖެއެވެ\nފުލުހުންގެ މީޑިއާ އޮފިޝަލަކު ވިދާޅުވީ މިމައްސަލައިގައި މިހާތަނަށް ޖުމްލަ 16 މީހަކު ހައްޔަރު ކޮށްފައިވާއިރު އެމީހުންގެ ބަންދާއިމެދު ގޮތެއް ނިންމުމަށް ކޯޓަށް ހާޒިރު ކުރުމުން އެ އެންމެން ވެސް ދޫކޮށްލާފައިވާ ކަމަށެވެ.\nއެހެންކަމުން އެމީހުން ދޫކޮށްލި މައްސަލަ އިސްތިއުނާފު ކޮށްދިނުމަށް ޕީޖީ އޮފީހުގައި މިހާރު އެދިފައިވާނެ ކަމަށް ވެސް ފުލުހުން ވިދާޅުވެފައިވެއެވެ.\n"ފަސްކުރި" ދޯންޏަކީ މީގެ ދެ އަހަރު ކުރިން ލ.ގަމު މީހަކު ޔޮޓް ޓުއާސްއަށް7މިލިއަން ރުފިޔާއަށް ވިއްކާފައިވާ ދޯންޏެކެވެ.\nއޮންލައިން ނޫސް "ވަގުތު" އަށް މައުލޫމާތު ދެމުން އެ ދޯނީ ވިއްކި މީހާ ބުނެފައިވަނީ ލ. އަތޮޅަށް ދޯނި ވަނުމުން ސުލްހަވެރިކަމާއި އެކު ދޯންޏަށް އަރައި، ދޯންޏާއި ހަވާލުވެފައިވާ ކަމަށެވެ. އަދި ދޯނި ހައިޖެކް ނުކުރާ ކަމަށް ވެސް އޭނާ ބުނެއެވެ.\nނަމަވެސް ދޯނީގެ ފަޅުވެރިން ވަނީ އެވާހަކަ ދޮގު ކޮށްފައެވެ. ދޯނީގެ ފަޅުވެރިން ބުނީ ގާތްގަޑަކަށް 30 މީހުންގެ ބޮޑު ގްރޫޕަކުން ދޯންޏަށް އެރީ ތޫނު ހަތިޔާރާއި އެކު ކަމަށެވެ. އަދި އެއީ ބިރުވެރި ވަގުތުކޮޅެއް ކަމަށެވެ.\nމި ހާދިސާ އާއި ގުޅިގެން ދޯނީގެ ވެރިފަރާތް ކަމަށްވާ އިދުރީސް ހުސެއިން ލ.ގަމު މެޖިސްޓްރޭޓް ކޯޓަށް ހުށަހެޅި މައްސަލައަކާ ގުޅިގެން އެ ކޯޓުން އިއްޔެ ވަނީ ދޯނީގެ ވެރިފަރާތާއި ދޯނި ހަވާލުކުރުމަށް އަންގައި ވަގުތީ އަމުރެއް ވެސް ނެރެފައެވެ. މި އަމުރު ރައްދު ވަނީ ކާށިދޫ ދާއިރާގެ މެމްބަރު އަބްދުﷲ ޖާބިރުގެ ހިއްސާ އޮންނަ ރިޗް ކްލަބް މޯލްޑިވްސް ޕްރައިވެޓް ލިމިޓެޑަށެވެ.\nދިވެހި ފުލުހުން ލ.ގަން\nރުޤްޔާ ކުރުމުގެ ނަމުގައި އަނިޔާ ދިން އާއިލާއަށް ރައްކާތެރިކަން އެބަދެން: ޖެންޑާ\nޒުވާނާއަށް އަނިޔާކުރި މައްސަލައިގައި އެމްޑީޕީ މެމްބަރުންގެ ޝަކުވާ: ރައީސާއި އިމްރާނަށް ކަހާތަން ހިރުވާލިތަ؟ ނޫނީ ރުއިތަ؟


MMPRC ge hiyanathuge mauloomaathu haamakurumah ACC ah Ibu govalahvaifi\nއެމްއެމްޕީއާރުސީގެ ހިޔާނާތުގެ މައުލޫމާތު އޭސީސީން ހާމަކުރުމަށް އިބޫ ގޮވާލައްވައިފި\nޅޮހީގެ ބަނދަރުގެ މައްސަލަ ހައްލު ކޮށްދެއްވާނެ ކަމަށް ވިދާޅުވި\nކ. މާލެ 22 އޯގަސްޓު 2018 | ބުދަ 17:17 5,000\nމިއަދު ޅޮއްސަށް ވަޑައިގެން އެރަށުގެ ކައުންސިލްގެ ރައީސްއާ ސަލާމް ކުރައްވަނީ: -ފޮޓޯ ރާއްޖެއެމްވީ - ރާއްޖެ އެމްވީ\nއެމްއެމްޕީއާރުސީގެ ހިޔާނާތާ ބެހޭ މައުލޫމާތު އެންޓި ކޮރަޕްޝަން ކޮމިޝަން (އޭސީސީ) އިން ހާމަ ކުރުމަށް ކޯލިޝަނުގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހް ގޮވާލައްވައިފިއެވެ.\nބުދަ ދުވަހުގެ ހަވީރު ނ. ޅޮއްސަށް ވަޑައިގެން އެރަށުގައި ތިބި ސަޕޯޓުންނާ ބައްދަލުކުރައްވައި ދެއްކެވި ވާހަކަފުޅުގައި އިބޫ ވިދާޅުވީ އެމްޕީއާރުސީގެ ވައްކަމާ ބެހޭ މައުލޫމާތު އެންޓިކޮރަޕްޝަން ކޮމިޝަނުގައި ހުންނާނެ ކަމަށެވެ. އަދި އެ މައުލޫމާތު ހާމަކުރުމަށް ގޮވާ ލައްވާ ކަމަށާއި ނޫން ނަމަ އެކަމުގެ ޒިންމާ ފަހުން އުފުލަން ޖެހޭނެ ކަމަށް ވެސް އިބޫ ވިދާޅުވިއެވެ.\nއެމްޕީއާރުސީގެ ހިޔާނާތުގެ ފައިސާގެ އަދަދު 1.3 ބިލިއަނަށް އަރާއިރު އައިޖީއެމްއެޗްގެ އާ އިމާރާތް އެޅުމަށް އިތުރަށް ހޭދަކުރި ފައިސާއާ އެކު ގެއްލިގެން ދިޔައީ ތަރައްގީގެ ގިނަ މަޝްރޫއުތަކެއް ހިންގަން ހުރި ފައިސާ ކަމަށް ވެސް އިބޫ ފާހަގަ ކުރެއްވިއެވެ.\nއިބޫ ވަނީ މިހާރު ރައްޔިތުންގެ މަޖިލީހަށް ވަނުމަށް ސިފައިން ހުރަސް އަޅަމުންދާ މެމްބަރުންނަށް އެމަނިކުފާނުގެ ސަރުކާރުގައި މަޖިލީހަށް ވެންނެވޭނެ ކަމުގެ ޔަގީންކަން ދެއްވާ ކަމަށް ވެސް ވިދާޅުވެފައެވެ. އިބޫ ވިދާޅުވީ ސިފައިންނަށް ޣައިރު ގާނޫނީ އަމުރެއް ނުކުރައްވާނެ ކަމަށެވެ.\nޅޮހީގެ ނަރުދަމާ އަޅަން މަސައްކަތް ކުރާ ކަމަށް ބުނެ ސަރުކާރުން މިހާރު ދައްކާ ވާހަކައަކީ އިންތިހާބާ ދިމާކޮށް ދައްކާ ދަޅައެއްގެ ގޮތުގައި އިބޫ ސިފަކުރެއްވިއެވެ. އެހެންނަމަވެސް އެމަނިކުފާނުގެ ވެރިކަމުގައި ރާއްޖޭގެ ހުރިހާ ރަށެއްގައި ބޯފެނާއި ނަރުދަމާގެ ނިޒާމް ގާއިމުކޮށް ޅޮހީގެ ބަނދަރުގެ ދަތިކަމަށް ހައްލު ހޯދައިދެއްވާނެ ކަމަށް ވިދާޅުވިއެވެ. އަދި ވިދާޅުވީ ސްކޫލަށް ތިން ކްލާސް ރޫމް އިތުރުކޮށް އެއް ދަންފަޅިއަށް ކިޔެވުން ބަދަލުކުރާނެ ކަމަށެވެ.\nއެންމެބޮޑު ގޮންޖެހުމަކަށްވީ ކުރީ ސަރުކާރުތަކުން އަތޮޅުތެރޭގެ ސިއްހީ ކަންކަމާއި އަަޅާ ނުލާަ ދޫކޮށްލާފަ އޮތް އޮތުން: މިނިސްޓަރ\nޝަހީމްގެ އިންޒާރެއް : އަބުރުކަތިލާ ތިޔަ އެޅީ ވެރިކަން ނިމުމުގެ ބިންގާ ކަމަށް ވެދާނެ


ޕްލޭން ހޮޓެލްއިން އެކޮލޮޖިކަލް ފުޑް ރިސައިކްލާ މެޝިނެއް ރައްޔިތުންގެ މަޖިލީހަށް ހަދިޔާކޮށްފި | Jazeera\tޕްލޭން ހޮޓެލްއިން އެކޮލޮޖިކަލް ފުޑް ރިސައިކްލާ މެޝިނެއް ރައްޔިތުންގެ މަޖިލީހަށް ހަދިޔާކޮށްފި - Jazeera\nޕްލޭން ހޮޓެލްއިން އެކޮލޮޖިކަލް ފުޑް ރިސައިކްލާ މެޝިނެއް ރައްޔިތުންގެ މަޖިލީހަށް ހަދިޔާކޮށްފި\nއައިޝަތު ނިއުޝާ February 12, 2020 87 views0\nޕްލޭން ހޮޓެލްއިން އެކޮލޮޖިކަލް ފުޑް ރިސައިކްލާ މެޝިނެއް، ރައްޔިތުންގެ މަޖިލީހަށް މިއަދު ހަދިޔާކޮށްފިއެވެ. ޕްލޭން ހޮޓެލްގެ ފަރާތުން ކުނިނައްތާލާ މި މެޝިނު ޙަވާލުކޮށްދެއްވާފައިވަނީ ޕްލޭން ހޮޓެލްގެ ޕްރެޒިޑެންޓް ސާރާ ރޮސޯ އެވެ. ޕްލޭން ހޮޓެލްގެ ފަރާތުން ރާއްޖޭގައި މިހާރުވެސް ދަނީ ފަސް ރިސޯޓު ހިންގަމުންނެވެ.\nމަޖިލީހުގެ ފަރާތުން، މި ކުނިނައްތާލާ މެޝިނާ ޙަވާލުވަޑައިގަތީ، ރައްޔިތުންގެ މަޖިލީހުގެ ރައީސް މުޙައްމަދު ނަޝީދެވެ. ރައިސް ނަޝީދުގެ ވާހަކަފުޅުގައި މިއަދަކީ އަޅުގަނޑުމެންނަށް އައި ވަރަށް އުފާވެރި ދުވަހެއްކަން ފާހަގަ ކުރައްވަވައި، އަދި ޕްލޭން ހޮޓެލް އަށާއި ސާރާއަށް ވަރަށް ޚާއްޞަ ޝުކުރެއް އަދާކޮށްފައިވެއެވެ.\nޕްލޭން ހޮޓެލްއިން މަޖިލީހަށް ހަދިޔާކުރި ކުނިނައްތާލުމުގެ މެޝިނަށް ކާނާގެ ވޭސްޓްތައް އެޅުމުން، ކާއެއްޗެހި ބަދަލުވެގެންދަނީ ގަސްކާނާއަށެވެ. ރައީސް ނަޝީދު ފާހަގަކުރެއްވިގޮތުގައި، އެހެންކަމުން މިއީ ނުހަނު ބޭނުންތެރި، އިޔާދަކުރަނިވި ހަކަތަ އުފައްދާ، ތިމާވެއްޓާ ރައްޓެހި އުފެއްދުންތަކަށް ހިތްވަރުދޭ މެޝިނެއްކަމަށެވެ.\nސާރާއަކީ ދިވެހިރާއްޖޭގެ ޓޫރިޒަމްގެ ވިޔަފާރީގައި ވަރަށް ފުޅާދާއިރާއެއްގައި، ވަރަށް ގިނަދުވަސް ވަންދެން މަސައްކަތްކުރި، އަދި މަސައްކަތްކުރަމުންދާ އިންވެސްޓަރެކެވެ. ހަމަ އެހެންމެ ސާރާގެ ބައްޕައަކީވެސް ރައީސް އިބްރާހިމް ނާސިރުގެ ޒަމާނުއްސުރެންވެސް ރާއްޖޭގައި މަސައްކަތްކުރައްވާ ބޭފުޅެކެވެ. ހަމަ އެހެންމެ ރާއްޖެއަށް އެންމެ ފުރަތަމަ އައި ޓޫރިސްޓުންގެ ތެރޭގައިވެސް ހިމެނޭ ބޭފުޅެކެވެ.


Pogba Penalty Naakaamiyaabu Kollumun United Ah Point Eh - Vaguthu\nއިނގިރޭސި ޕްރިމިއާ ލީގުގައި މެންޗެސްޓާ ޔުނައިޓެޑާ ވުލްވްސް ބައްދަކުރި މެޗު 1-1އިން އެއްވަރުވެގެން ނިމިއްޖެއެވެ.\nވުލްވްސްގެ ދަނޑުގައި ރޭ ކުޅުނު މެޗުގައި ދެޓީމުގެ ފަރާތުންވެސް ހަމަހަމަ ކުޅުމެއް ފެނިގެން ގޮސްފައިވާއިރު، ފުރަތަމަ ހާފްގައި ހަމަލާތައް މަދެވެ. ޔުނައިޓެޑްގެ މާޝިއަލް 27 ވަނަ މިނެޓްގައި ލީޑު ނެގިއިރު، ޔުނައިޓެޑުން ހާފް ނިންމާލީ ލީޑާއެކުގައެވެ.\nމެންޗެސްޓާ ޔުނައިޓެޑުން ސީޒަންގައި ފުރަތަމަ ކުޅުނު މެޗުގައި ޗެލްސީ ކައިރިން ބޮޑު މޮޅެއް ހޯދިއިރު، އެޓީމުގެ ފަހަތް ފެނުނީ ވަރުގަދަކޮށެވެ. އެހެން ނަމަވެސް ދެވަނަ ހާފަށް ނުކުމެ، ޔުނައިޓެޑުގެ ފަހަތަށް ވުލްވްސްއިން ނުރައްކާ ކުރިއެވެ. މިދިޔަ ސީޒަންގައިވެސް ވުލްވްސްއިން ބޮޑެތި ޓީމުތަކާ ދެކޮޅަށް ތަފާތު ކުޅުމެއް ދައްކާފައިވާއިރު، 55 ވަނަ މިނެޓުގައު ރުބެން ނެވޭސްގެ ހިތްގައިމު ގޯލުން ވުލްވްސް ނަތީޖާ ހަމަހަމަ ކުރިއެވެ.\nއެގޯލަށްފަހު މެޗުގެ ޓާނިން ޕޮއިންޓަކަށް ފެނުނީ ޔުނައިޓެޑަށް ލިބުނު ޕެނެލްޓީއެވެ. އޭރިއާ ތެރެއށް ޕޮގްބާއަށް ކުރި ފައުލަކަށް ލިބިފައިވާ ޕެނެލްޓީ، އޭނާ އަމިއްލައަށް ފޮނުވާލިއިރު، ތިރިން ބާރަށް ޖެހި ޕެނެލްޓީ ޕޯޗުގަލްގެ ގޯލްކީޕަރު، ރުއި ޕެޓްރީޝިއޯ ވަނީ މަތަކޮށްފައެވެ. ޕެނެލްޓީގެ ކުރިން، ރަޝްފޯޑު ވަނީ އޭނާ އަތަށް ޕެނެލްޓީ ދިނުމަށްވެސް އިޝާރާތެއް ކޮށްފައެވެ.\nފުރަތަމަ މެޗުގައި ޗެލްސީ ކޮޅަށް ރަޝްފޯޑް ޕެނެލްޓީ ކާމިޔާބުކުރިއިރު، މިދިޔަ ސީޒަންގައިވެސް ޕޮގްބާ ފެނުނީ ޕެނެލްޓީ ނާކާމިޔާބު ކުޅުންތެރިއެއްގެ ގޮތުގައެވެ.


China ge dharani dhanthuraagai Lanka rangalhaves bedhuneetha? | ThePress\nޗައިނާގެ ދަރަނި ދަންތުރާގައި ލަންކާ ރަނގަޅަށްވެސް ބެދުނީތަ؟\n19 February 2021, 09:56\nސްރީލަންކާގެ ބޮޑުވަޒީރު ކަމުގެ މަގާމު ދިފާއުކުރައްވަން ނިކުމެ ހުންނެވި މަހިންދަ ރާޖަަޕަކްސަ (ކ) ނޫސްވެރިންނަށް މައުލޫމާތު ދެއްވަނީ/ފޮޓޯ: ޓްވިޓާ\n2003 ވަނަ އަހަރު، 30 އަހަރު ދުވަހުގެ މުއްދަތަކަށް އިންޑިއަން އޮއިލްއަށް ސްރީލަންކާއިން ކުއްޔަށް ދޫ ކުރި 99 ތެޔޮ ޓޭންކަރެއް އަލުން އަނބުރާ ހޯދުމަށް ސްރީލަންކާއިން ވަނީ ނިންމާފައެވެ. ސްރީލަންކާގައި ހުންނަ އިންޑިއާގެ ހައި ކޮމިޝަނުން ބުނަނީ މި ރިޕޯޓްތައް މުޅިން ރަނގަޅު ނޫން ކަމަށެވެ. ނަމަވެސް، މިފަދަ ކަމެއް "އެބަ އުޅޭ" ކަމަށެވެ.\nރިޕޯޓްތައް ބުނާ ގޮތުގައި، ބޮޑު ހަނގުރާމައިގެ ދުވަސްވަރު ބޭނުން ކުރި ޓޭންކުތައް އަޕްގްރޭޑް ކުރުމުގެ މަސައްކަތް އޮތީ އިންޑިއާއަށެވެ. ނަމަވެސް މަޝްވަރާތައް މަޑުޖެހިފައި އޮންނަތާ 10 ވަރަކަށް އަހަރު ފާއިތުވިއެވެ. މަޝްވަރާތައް އަލުން ފެށުނީ 2015 ވަނަ އަހަރު، އިންޑިއާގެ ބޮޑުވަޒީރު ނަރޭންދްރާ މޯދީ، ސްރީލަންކާއަށް ވަޑައިގެންނެވި ހިސާބުންނެވެ. 2017 ވަނަ އަހަރު، ދެ ގައުމުންވެސް މަގުޗާޓަކަށް އެއްބަސްވިއެވެ. ނަމަވެސް، އަމަލީ މަސައްކަތް ނުފެށި، މަޝްރޫއު ވަޅުޖެހުނީއެވެ.\nއިންޑިއާގެ ހާރިޖީ ވަޒީރު އެސް ޖައިޝަންކަރު (ވ) ސްރީލަންކާއަށް ކުރައްވާ ޒިޔާރަތުގެ ތެރެއިން ސްރީލަންކާގެ ހާރިޖީ ވަޒީރު ދިނޭޝް ގުނަވަރުދަނާއާއެކު / ފޮޓޯ: އެސް ޖައިޝަންކަރު | ޓްވިޓާ\nބުރާސްފަތި ދުވަހު އިންޑިއާގެ ހައި ކޮމިޝަނުން ނެރުނު ބަޔާނުގައި ބުނެފައި ވަނީ މި ރިޕޯޓްތަކުގައި ހަގީގަތެއް ނެތް ކަމަށެވެ. އިންޑިއާގެ ޑިޕްލޮމެޓުން ވިދާޅުވަނީ، މި ފެސިލިޓީ ކުރިއަށް ގެންދެވިދާނެ ގޮތަކާ ބެހޭ ގޮތުން، ދެ ފަރާތުންވެސް ބަލަންޖެހޭ ކަންކަން ބަލާނެ ކަމަށެވެ.\nދާދި ފަހުން ސްރީލަންކާއިން ވަނީ އިންޑިއާއާއި ޖަޕާނު ހިއްސާވާ ބަނދަރު މަޝްރޫއެއް މަޑުޖައްސާލާފައެވެ. އެމެރިކާއިން ލަންކާއަށް ދިން އެހީއެއް އަނބުރާ ގެންގޮސްފައެވެ. ލަންކާ ސަރުކާރުން އެދެވޭ ރޫހެއްގައި އެ ފަންޑު ބޭނުން ނުކުރާތީއެވެ.\nމިހުރިހާ ވަގުތަކުވެސް ސްރީލަންކާ ސަރުކާރުން ދިޔައީ ޗައިނާގެ އިންވެސްޓްމަންޓްތަކަށް ހުއްދަ ދެމުންނެވެ. ޗައިނާގެ މަޝްރޫއުތަކަށް ސްރީލަންކާއިން ކިޔަމުންދަނީ ރަތްދޫލައިގެ މަރުހަބާއެކެވެ. އެމެރިކާގެ އެހީއަށް ފުރަގަސް ދިންތާ މަދު ހަފުތާ ކޮޅެއްގެ ތެރޭގައި ޗައިނާގެ ހަކަތައިގެ މަޝްރޫއަކަށް ލަންކާގެ ވަޒީރުންގެ މަޖިލީހުން ރުހުން ދިނެވެ. އިންޑިއާގެ ބޯޑަރާ ނުހަނު ގާތުގައި އޮޕަރޭޓް ކުރާ ގޮތަށެވެ.\nއިންޑިއާގެ ހާރިޖީ ވަޒީރު އެސް ޖައިޝަންކަރު (ކ) ސްރީލަންކާއަށް ކުރައްވާ ޒިޔާރަތުގެ ތެރެއިން ސްރީލަންކާގެ ރައީސް ގޮތަބާޔާ ރާޖަޕަކްސައާއެކު / ފޮޓޯ: އެސް ޖައިޝަންކަރު | ޓްވިޓާ\nޖަފްނާ ޕެނިންސިއުލާގެ އުތުރުން އޮތް ސަރަހައްދުގެ3ރަށެއްގައި މަޝްރޫއު ފަށައިފިއެވެ. އިންޑިއާގެ ޓެމިލްނާޑޫ ސްޓޭޓްގެ އައްސޭރިފަށުގެ އެންމެ 50 ކިލޯމީޓަރު ބޭރުންނެވެ. މިކަމާ އިންޑިއާއިން ލަންކާއަށް ޝަކުވާ ހުށަހެޅިއެވެ. އެއީ ކޮލަމްބޯ ޕޯޓް އެއްބަސްވުން މަޑުޖައްސާލުމުގެ ކުޑަ ދުވަސްކޮޅެއް ކުރިންނެވެ.\nޗައިނާއިން ސްރީލަންކާއަށް ފޯރުވަމުންދާ ނުފޫޒަކީ ބައިނަލްއަގުވާމީ މަސްރަހަށް ސިއްރު ކުރެވެން އޮތް ކަމެއް ނޫނެވެ. ރާޖަޕަކްސަ ހާންދާނުގައި ޗައިނާއިން ސްރީލަންކާއަށް ބާރު ފޯރުވާ މިންވަރު ވަކިން ގަދައެވެ. ސްރީލަންކާގެ އެތައް ޕްރޮޖެކްޓެއް ޗައިނާއިން ކަށަވަރު ކޮށްފިއެވެ. ސީފްރަންޓް ސިޓީ އެޅުމުގެ 13 ބިލިއަން ޑޮލަރުގެ މަޝްރޫއާއި، 300 މިލިއަން ޑޮލަރުގެ ޗައިނާ ކާރުހާނާއާއި، ކޮޅުނބުން ކެންޑީއަށް އަޅާ 1 ބިލިއަން ޑޮލަރުގެ މަގު ހެދުމުގެ މަޝްރޫއުގެ އިތުރުން، ނޮރޮއްޗޮލާއީގައި ތަރައްގީ ކުރާ 300 މިލިއަން ޑޮލަރުގެ ބޯޓު-ދެލި ހަކަތައިގެ ޕްލާންޓްގެ މަޝްރޫއުގެ ނަން ފާހަގަ ކުރަންޖެހެއެވެ.\nޗައިނާގެ ދަރަނި ދަންތުރަށް، ކަރަށް ބާރު ކުރަމުން، މި ހުރިހާ މަޝްރޫއަކަށް ސްރީލަންކާއިން ދިނީ ފެހި ސިގުނަލެކެވެ.\nއިންޑިއާއިން އަދިވެސް އޮތީ ދޫދޭ ގޮތަކަށް ނޫނެވެ. ޖަފްނާ ސަރަހައްދުން ޗައިނާގެ ކުންފުނި ފައްސާލުމަށް 12 މިލިއަން ޑޮލަރު ދިނުމަށް އިންޑިއާ އޮތީ ތައްޔާރަށެވެ. މިއީވެސް ސްރީލަންކާގެ ކަރަށް މަހާލެވޭ ދަންތުރައެއް ނޫންބާއެވެ؟\nރިޕޯޓް އިންޑިއާ ދުނިޔެ ސްރީލަންކާ ޗައިނާ ޗައިނާ ދަރަނި ދަންތުރަ